ശബരിമലയിലെ സ്ത്രീപ്രവേശനം; കേസ് സുപ്രീംകോടതി ഭരണഘടനാ ബെഞ്ചിനു വിട്ടു\nഗുജറാത്ത് പിടിക്കാന് ബി.ജെ.പിയുടെ അടവ് ; പട്ടേല് സമുദാക്കാര്‍ക്കെതിരായ 109 കേസുകള് പിന്‍വലിച്ചു\nFriday 13th October 2017 11:03am\nFriday 13th October 2017 10:57am\nന്യൂദല്‍ഹി: ശബരിമലയിലെ സ്ത്രീപ്രവേശനവുമായി ബന്ധപ്പെട്ടകേസ് സുപ്രീംകോടതി ഭരണഘടനാ ബെഞ്ചിനു വിട്ടു. ആവശ്യമെങ്കില് കേസ് സുപ്രീം കോടതിയുടെ ഭരണഘടനാ ബെഞ്ചിന് വിടുമെന്ന് നേരത്തെ തന്നെ കോടതി വ്യക്തമാക്കിയിരുന്നു. അഞ്ചംഗ ബെഞ്ചിനാണ് കേസ് വിട്ടിരിക്കുന്നത്.\nAlso Read: ‘നിങ്ങളുടെ മോഹമൊന്നും കേരള ജനതയ്ക്ക് ജീവനുള്ള കാലത്തോളം നടപ്പില്ല മിസ്റ്റര് കുമ്മനം’; കുമ്മനത്തിന്റെ തുറന്ന കത്തിനു മറുപടിയുമായി കോടിയേരി\nസ്ത്രീകളുടെ അവകാശങ്ങള് ലംഘിക്കപ്പെടുന്നുണ്ടോയെന്നും, ഭരണഘടന അനുവദിക്കുന്ന ആരാധന സ്വാതന്ത്രത്തിന്റെ ലംഘനം നടക്കുന്നുണ്ടോ തുടങ്ങിയ കാര്യങ്ങളാകും ബെഞ്ച് പരിശോധിക്കുക. കേരള ഹിന്ദുക്ഷേത്രാചര ചട്ടത്തിലെ3(ബി)വകുപ്പും ബെഞ്ച് പരിശോധിക്കും.\nശബരിമലയില് പ്രായഭേദമന്യ എല്ലാസ്ത്രീകളെയും പ്രവേശിപ്പിക്കണമെന്നാവശ്യപ്പെട്ട് ഇന്ത്യന് യംഗ് ലോയേഴ്‌സ് അസോസിയേഷന് നല്‍കിയ ഹര്‍ജിയിലാണ് നടപടി.\nഹര്‍ജിയില് നേരത്തേ വിവിധ സന്നദ്ധ സംഘടനകളോടും ദേവസ്വം ബോര്‍ഡ്, സംസ്ഥാന സര്‍ക്കാര് എന്നിവരോടും കോടതി അഭിപ്രായം തേടിയിരുന്നു. ചീഫ് ജസ്റ്റിസ് അധ്യക്ഷനായ മുന്നംഗ ബെഞ്ചാണ് കേസ് ഭരണഘടനാബെഞ്ചിനു വിട്ടത്.\nനേരത്തെ സന്നിധാനത്ത് കാലങ്ങളായി തുടരുന്ന ആചാരങ്ങള് ലംഘിക്കാനാകില്ലെന്ന നിലപാടാണ് യു.ഡി.എഫ് സര്‍ക്കാര് സ്വീകരിച്ചിരുന്നത്. എന്നാല് ഇടത് സര്‍ക്കാര് ഈ സത്യവാങ്ങ്മൂലം പിന്‍വലിച്ച് എല്ലാ വിഭാഗം സ്ത്രീകളെയും പ്രവേശിപ്പിക്കണമെന്ന നിലപാട് മുന്നോട്ട് വച്ചിരുന്നു.\nകാര്യകാരണ സഹിതം പൊലീസ് വിശദീകരിച്ചിട്ടും സ്വകാര്യ വാഹനങ്ങള് പമ്പയില് പാര്‍ക്കു ചെയ്യാനനുവദിക്കണമെന്ന നിലപാടിലുറച്ച് കേന്ദ്രമന്ത്രി; ഒടുക്കം പമ്പയിലേക്ക് പോയത് ബസില്


പുതിയ ഇറാഖ് ടിവിയുമായി സഖ്യസേന | Bush and Blair launch new Iraqi TV - Malayalam Oneindia\nപുതിയ ഇറാഖ് ടിവിയുമായി സഖ്യസേന\nലണ്ടന്: ബുഷും ബ്ലെയറും പുതിയ ഇറാഖ് ടെലിവിഷനില് പ്രത്യക്ഷപ്പെട്ടു. ഇറാഖ് ഭരണം ഇറാഖ് കാര്‍ക്ക് തന്നെ ആയിരിയ്ക്കുമെന്ന് വളിപ്പെടുത്താനായിരുന്നു ഇത്. യു എസും ബ്രിട്ടണും ഐക്യരാഷ്ട്രസഭയും ഭരണത്തില് കൈകടത്തില്ലെന്ന് പ്രഭാഷണത്തില് ഇരുവരും വ്യക്തമാക്കി.\nഇറാഖ് കാരുടെ സഹകരണം നേടാനുള്ള മറ്റൊരു തന്ത്രമായാണ് ഇതിനെ അറബ് രാജ്യങ്ങള് കാണുന്നത്. ഏപ്രില് പത്ത് വെള്ളിയാഴ്ച രാത്രിയാണ് ഇരുവരും ഇറാഖ് ടെലിവിഷനില് പ്രത്യക്ഷപ്പെട്ടത്.\nഇറാഖില് ഇതുവരെ സംപ്രേക്ഷണം ചെയ്തിരുന്ന ടെലിവിഷന് സ്റേഷനില് നിന്നല്ല സംപ്രേക്ഷണം നടന്നത്. ഒരു വിമാനത്തില് ഒരുക്കിയ ടെലിവിഷന് സ്റേഷനില് നിന്നാണ് ഇരുവരും ഇറാഖ് കാരെ അഭിസംബോധന ചെയ്തത്. സ്വാതന്ത്യ്രത്തിലേയ്ക്ക് എന്നാണ് ഈ ചാനലിന് പേരിട്ടിരിയ്ക്കുന്നത്. കമാണ്ടോ സോളോ എന്നാണ് ടെലിവിഷന് സ്റേഷന് പ്രവര്‍ത്തിയ്ക്കുന്ന വിമാനത്തിന് പേരിട്ടിരിയ്ക്കുന്നത്.\nസദ്ദാമിന്റെ കരാത സേനാംഗങ്ങളെ ഇറാഖില് നിന്ന് പൂര്‍ണ്ണമായും തുരത്തുന്നതുവരെ യുദ്ധം തുടരുമെന്ന് ബുഷ് ടിവിയിലുടെ അറിയിച്ചു.


കങ്കണക്കെതിരെ പാര്‍ലമെന്റിലെ പ്രസംഗം; ബച്ചന് കുടുംബത്തിന്റെ സുരക്ഷ വര്‍ധിപ്പിച്ചു | Mumbai police tightened security for Bachchan's home\nകങ്കണക്കെതിരെ പാര്‍ലമെന്റിലെ പ്രസംഗം; ബച്ചന് കുടുംബത്തിന്റെ സുരക്ഷ വര്‍ധിപ്പിച്ചു\nസുശാന്ത് സിംഗിന്റെ മരണവുമായി ബന്ധപ്പെട്ട് ചിലര് സിനിമാ മേഖലയെ മൊത്തമായി കരിവാരി തേക്കുകയാണെന്നും പാലുകൊടുത്ത കൈയ്ക്ക് തന്നെ ചിലര് കൊത്തുകയാണെന്നുമായിരുന്നു ജയബച്ചന്റെ പരാമര്‍ശം.\nMumbai, First Published Sep 16, 2020, 2:17 PM IST\nമുംബൈ: പാര്‍ലമെന്റില് കങ്കണ റണാവത്തിനെതിരെ പരാമര്‍ശം നടത്തിയ എംപി ജയാ ബച്ചന്റെ കുടുംബത്തിന് സുരക്ഷ വര്‍ധിപ്പിച്ചു. അമിതാഭ് ബച്ചനടക്കം താമസിക്കുന്നു മുംബൈയിലെ വസതിയിലാണ് പൊലീസ് സുരക്ഷ വര്‍ധിപ്പിച്ചത്. സുശാന്ത് സിംഗിന്റെ മരണവുമായി ബന്ധപ്പെട്ട് ചിലര് സിനിമാ മേഖലയെ മൊത്തമായി കരിവാരി തേക്കുകയാണെന്നും പാലുകൊടുത്ത കൈയ്ക്ക് തന്നെ ചിലര് കൊത്തുകയാണെന്നുമായിരുന്നു ജയബച്ചന്റെ പരാമര്‍ശം.\nരാജ്യസഭയിലെ പ്രസംഗത്തെ തുടര്‍ന്ന് ജയ ബച്ചന് സോഷ്യല്‍മീഡിയയില് വ്യാപകമായ ട്രോള് നേരിടേണ്ടി വന്നിരുന്നു. തുടര്‍ന്നാണ് ജുഹുവിലെ ജല്‍സയില് പൊലീസ് അധിക സുരക്ഷ ഏര്‍പ്പെടുത്തിയത്. ജയബച്ചനെതിരെയുള്ള ഷെയിംഓണ്‍യുജയബച്ചന് ഹാഷ്ടാഗ് ട്വിറ്ററില് ട്രെന്‍ഡിംഗായിരുന്നു. അതേസമയം, ഹേമമാലിനി, തപ്‌സി പന്നു തുടങ്ങിയ പ്രമുഖര് ജയ ബച്ചന് പിന്തുണയുമായി രംഗത്തെത്തി.\nശിവസേനയും ജയ ബച്ചന് പിന്തുണയുമായി രംഗത്തെത്തി. മുഖപത്രമായ സാമ്‌നയിലാണ് ശിവസേന ജയ ബച്ചനെ പിന്തുണച്ച് എഡിറ്റോറിയല് എഴുതിയത്. ബിജെപി എംപി രവി കിഷനാണ് ബോളിവുഡിലെ ലഹരി ഉപയോഗത്തെക്കുറിച്ച് പാര്‍ലമെന്റില് ചോദ്യമുന്നയിച്ചത്. തുടര്‍ന്നായിരുന്നു ജയയുടെ മറുപടി.\nLast Updated Sep 16, 2020, 2:17 PM IST


Home Articles കൊളസ്‌ട്രോളിന്റെ പ്രധാന കാരണം ഇതാണ്.. !\nആരോഗ്യത്തിന് ഏറ്റവും മോശമായ അവസ്ഥ ഉണ്ടാക്കുന്ന ഒന്നാണ് കൊളസ്ട്രോൾ. പ്രത്യേകിച്ച് ഹൃദയാരോഗ്യത്തിന്. ഹൃദയത്തിലേക്കുള്ള രക്തത്തിന്റെ പ്രവർത്തനം നിലപ്പിച്ച് ഹൃദയാഘാതം വരെ ഉണ്ടാക്കാൻ സാധ്യതയുള്ള ഒന്നാണ് കൊളസ്ട്രോൾ. കൊളസ്ട്രോൾ നല്ല കൊളസ്ട്രോളും ചീത്ത കൊളസ്ട്രോളും ഉണ്ട്. ഇതിന് കാരണമാകുന്നത് നമ്മുടെ ഭക്ഷണശൈലിയും വ്യായാമമില്ലായ്മയുമാണ്.\nപലരും പറഞ്ഞുകേട്ടിരുന്നത് ഇറച്ചിയും മീനും പോലുള്ള കൊഴുപ്പു കൂടിയ വസ്തുക്കൾ കഴിക്കുന്നതാണ് പലപ്പോഴും കൊളസ്ട്രോളിന് കാരണമാകുന്നത് എന്നതാണ്. എന്നാൽ അതിനേക്കാൾ അധികം സാധ്യതയുള്ളത് മറ്റു ചില ഭക്ഷണസാധനങ്ങൾ കഴിക്കുന്നതുമൂലം ആണ്. അവയെ കുറിച്ചാണ് ഇന്നത്തെ വീഡിയോയിൽ നിങ്ങൾക്കായി പങ്കുവയ്ക്കുന്നത്. അതിൽ പ്രധാനപ്പെട്ടതാണ് ചില ധാന്യങ്ങൾ.\nഅരി ഗോതമ്പ് റാഗി ഓട്സ് തുടങ്ങിയവ ഏറ്റവും കൂടുതൽ കഴിക്കുന്നവരിൽ ആണ് ഏറ്റവും കൂടുതൽ കൊളസ്ട്രോൾ അടങ്ങിയിരിക്കുന്നത് എന്നതാണ് ഉൾക്കൊള്ളാൻ പറ്റാത്ത ഒരു യാഥാർത്ഥ്യം. ഇത്തരം ധാന്യങ്ങൾ ശരീരത്തിൽ ഷുഗറിന്റെ അളവ് കൂട്ടുകയും അതുമൂലം കൊളസ്ട്രോൾ കൂടുന്നതിന് ഇടയാക്കുകയും ചെയ്യുന്നു. കൂടുതൽ അറിയാനായി ഈ വീഡിയോ മുഴുവനായും കണ്ട് നോക്കൂ…\nEnglish Summary:- Get rid of cholesterol\nPrevious articleമാസങ്ങളോളം കേടുകൂടാതെ പച്ചക്കറി സൂക്ഷിച്ചുവയ്ക്കാം..\nNext articleറോഡിൽ ഇറങ്ങിയ കാട്ടാന ചെയ്തത് കണ്ടോ.. (വീഡിയോ)


'ചെയ്തത് ഒരു തരത്തിലും നന്ദി കിട്ടാത്ത പണി'; പാര്‍ട്ടി അന്വേഷണത്തിന് എതിരെ 'കവിത'യിലൂടെ പ്രതിഷേധവുമായി ജി. സുധാകരന് - Media Vision News\n‘ചെയ്തത് ഒരു തരത്തിലും നന്ദി കിട്ടാത്ത പണി’; പാര്‍ട്ടി അന്വേഷണത്തിന് എതിരെ ‘കവിത’യിലൂടെ പ്രതിഷേധവുമായി ജി. സുധാകരന്\nതിരുവനന്തപുരം: തനിക്കെതിരെയുള്ള പാര്‍ട്ടി അന്വേഷണത്തില് പരസ്യമായി പ്രതിഷേധിച്ച് മുതിര്‍ന്ന സി.പി.ഐ.എം നേതാവ് ജി. സുധാകരന്. കലാകൗമുദി ആഴ്ചപ്പതിപ്പിലെഴുതിയ കവിതയിലൂടെയാണ് അദ്ദേഹം തന്റെ പ്രതിഷേധമറിയിച്ചത്.\n‘നേട്ടവും കോട്ടവും’ എന്നാണ് കവിതയുടെ പേര്. ഒരു തരത്തിലും നന്ദി കിട്ടാത്ത പണിയാണിതെന്നാണ് കവിതയിലൂടെ സുധാകരന് പറയുന്നത്. ആകാംഷഭരിതരായ യുവാക്കള് ഈ വഴി നടക്കട്ടെ എന്ന് പറഞ്ഞാണ് കവിത അവസാനിപ്പിക്കുന്നത്.\nഅമ്പലപ്പുഴയിലെ തെരഞ്ഞെടുപ്പ് പ്രചാരണത്തില് വീഴ്ചയുണ്ടായെന്നാരോപിച്ച് ജി. സുധാകരനെതിരെ പാര്‍ട്ടി തല അന്വേഷണം പ്രഖ്യാപിച്ചിട്ടുണ്ട്. ഈ പശ്ചാത്തലത്തിലാണ് കവിതയിലൂടെ പ്രതിഷേധവുമായി സുധാകരന് രംഗത്തെത്തിയത്.\nകെ.ജെ തോമസും എളമരം കരീമും അംഗങ്ങളായ കമ്മീഷനാണ് അന്വേഷണത്തിന്റെ ചുമതല. പാലാ, കല്‍പറ്റ തോല്‍വികളിലും അന്വേഷണം നടത്തും. വയനാട്, കോട്ടയം ജില്ലാ തലത്തിലാകും പരിശോധന.\nസി.പി.ഐ.എം സംസ്ഥാന സമിതിയില് ജി. സുധാകരനെതിരെ വിമര്‍ശനം ഉയര്‍ന്നതിന് പിന്നാലെയാണ് പാര്‍ട്ടി അന്വേഷണം പ്രഖ്യാപിച്ചത്. പ്രചാരണത്തില് വീഴ്ചയെന്ന അവലോകന റിപ്പോര്‍ട്ടിന്റെ അടിസ്ഥാനത്തിലാണ് അന്വേഷണം.\nഅമ്പലപ്പുഴയിലെ തെരഞ്ഞെടുപ്പ് പ്രവര്‍ത്തനങ്ങളില് വീഴ്ച സംഭവിച്ചുവെന്ന റിപ്പോര്‍ട്ട് ശരിവച്ചായിരുന്നു സി.പി.ഐ.എം സംസ്ഥാന സമിതിയില് ജി. സുധാകരനെതിരെ വിമര്‍ശനങ്ങള് ഉയര്‍ന്നത്.\nപരാജയപ്പെട്ട സീറ്റുകളില് മാത്രമല്ല വിജയിച്ച മണ്ഡലങ്ങളില് ഉയര്‍ന്ന പരാതികളിലും മുഖം നോക്കാതെയുള്ള പരിശോധനകളിലേക്കും സി.പി.ഐ.എം നീങ്ങി. നിയമസഭാ തെരഞ്ഞെടുപ്പ് അവലോകനത്തിലാണ് ജി. സുധാകരനെതിരെ വിമര്‍ശനമുയര്‍ന്നത്.\nസുധാകരനില് നിന്നും പ്രതീക്ഷിച്ച പിന്തുണയുണ്ടായില്ലെന്ന് ആലപ്പുഴ ജില്ലാ കമ്മിറ്റിയില് നിന്ന് വിമര്‍ശനമുയര്‍ന്നിരുന്നു. സംസ്ഥാന സെക്രട്ടറിയേറ്റിന്റെ റിപ്പോര്‍ട്ടിലും അമ്പലപ്പുഴയില് വീഴ്ച സംഭവിച്ചുവെന്ന പരാമര്‍ശമുണ്ടായി.\nPrevious articleപാർട്ടിയിൽ സംഭവിക്കുന്നത് അഭിപ്രായ സ്വാതന്ത്ര്യത്തിന്റെ ഒഴുക്ക്, എതിരഭിപ്രായമുള്ളവരോട് പകയില്ലെന്ന് കെ എം ഷാജി\nNext article‘കരിയറില് ഏറ്റവും കൂടുതല് വേദന തോന്നിയ നിമിഷം’; വിടവാങ്ങല് വാര്‍ത്താസമ്മേളനത്തില് പൊട്ടികരഞ്ഞ് മെസി


അപുഷ്ടി - വിക്കിപീഡിയ\nഏതെങ്കിലും ഒരവയവത്തിനോ അവയവഭാഗത്തിനോ ശരിയായ വളർച്ച പ്രാപിക്കാൻ കഴിയാതെ വരുന്ന അവസ്ഥയാണ് അപുഷ്ടി. പേശികളെയും നാഡികളെയും ബാധിക്കുന്ന രോഗങ്ങളിലാണ് അപുഷ്ടി ഏറ്റവുമധികം വ്യക്തമാകുക. കുറേ കോശങ്ങളൊരുമിച്ചോ ടിഷ്യു തന്നെയോ ഏതെങ്കിലും രോഗത്താലോ മുറിവുകൾ മൂലമോ നഷ്ടപ്പെടുന്ന ഹൈപ്പോപ്ലാസിയ അഥവാ എപ്ലാസിയ അപുഷ്ടിയാണെന്ന് തെറ്റിദ്ധരിച്ചുകൂടാ. കോശങ്ങളുടെ ഉപാപചയത്തിലുണ്ടാകുന്ന വ്യത്യാസങ്ങളാണ് മിക്കവാറും എല്ലാത്തരം അപുഷ്ടികൾക്കും കാരണമാകുക.\nഅപുഷ്ടി ബാധിച്ച ഒരവയവത്തിന്റെ വലിപ്പംകൊണ്ട് അപുഷ്ടിയുടെ കാഠിന്യം നിശ്ചയിക്കാൻ സാധ്യമല്ല. പലപ്പോഴും കൊഴുപ്പിന്റേയും മറ്റും വർധനവുമൂലം നഷ്ടപ്രായമായ ഭാഗങ്ങൾ ഏതാണെന്ന് ബാഹ്യവീക്ഷണത്തിൽ മനസ്സിലായെന്നു വരില്ല. അതുപോലെതന്നെ അപുഷ്ടി ഒരവയവത്തിന്റെ എല്ലാ ഭാഗങ്ങളേയും ഒരുപോലെ ബാധിച്ചു എന്നും വരില്ല.\nപല രോഗങ്ങളുടേയും ഫലമായി അപുഷ്ടി ഉണ്ടാകാം. പേശികൾക്ക് സംഭവിക്കുന്ന അപുഷ്ടി ഇതിനുദാഹരണമാണ്. അസ്ഥിപേശികളെപ്പോലും ഇതു ബാധിക്കാറുണ്ട്. അസ്ഥിയുടെ ഉൾഭാഗങ്ങളെ ബാധിക്കുന്ന അപുഷ്ടി എക്സ്-റേയുടെ സഹായത്തോടെ മനസ്സിലാക്കാൻ കഴിയും. നാഡികൾ മുറിഞ്ഞുപോയ പേശികൾക്ക് വളരെ പെട്ടെന്ന് തേയ്മാനം സംഭവിക്കുന്നു. സുഷുമ്നാ നാഡിയുടെ ആന്റീരിയർ ഹോണുകൾ ശുഷ്കപ്രായമായി തീരുന്നതാകാം ഇതിനു കാരണം. തീക്ഷണമായ പോളിയോയുടെ ഫലമാണിത്. തോളുകൾ, കൈകൾ, കൈപ്പത്തികൾ തുടങ്ങിയവയുടെ പേശികളിലുണ്ടാകുന്ന അപുഷ്ടി പ്രോഗ്രസീവ് സ്പൈനൽ മസ്കുലാർ അട്രോഫി എന്നറിയപ്പെടുന്നു. ഇത് ക്രമേണ ശരീരത്തിന്റെ താഴത്തെ ഭാഗങ്ങളിലേക്കും വ്യാപിക്കും.\nഅപുഷ്ടി വിവിധ തരത്തിലുണ്ട്. പ്രായം കൂടുന്തോറും പേശികൾക്കുണ്ടാകുന്ന അപുഷ്ടി സെനൈൽ അട്രോഫി എന്നറിയപ്പെടുന്നു. വാർധക്യമാകുമ്പോൾ അസ്ഥിയുടെ കാഠിന്യം കൂടുകയും തൊലിയുടെ ഇലാസ്തികത കുറയുകയും മറ്റും ചെയ്യുന്നത് ഇതുമൂലമാണ്. ദീർഘ സമയത്തേക്ക് മർദത്തിനടിപ്പെട്ടിരിക്കുന്ന അവയവത്തിനോ കോശങ്ങൾക്കോ ആണ് പ്രഷർ അട്രോഫി സംഭവിക്കുക. വളർന്നുകൊണ്ടിരിക്കുന്ന ഒരു ട്യൂമറിനു ചുറ്റുമുള്ള കോശങ്ങളിൽ കാണുന്ന അപുഷ്ടി ഇതിനുദാഹരമാണ്.\nടോക്സിക് അട്രോഫി എന്നറിയപ്പെടുന്ന മറ്റൊരിനം അപുഷ്ടി സാധാരണമാണോ എന്ന കാര്യം തർക്കവിഷയമാണ്. കാരണം ഒരു വിഷദ്രവത്തിൽനിന്നും ഉണ്ടാകുന്നതാകണം ഇത്. ദീർഘകാലം നിലനില്ക്കുന്ന പനിയുടേയും മറ്റും ഫലമായി ചില വിഷവസ്തുക്കൾ രക്തത്തിലുണ്ടാകുകയും ഇത് പേശികളുടേയും മറ്റവയവങ്ങളുടേയും അപുഷ്ടിക്കു കാരണമാകുകയും ചെയ്യാവുന്നതാണ്. ഒരു പ്രത്യേക പേശിക്കോ പേശീ സമൂഹത്തിനോ ഉള്ള മോട്ടോർ തന്ത്രികൾ നഷ്ടപ്പെടുന്നതിനാലുളവാകുന്നതാണ് ന്യൂറോട്രോഫിക് അട്രോഫി. അവയവങ്ങളുടെ തുടർച്ചയായുള്ള ചലനരാഹിത്യം ഇതിന് കാരണമാകുന്നു. ഉദാ. പോളിയോ വന്നതിനുശേഷമുണ്ടാകുന്ന തളർച്ചയും അപുഷ്ടിയും. വളരെ സമയം എക്സ്റേ തട്ടിക്കൊണ്ടിരിക്കുന്ന തൊലിക്ക് അപുഷ്ടി സംഭവിക്കുന്നതു കാണാം. സാധാരണ ത്വക്കിനേക്കാൾ നേരിയതായിരിക്കും അപുഷ്ടിക്കടിപെട്ട തൊലി. ഇത് കൂടുതൽ മിനുസവുമായിരിക്കും. മുറിവുകൾ ഇതിൽ നിഷ്പ്രയാസമുണ്ടാകുന്നു. അവ ഉണങ്ങാൻ കാലതാമസം നേരിടുകയും ചെയ്യും. ദൃക്തന്ത്രികൾക്കും അപുഷ്ടി സംഭവിക്കാറുണ്ട്. പലപ്പോഴും ഇത് പൂർണമായ അന്ധതയിൽ കലാശിക്കുന്നു.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപുഷ്ടി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=അപുഷ്ടി&oldid=2280152" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം:2ഡിസംബർ 2015, സമയം: 12:10


ഊട്ടിയിൽ പോകുന്നവർ കണ്ടിരിക്കേണ്ട ചില സ്ഥലങ്ങളെ പരിചയപ്പെടാം.. •Technology & Travel Blog from India\nHome Travel Explore ഊട്ടിയിൽ പോകുന്നവർ കണ്ടിരിക്കേണ്ട ചില സ്ഥലങ്ങളെ പരിചയപ്പെടാം..\nഇനി അടുത്ത തവണ ഊട്ടിയിലേക്ക് ടൂർ പോകുന്നവർ ഈ സ്ഥലങ്ങളിൽ കൂടി ഒന്നു സന്ദർശിക്കുവാൻ ശ്രമിക്കുക.\nമലയാളികൾക്ക് പണ്ടുമുതലേ ടൂർ എന്നു വെച്ചാൽ ഊട്ടിയോ കൊടൈക്കനാലോ ഒക്കെയാണ്. എങ്കിലും കൊടൈക്കനാലിനെക്കാളും ഒരുപടി മുന്നിലാണ് ഊട്ടിയെ നമ്മൾ പ്രതിഷ്ഠിച്ചിരിക്കുന്നത്. കോളേജ് ടൂർ, ഫാമിലി ടൂർ, ഹണിമൂൺ എന്നുവേണ്ട മിക്കവരുടെയും ടൂർ ലൊക്കേഷൻ ഊട്ടിയായിരിക്കും. ഊട്ടിയിൽ ചിത്രീകരിച്ച മലയാള സിനിമകൾ ഒരു പരിധിവരെ അവിടേക്ക് നമ്മളെ ആകർഷിക്കുന്നതിൽ പ്രധാന പങ്ക് വഹിച്ചു എന്നുവേണം പറയുവാൻ.\nശരിക്കും ഊട്ടിയിൽ കുറെയേറെ സ്ഥലങ്ങളുണ്ട് സഞ്ചാരികൾക്ക് കാണുവാൻ. എന്നാൽ ഭൂരിഭാഗം ആളുകളും ബൊട്ടാണിക്കൽ ഗാർഡൻ, ബോട്ട് ഹൗസ്, റോസ് ഗാർഡൻ, പൈൻ ഫോറസ്റ്റ് തുടങ്ങിയവ മാത്രം കണ്ട് ആസ്വദിച്ചു പോരുന്നു. എത്ര പ്രാവശ്യം പോയാലും മിക്കവരും ഈ സ്ഥലങ്ങളിലൊക്കെ തന്നെ ചുറ്റിത്തിരിയുവാനാണ് ശ്രമിക്കാറുള്ളത്. എന്നാൽ ഇവയെക്കൂടാതെ ഊട്ടിയിൽ കാണുവാനായി കുറെയേറെ സ്ഥലങ്ങളുണ്ട്. ഒന്നോ രണ്ടോ ദിവസം കൊണ്ട് കണ്ടു തീർക്കാവുന്നതല്ല ഊട്ടിയുടെ സൗന്ദര്യം എന്നോർക്കുക. ഇനി അടുത്ത തവണ ഊട്ടിയിൽ പോകുമ്പോൾ നിങ്ങൾക്ക് സന്ദർശിക്കുവാനായി കുറച്ചു വ്യത്യസ്തമായ സ്ഥലങ്ങളെ ഇവിടെ പരിചയപ്പെടുത്തി തരാം.\n1. ഗ്ലെൻ മോർഗൻ : ഊട്ടിയിൽ നിന്നും ഏകദേശം 35 കിലോമീറ്റർ ദൂരത്തായി സ്ഥിതി ചെയ്യുന്ന മനോഹരമായ ഒരു സ്ഥലമാണ് ഇത്. ഇവിടെയുള്ള കുന്നും തേയിലത്തോട്ടങ്ങളും ഒക്കെ ഏതൊരു സഞ്ചാരിയുടെയും മനസ്സ് കീഴടക്കും എന്നുറപ്പാണ്. ഇവിടെയെത്തുന്ന സഞ്ചാരികൾക്ക് ഡാം, പവർ ഹൗസ്, ട്രെക്കിങ്, ടീ എസ്റ്റേറ്റ് എന്നിവയിൽ സമയം ചെലവഴിക്കാം.\n2. പൈക്കര : ഊട്ടിയിൽ നിന്നും ഏകദേശം 25 കിലോമീറ്റർ ദൂരത്തായി സ്ഥിതി ചെയ്യുന്ന ഒരു സ്ഥലമാണ് പൈക്കര. പൈക്കരയിലുള്ള തടാകമാണ് ഇവിടത്തെ എടുത്തു പറയേണ്ട പ്രത്യേകത. ഈ തടാകത്തിൽ സഞ്ചാരികൾക്ക് ബോട്ടിംഗ് നടത്തുന്നതിനുള്ള സൗകര്യങ്ങളുണ്ട്. 8 സീറ്റുള്ള മോട്ടോർ ബോട്ടിനു 20 മിനിറ്റ് സമയത്തേക്ക് 750 രൂപയാണ് ചാർജ്ജ്. രണ്ടു പേർക്ക് സഞ്ചരിക്കാവുന്ന ബോട്ടുകളും ഇവിടെയുണ്ട്. രാവിലെ9മണി മുതൽ വൈകീട്ട് ആറുമണി വരെയാണ് ഇവിടെ സഞ്ചാരികൾക്ക് പ്രവേശനമുള്ളത്. തടാകത്തെ കൂടാതെ ഇവിടെ ഒരു വെള്ളച്ചാട്ടവും ഡാമും ഒക്കെയുണ്ട്. വെള്ളച്ചാട്ടം കാണുവാനായി ഒരാൾക്ക് പത്തു രൂപയിൽ താഴെ മാത്രമേ ചാർജ്ജ് വരികയുള്ളൂ.\n3.കാമരാജ് സാഗർ ഡാം : സാന്ദിനല്ല റിസർവോയർ എന്ന പേരിൽക്കൂടി അറിയപ്പെടുന്ന കാമരാജ് സാഗർ ടം സ്ഥിതി ചെയ്യുന്നത് ഊട്ടിയിൽ നിന്നും പത്തു കിലോമീറ്റർ അകലെയാണ്. ഫോട്ടോഗ്രാഫിയിൽ കമ്പമുള്ളവർക്കും പ്രകൃതി സ്നേഹികൾക്കും പറ്റിയൊരു സ്ഥലമാണിത്. പ്രശസ്തമായ ഷൂട്ടിംഗ് പോയിന്റിൽ നിന്നും ഇവിടേക്ക് അഞ്ചോ ആരോ കിലോമീറ്റർ ദൂരമേയുള്ളൂ.\n4.തണ്ടർ വേൾഡ് : ഊട്ടി ബോട്ട് ഹൗസിൽ നിന്നും ഏകദേശം ഒരു കിലോമീറ്ററോളം ദൂരത്തായാണ് തണ്ടർ വേൾഡ് സ്ഥിതി ചെയ്യുന്നത്. കുട്ടികളുമായി പോകുന്നവർക്ക് സന്ദർശിക്കുവാൻ പറ്റിയ ഒരിടമാണിത്. ചലിക്കുന്ന ദിനോസർ, 5D തിയേറ്റർ, കൃത്രിമമായ മഞ്ഞിൽ കളിക്കാവുന്ന സൗകര്യം എന്നിവ ഇവിടെയുണ്ട്. ഒരേക്കർ സ്ഥലത്തായി പരന്നു കിടക്കുന്ന ഇവിടേക്കുള്ള പ്രവേശനം രാവിലെ 9.30 മണി മുതൽ 6.30 വരെയാണ്.\n5. സെൻറ് സ്റ്റീഫൻസ് പള്ളി : ഊട്ടിയിലെ ആദ്യത്തെ കൊളോണിയൽ കെട്ടിടമാണിത്. 1820 നിർമ്മിക്കപ്പെട്ട ഇത് തോട ക്ഷേത്രം നിന്നിരുന്ന സ്ഥലത്താണ് നിർമ്മിച്ചിരിക്കുന്നത്. ഗോഥിക് ശൈലിയിലാണ് ഇത് നിർമ്മിച്ചിരിക്കുന്നത്. ഊട്ടി കളക്ടറേറ്റ് ഇതിനടുത്താണ്.\n6. സർക്കാർ മ്യൂസിയം, ഊട്ടി : ബൊട്ടാണിക്കൽ ഗാർഡനിൽ നിന്നും ഏകദേശം രണ്ടു കിലോമീറ്ററോളം ദൂരമേയുള്ളൂ സർക്കാർ മ്യൂസിയത്തിലേക്ക്. ചരിത്രപ്രാധാന്യമുള്ള വസ്തുക്കൾ, ജില്ലയുടെ പാരിസ്ഥിതിക വിവരങ്ങൾ, കലാരൂപങ്ങൾ, തമിഴ് നാട്ടിലെ ശിൽപ്പങ്ങൾ എന്നിവയാണ് ഈ മ്യൂസിയത്തിലെ പ്രധാന ആകർഷണങ്ങൾ. ഊട്ടി ട്രൈബൽ മ്യൂസിയം എന്നുകൂടി വിളിപ്പേരുള്ള ഈ മ്യൂസിയത്തിലേക്കുള്ള പ്രവേശനം സൗജന്യമാണ്. മ്യൂസിയം ദേശീയ അവധി ദിവസങ്ങളിലും വെള്ളിയാഴ്ചകളിലും രണ്ടാം ശനിയാഴ്ചകളിലും പ്രവർത്തിക്കുന്നതായിരിക്കില്ല. സമയം – രാവിലെ 10 മുതൽ ഉച്ചയ്ക്ക് 1 വരെ, ഉച്ചയ്ക്ക്2മുതൽ വൈകീട്ട്5വരെ.\n7. വാക്സ് വേൾഡ് : പേരു പോലെത്തന്നെ മെഴുക് പ്രതിമകളുടെ ഒരു ലോകമാണിത്. ബൊട്ടാണിക്കൽ ഗാർഡനിൽ നിന്നും ഒരു കിലോമീറ്റർ ദൂരമേയുള്ളൂ വാക്സ് വേൾഡിലേക്ക്. ശ്രീജി ഭാസ്കരൻ എന്നു പേരായ ഒരു ഐടി പ്രൊഫഷണലാണ് ഇതിന്റെ പിന്നിൽ പ്രവർത്തിച്ചിരിക്കുന്നത്. സ്വാതന്ത്ര്യ സമര സേനാനികളുടെയും ദേശീയ നേതാക്കളുടെയും ജീവൻ തുടിക്കുന്ന മെഴുകു പ്രതിമകൾ ഈ മ്യൂസിയത്തിൽ നമുക്ക് കാണാം. ഇവിടേക്കുള്ള പ്രവേശന ഫീസ് മുതിർന്നവർക്ക് 30 രൂപയും കുട്ടികൾക്ക് 20 രൂപയുമാണ്. രാവിലെ9മണി മുതൽ രാത്രി 8 മണി വരെ മ്യൂസിയം തുറന്നിരിക്കുന്നതായിരിക്കും.\n8. ലവ് ഡെൽ : ഊട്ടിയിൽ നിന്നും ഏകദേശം എട്ടു കിലോമീറ്റർ മാറി സ്ഥിതി ചെയ്യുന്ന, ഉയരമേറിയ ഒരു മനോഹര സ്ഥലമാണ് ലവ് ഡെൽ. ലവ്‌ഡെയ്‌ലില് ഏതു സമയത്തും തണുപ്പു നിറഞ്ഞ അന്തരീക്ഷമായിരിക്കും.പേരിനൊപ്പം ലവ് ഉള്ളത് ശ്രദ്ധിച്ചില്ലേ? ശാന്തമായി സമയം ചിലവഴിക്കുവാൻ ആഗ്രഹിക്കുന്നവർക്കും ഹണിമൂൺ യാത്രികർക്കും തിരഞ്ഞെടുക്കാവുന്ന ഒരു സ്ഥലം കൂടിയാണിവിടം.\nഇവയെക്കൂടാതെ ധാരാളം വിനോദസഞ്ചാരകേന്ദ്രങ്ങൾ ഊട്ടിയിലും പരിസര പ്രദേശങ്ങളിലുമായി ഉണ്ട്. അവ പിന്നീട് ഒരിക്കൽ പറഞ്ഞു തരാം. ഇനി അടുത്ത തവണ ഊട്ടിയിലേക്ക് ടൂർ പോകുന്നവർ ഈ സ്ഥലങ്ങളിൽ കൂടി ഒന്നു സന്ദർശിക്കുവാൻ ശ്രമിക്കുക.\nPrevious articleദുബായ് നഗരത്തിലെ ഞങ്ങളുടെ ആദ്യത്തെ പകൽ… നഗരക്കാഴ്ചകൾ…\nNext articleഗുണനിലവാരമുള്ള സുഗന്ധ വ്യഞ്ജനങ്ങൾ ഓൺലൈനായി വാങ്ങാം..


Tuesday, July 05, 2022 12:27:24 PM\nPosted By: Nri Malayalee June 21, 2022\nഅലക്സ് വർഗീസ് (മാഞ്ചസ്റ്റർ): 2004 മുതൽ മാഞ്ചസ്റ്ററിൽ ആരാധന നടത്തിവരുന്ന സെന്റ് മേരീസ് യാക്കോബായ സുറിയാനി ഓർത്തഡോക്സ് ഇടവക ബോൾട്ടണിൽ സ്വന്തമായി ഒരു സ്ഥലം വാങ്ങുകയും അവിടെ ദൈവാലയത്തിന്റെ പണികൾ പൂർത്തിയായി വരികയുമാണ്. ഇടവകയിലെ ഓരോ വ്യക്തികളുടെയും ദീർഘകാലത്തെ ആഗ്രഹമാണ് ഇതിലൂടെ സഫലീകരിക്കപ്പെടുന്നത്. പരിശുദ്ധ പാത്രിയർക്കിസ് ബാവ ശ്രേഷ്ഠ കാതോലിക്ക ബാവ, അഭിവന്ദ്യ പിതാക്കന്മാർ എന്നിവരാൽ ദൈവാലയം വിശുദ്ധ മൂറോൻ കൂദാശ നടത്തുവാൻ വൈദീകരും മാനേജിങ് കമ്മിറ്റിയും, മറ്റ് കമ്മിറ്റികളും, ഇടവക മുഴുവനും അഹോരാത്രം പരിശ്രമിച്ചു വരികയാണ്.\nഇതിലേക്കുള്ള ധനശേഖരണാർത്ഥം ഇടവക ഒരു പള്ളി ബിൽഡിംഗ് റാഫിൾ ടിക്കറ്റ് പുറത്തിറക്കുകയുണ്ടായി. ഒരു റാഫിൾ ടിക്കറ്റിന് പത്തു പൗണ്ട് ആണ് വില 2022 ഡിസംബർ 24 ന് നടക്കുന്ന നറുക്കെടുപ്പിൽ ഒരു പവൻ സ്വർണം വീതം അഞ്ചുപേർക്ക് വിതരണം ചെയ്യും. റാഫിൾ ടിക്കറ്റ് വിതരണോദ്‌ഘാടനം 2022 മെയ് 22 ന് ഞായറാഴ്ച മാഞ്ചസ്റ്ററിലെ മുഴുവൻ മലയാളി സമൂഹത്തിന്റെയും സഹകരണത്തോടെ നടത്തപ്പെട്ടു. ഇടവക വികാരി ബഹുമാപ്പെട്ട ഫാദർ ഗീവർഗീസ് തണ്ടായത്ത്, ഇടവകയിലെ വൈദീകൻ ബഹുമാനപ്പെട്ട ഫാദർ എൽദോ രാജൻ എന്നിവർ ചേർന്നാണ് ടിക്കറ്റിന്റെ ആദ്യ വിൽപ്പന നടത്തിയത്.\nയുക്മ ദേശീയ സെക്രട്ടറി ശ്രീ. അലക്സ് വർഗീസ്, ലോ ആൻറ് ലോയേഴ്സ് മാനേജിംഗ് ഡയറക്ടർ ശ്രീ. ഫ്രാൻസിസ് മാത്യു കവളക്കാട്ടിൽ, അലൈഡ് ഫിനാൻസിനെ പ്രതിനിധീകരിച്ച് ശ്രീ. കിഷോർ ബേബി, എം എം എ പ്രസിഡന്റ് ശ്രീ. വിൽ‌സൺ മാത്യു, എം എം സി എ പ്രസിഡന്റ് ശ്രീ. ആഷൻ പോൾ, സാൽഫോർഡ് മലയാളീ അസോസിയേഷൻ പ്രസിഡൻൻ്റ് ശ്രീ. ജിജി എബ്രഹാം, ട്രാഫോർഡ് മലയാളീ അസോസിയേഷൻ പ്രസിഡൻ്റ് ശ്രീ. ചാക്കോ ലൂക്ക്, സ്റ്റോക്‌പോർട് മലയാളീ അസോസിയേഷൻ പ്രസിഡൻറ് ശ്രീ. മനോജ് ജോൺ, നോർത്ത് മാഞ്ചസ്റ്റർ മലയാളീ അസോസിയേഷൻ പ്രസിഡൻ്റ് ശ്രീ. സാജു പാപ്പച്ചൻ തുടങ്ങിയവരാണ് വിവിധ മലയാളി സമൂഹങ്ങളുടെ പ്രതിനിധികളായി ടിക്കറ്റുകൾ ആദ്യമായി ഏറ്റുവാങ്ങിയത്. ഇടവകയുടെ മുൻപോട്ടുള്ള പ്രവത്തനങ്ങൾക്ക് യു കെ യിലെയും മലയാളി സംഘടനകൾ പൂർണ പിന്തുണ നൽകും എന്ന് പ്രതിനിധികൾ പറഞ്ഞത് ഇടവകയെ ആവേശത്തിലാക്കി.\nഇടവക വികാരി ബഹുമാനപ്പെട്ട ഫാദർ ഗീവർഗീസ് തണ്ടായത്ത്, സഹവികാരി ബഹുമാനപ്പെട്ട ഫാദർ എൽദോസ് വട്ടപ്പറമ്പിൽ, ഇടവക പട്ടക്കാരൻ ബഹുമാനപ്പെട്ട ഫാദർ എൽദോ രാജൻ, സെക്രട്ടറി ശ്രീ. ബിജോയ് ഏലിയാസ്, ട്രസ്റ്റീ ശ്രീ. എൽദോസ് കുര്യാക്കോസ് പെരിങ്ങാട്ടിൽ, മാനേജിങ് കമ്മിറ്റി അംഗങ്ങൾ എന്നിവരുടെ നേതൃത്വത്തിൽ വിവിധ കമ്മിറ്റികൾ നിർമാണ പ്രവർത്തങ്ങൾക്ക് നേതൃത്വം നൽകി വരികയാണ്. എല്ലാ വിശ്വാസികളുടെയും മലയാളീ സമൂഹത്തിന്റെയും പ്രാർത്ഥനയും സഹകരണവും പ്രതീക്ഷിക്കുന്നു .


മുസ്‌ലിം-ബുദ്ധ സംഘര്‍ഷം; ശ്രീലങ്കയില് അടിയന്തരാവസ്ഥ\nSun Feb 17 2019 23:45:17 GMT+0530 (IST)\nകൊളംബോ: ആഭ്യന്തര സംഘര്‍ഷം രൂക്ഷമായ ശ്രീലങ്കയില് സര്‍ക്കാര് 10 ദിവസത്തെ അടിയന്തരാവസ്ഥ പ്രഖ്യാപിച്ചു. കാന്‍ഡി ജില്ലയില് ആരംഭിച്ച മുസ്‌ലിം-ബുദ്ധമത സംഘര്‍ഷം ഒരു മുസ്‌ലിം യുവാവിന്റെ മരണത്തിന് ഇടയാക്കുകയും വ്യാപിക്കുകയും ചെയ്യുന്ന പശ്ചാത്തലത്തിലാണ് നടപടി.\nപ്രത്യേക മന്ത്രിസഭ കൂടിയാണ് അടിയന്തരാവസ്ഥ പ്രഖ്യാപിക്കാന് തീരുമാനിച്ചതെന്ന് സര്‍ക്കാര് വക്താവ് ദയാസിരി ജയശേഖര അറിയിച്ചു. ആക്രമണം നടത്തുന്നവര്‍ക്കെതിരേ ശക്തമായ നടപടിയെടുക്കും. അടുത്ത കാലത്തായി രാജ്യത്ത് ഇരുവിഭാഗങ്ങളും തമ്മിലുള്ള സംഘര്‍ഷം വര്‍ധിച്ചുവരുകയാണ്. മുസ്‌ലിംകള് നിര്‍ബന്ധിത മതപരിവര്‍ത്തനം നടത്തുന്നുവെന്നും ബുദ്ധമത സ്മാരകങ്ങള് നശിപ്പിക്കുന്നുവെന്നും ചില തീവ്ര ബുദ്ധമത വിഭാഗക്കാര് ആരോപിക്കുന്നു. റോഹിന്‍ഗ്യന് മുസ്‌ലിംകളുടെ സാന്നിധ്യവും ഇവര് എതിര്‍ക്കുന്നു.\nകാന്‍ഡി ജില്ലയില് കഴിഞ്ഞദിവസം സിംഹള ബുദ്ധമതക്കാരനെ മുസ്‌ലിംകള് വധിച്ചുവെന്ന് ആരോപിച്ചാണ് വ്യാപക അക്രമം അഴിച്ചുവിട്ടത്. ബുദ്ധസന്ന്യാസിമാരുടെ നേതൃത്വത്തിലെത്തിയ സംഘമാണ് അക്രമം അഴിച്ചുവിട്ടത്. മുസ്‌ലിംകളുടെ ഉടമസ്ഥതയിലുള്ള നിരവധി വ്യാപാര സ്ഥാപനങ്ങളും വീടുകളും അഗ്നിക്കിരയാക്കി. കത്തിയമര്‍ന്ന വീട്ടില്‍നിന്നാണ് 24കാരനായ അബ്ദുല് ബാസിത്തിന്റെ മൃതദേഹം കണ്ടെടുത്തത്. രാജ്യത്ത് 75 ശതമാനത്തോളം സിംഹള ബുദ്ധമത വിഭാഗക്കാരാണ്. 10 ശതമാനം മാത്രമാണ് മുസ്‌ലിംകള്.\nഇപ്പോള് പ്രതിപക്ഷത്തുള്ള തീവ്ര സിംഹള ദേശീയവാദിയായ മഹീന്ദ രാജപക്‌സെ അധികാരത്തില് തിരിച്ചുവരാന് ശ്രമിക്കുന്നതിന്റെ ഭാഗമാണ് വര്‍ധിച്ചുവരുന്ന ആക്രമണങ്ങളെന്ന് ഇന്റര്‍നാഷനല് ക്രൈസിസ് ഗ്രൂപ്പിലെ ശ്രീലങ്കന് വിദഗ്ധനായ അലന് കീനാന് അഭിപ്രായപ്പെട്ടു. സിംഹളവികാരം ഇളക്കിവിട്ട് വോട്ട് തട്ടുന്നതിനു വേണ്ടി തമിഴര്‍ക്കുശേഷം ഇപ്പോള് മുസ്‌ലിംകളെ ശത്രുപക്ഷത്ത് പ്രതിഷ്ഠിച്ചിരിക്കുകയാണെന്നും അദ്ദേഹം പറഞ്ഞു. ആസൂത്രിതവും സംഘടിതവുമായ ആക്രമണമാണ് ഇപ്പോള് നടക്കുന്നതെന്ന് ശ്രീലങ്കന് പ്രധാനമന്ത്രി റനില് വിക്രമസിംഗെ പറഞ്ഞു.


പോങ്ങുമ്മൂടന്: ബലേ ഭേഷ് !!!\nജീവിച്ചിരിക്കുന്ന ഒരു വ്യക്തിയുടെ കഥ പറയുമ്പോൾ കഥാകൃത്ത് അദ്ദേഹത്തിന്റെ പേര്, മറ്റ് സൂചനകൾ എന്നിവ കഴിയുന്നത്ര ഒഴിവാക്കുന്നതാണ് മര്യാദ. ആ ഒരു മര്യാദയുടെ പേരിൽ മാത്രം ഞാൻ കഥാനായകന് വാമദേവൻ നമ്പൂതിരി എന്ന് പേര് നൽകുന്നു. ഈ പേരിഷ്ടമാവത്ത വായനക്കാർ അവരവരുടേതായ രീതിയിൽ പേര് നൽകാം. എന്നാൽ വാലിലുള്ള ‘നമ്പൂതിരി’ മാത്രം മാറ്റാതിരിക്കുക. കാരണം കഥാനായകൻ ഞങ്ങളുടെ നാട്ടിൻ പുറത്തെ കാവിൽ മേൽശാന്തിയായി കുറേ കാലം ഭഗവതിയെ സേവിച്ച ആളാണ്.\nനാട്ടിൽ ചെന്നപ്പോൾ എന്റെ ഒരു സ്നേഹിതനെ കാണാനായാണ് ഞാൻ മുത്തോലി വരെ പോയത്. സ്നേഹിതനോട് സംസാരിച്ച് നിൽക്കുമ്പോൾ നമ്മുടെ നമ്പൂതിരി അവിടെ പ്രത്യക്ഷപ്പെടുന്നു. കണ്ടതും എന്നോടൊരു പറച്ചിൽ “ ടോ, തന്നോട് ഞാൻ പറഞ്ഞിരുന്നില്ലേ ധോണി ഇന്ത്യൻ ടീമിന്റെ ക്യാപ്റ്റനാവുമെന്ന്. ഫലിച്ചില്ലേ? നിങ്ങളത് വിശ്വസിക്കാൻ നിന്നില്ല. ഇപ്പോ, എന്ത് പറയുന്നു? “\nഎനിക്കൊന്നും പറയാൻ തോന്നിയില്ലെന്നു മാത്രമല്ല, പണ്ട്, ഇടവഴിയിൽവച്ച് കാമുകിയുടെ ചുണ്ടിന്റെ മധുരം നുണഞ്ഞുകൊണ്ടിരുന്നപ്പോൾ അപ്രതീക്ഷിതമായി അവളുടെ സഹോദരൻ മുന്നിൽ വന്നനേരം ഞെട്ടിയതുപോലൊരു ഞെട്ടൽ അദ്ദേഹത്തിന്റെ ചോദ്യം കേട്ടപ്പോൾ എന്നിലുണ്ടായി. എന്തുകൊണ്ടെന്നാവും?. ഇത്തരമൊരു ചോദ്യം നിത്യവും / ഇടയ്ക്കൊക്കെ കാണുന്ന സ്നേഹിതരുടെ ഇടയിലാണെങ്കിൽ അതിശയമില്ല. എന്നാൽ3വർഷങ്ങൾക്ക് ശേഷം മുന്നിൽ വന്ന് പെടുന്ന പരിചയക്കാരൻ , സാമാന്യമര്യാദയ്ക്കെങ്കിലും “ ഹരീ, എത്ര കാലമായി കണ്ടിട്ട്. സുഖമല്ലേ? ഇപ്പോൾ എവിടെയാണ്? “ എന്നൊക്കെ പോലും ചോദിക്കാതെ , ഏതാണ്ട്4വർഷങ്ങൾക്ക് മുൻപ് പറഞ്ഞ ഒരു കാര്യത്തെക്കുറിച്ച്, പറയുമ്പോൾ നിങ്ങളാണെങ്കിലും ഞെട്ടിപ്പോവില്ലേ? കുറഞ്ഞപക്ഷം അതിശയിക്കുകയെങ്കിലും ചെയ്യില്ലേ?\nഎന്നാൽ ഇത്തരമൊരു അതിശയമാണ് വാമദേവൻ നമ്പൂതിരി എന്ന് ചുരുക്കി പറയാം. ഞങ്ങൾ തമ്മിൽ നടന്ന തുടർന്നുള്ള സംസാരത്തിന് ഇവിടെ വലിയ പ്രസക്തി ഇല്ലാത്തതിനാൽ ഞാൻ അവ ഒഴിവാക്കുന്നു.\nഎന്റെ ഓർമ്മ ശരിയാണെങ്കിൽ ധോണിയെക്കൂറിച്ചുള്ള അദ്ദേഹത്തിന്റെ കമന്റ്\n2004 ഡിസംബർ മാസത്തിന്റെ അവസാനത്തിലായിരുന്നു ഞാൻ കേട്ടത്. ഞാൻ മാത്രമല്ല എന്റെ സ്നേഹിതരും. ആ വർഷം ഡിസംബർ അവസാന കാലമായിരുന്നു ധോണി ആദ്യമായി ഇന്ത്യൻ ടീമിൽ എത്തിയതും ബംഗ്ലാദേശിനെതിരെയുള്ള ആദ്യ കളിയിൽ ഡക്ക് ആയി റൺ ഔട്ട് ആയതും. ആ കളിയുടെ പിറ്റേ ദിവസമാണ് ധോണി ഇന്ത്യൻ ക്യാപ്റ്റൻ ആവുമെന്ന പ്രവചനം ശ്രീ. വാമദേവൻ നമ്പൂതിരി നടത്തിയത്. ആ കാലം ധോണിയെക്കുറിച്ച് കാര്യമായ മതിപ്പില്ലാത്ത ഞങ്ങൾ വാമദേവൻ നമ്പൂതിരിയെ ശരിക്ക് പരിഹസിക്കുകയായിരുന്നു ഉണ്ടായത്. അക്കാര്യമാണ് അദ്ദേഹം ഇപ്പോൾ സൂചിപ്പിച്ചിരിക്കുന്നത്.\n2003-ൽ ആയിരിക്കണം വാമദേവൻ നമ്പൂതിരി പാട്ടുപുരയ്ക്കലിൽ പൂജാരിയായി എത്തിയത്. തൊട്ടടുത്ത് പുലിയന്നൂർ എന്ന ഗ്രാമത്തിലായിരുന്നു ‘തിരുമേനി’യുടെ ഇല്ലം. രണ്ട് മക്കൾ. മൂത്തത് ആണ്. ഇളയത് പെൺകുട്ടി. ഏതാണ്ട് നമ്മുടെ പീതാംബരക്കൂറുപ്പിനെ ഓർമ്മിപ്പിക്കുന്ന രൂപ പ്രകൃതമായിരുന്നു അദ്ദേഹത്തിന്റേത്. ഒരു പഴയ മൊപ്പഡിലാണ് സഞ്ചാരം. ക്രിക്കറ്റാണ് ഇഷ്ടവിഷയം. പകലും രാത്രിയുമായി കളിയുള്ള ദിവസങ്ങളിൽ വൈകിട്ടത്തെ പൂജയ്ക്കായി അദ്ദേഹം വരുമ്പോൾ ഒരു കുഞ്ഞ് റേഡിയോ കൂടി കരുതിയിരിക്കും. പൂജാകർമ്മങ്ങളൊക്കെ തിടുക്കത്തിൽ തീർത്ത് ഇടതുചെവിയിൽ റേഡിയോയും തിരുകി തിടപ്പള്ളിയിൽ തിരുമേനി കുന്തിച്ചിരിക്കും. ഇടയ്ക്ക് ആരെങ്കിലും സിക്സറടിച്ചാൽ നിലത്തെറിഞ്ഞ് വിട്ട റബ്ബർ പന്ത് പോലെ ഇരുന്ന ഇരുപ്പിൽ മേൽ‌പ്പോട്ടൊന്ന് ചാടി ‘ബലേ ഭേഷ് ‘ എന്ന് ഉറക്കെ ശബ്ദിക്കും.\nഒരു വിഷുനാളിൽ കണിക്കൊപ്പം കൃഷ്ണന്റെ സമീപത്തായി തിരുമേനിയുടെ പഴയ ഇഷ്ട കളിക്കാരൻ വിവിയൻ റിച്ചാർഡ്സിന്റെ ചിത്രം കൂടി വച്ചത് വിവാദമാവുകയും അന്ന് ‘പൂണുനൂലിനോടുള്ള‘ ബഹുമാനം കൊണ്ട് മാത്രം ഭക്തജനങ്ങൾ അദ്ദേഹത്തിന്റെ നെഞ്ചിൽ കണിവയ്ക്കാതെയുമിരുന്നു. ആ സംഭവത്തോടെയാണ് വാമനൻ തിരുമേനിയെ ‘വി.ടി’ എന്ന് ആൾക്കാർ വിളിച്ച് തുടങ്ങിയത്. - വി.ടി എന്നത് ‘വട്ടൻ തിരുമേനി’ എന്നതിന്റെ ചുരുക്കപ്പേരാണ്. - ഞാനങ്ങനെ വിളിച്ചിട്ടില്ല.\nആരു പറയുന്നതും അതിന്റെ യുക്തി നോക്കാതെ വിശ്വസിക്കുന്ന ഒരു പാവമായിരുന്നു തിരുമേനി. ഒരിക്കൽ ഒരു തമാശയുണ്ടായി. ‘സണ്ണി‘ സ്കൂട്ടർ പ്രചാരത്തിലുള്ള കാലം. പഴയ മൊപ്പഡ് മാറ്റി ഒരു സണ്ണി വാങ്ങണമെന്ന തിരുമോനിയുടെ മോഹം എന്നോടദ്ദേഹം പങ്കു വയ്ച്ചു. ഞാൻ പറഞ്ഞു ‘ തിരുമേനി, അത് പ്രശ്നമാവും. അമ്പലത്തിലെ പൂജാരി സണ്ണി എന്നൊരു ക്രിസ്ത്യൻ പേരുള്ള സ്കൂട്ടറുമായി അമ്പലത്തിൽ വന്നാൽ അത് ഭക്തജനങ്ങളുടെ വികാരത്തെ വൃണപ്പെടുത്തുന്നതാവില്ലേ? ‘\nതിരുമേനി ഒരു നിമിഷം അലോചിച്ച് പറഞ്ഞു.\n‘വിഡ്ഡീ... സുനിൽ ഗവാസ്കറെ സണ്ണി എന്നല്ലേടോ വിളിക്യാ? അയാൾ മാപ്ല അല്ലല്ലോ? ഉവ്വോ?’\n‘ അത് സത്യമാണ്. പക്ഷേ അക്കാര്യം എല്ലാവർക്കും അറിയണമെന്നില്ലല്ലോ തിരുമേനി. ഒന്നാമത് ക്രിക്കറ്റിൽ തിരുമേനിക്കുള്ള വിവരം ഇവിടെയുള്ളവർക്കില്ല. അതുകൊണ്ട് ഉറപ്പായും ഇത് പ്രശ്നമാക്കും. എന്തായാലും തിരുമേനി സണ്ണി വാങ്ങണ്ട. ‘\n‘ പിന്നേപ്പോ എന്താ ചെയ്ക? ഈ ശകടം എന്നെ കുരിവിനാൽ കുന്ന് മുഴുവൻ ഉന്തിക്കുകയാണെടോ. ‘\n‘ ഒരു ആറ് മാസം തിരുമേനി കാക്ക്. സണ്ണിയെ തോൽ‌പ്പിക്കാൻ ഹീറോ ഹോണ്ട ‘ദാമോദരൻ പോറ്റി ‘ എന്ന പേരിൽ ഒരു സ്കൂട്ടർ ഇറക്കുന്നുണ്ട്. 100 സി.സി. ‘\n‘ ഹൈയ്. താനെന്താ ഈ പറയണത്. സ്കൂട്ടറിന് ‘ദാമോദരൻ പോറ്റി‘ എന്ന് പേരിടുകയോ!! അങ്ങനെ സംഭവിക്കില്ല്യാലോ. ‘\n‘ അപ്പോ തിരുമേനി അറിഞ്ഞില്ലേ? ഉത്തരേന്ത്യയിലൊക്കെ ശിവസേനക്കാർ സണ്ണി സ്കൂട്ടർ കത്തിക്കുകയാ. സണ്ണി എന്ന പേര് ‘ആദിത്യ’ എന്ന് മാറ്റണമെന്നാണ് അവരുടെ ആവശ്യം. അവരെ പ്രീണിപ്പിക്കാനാണിപ്പോൾ ഹീറോ ഹോണ്ട ‘ ദാമോദരൻ പോറ്റി സ്കൂട്ടർ‘ ഇറക്കുന്നത്’\n‘ ബലേ ഭേഷ്. അപ്പോൾ അതുമതിയെടോ. ആറ് മാസം കാക്കാം. ‘\nതിരുമേനി അത് വിശ്വസിച്ചു എന്നു പറഞ്ഞാൽ നിങ്ങൾ വിശ്വസിച്ചേക്കില്ല. പക്ഷേ, അതാണ് സത്യം. അത്രയ്ക്ക് ശുദ്ധനായിരുന്നു അദ്ദേഹം. അത്രയ്ക്ക് പാവവും. പിന്നെ പരിസരം നോക്കാതെ ചില പ്രയോഗങ്ങളൊക്കെ നടത്തും എന്നൊരു കുറവുണ്ട്. ഒരുദാഹരണം പറയാം. നാട്ടിലുള്ള ഉലഹന്നാൻ ചേട്ടൻ എന്ന ആൾ മരിച്ചു പോയി. ഈ വിവരം അറിഞ്ഞ തിരുമേനി രാവിലത്തെ പൂജ കഴിഞ്ഞ് അമ്പലവും പൂട്ടി ഉലഹന്നാൻ ചേട്ടനെ കാണാൻ പോയി. പെട്ടിക്കുള്ളിൽ കിടക്കുന്ന ഉലഹന്നാൻ ചേട്ടനെ നോക്കിയിട്ട് അടുത്തു നിൽക്കുന്ന തോമാച്ചനോട് തിരുമേനി ചോദിച്ചു ‘ സെഞ്ചറി അടിക്കുമെന്ന ഭാവത്തിൽ ക്രീസിലെത്തിയ ബാറ്റ്സ്മാൻ ഫസ്റ്റ് ബോളിൽ ഡക്കായി പുറത്തേക്ക് നടക്കുമ്പോൾ കാണുന്ന ഒരു നിരാശയാണ് ഉലഹന്നാൻ മാപ്ലയുടെ മുഖത്ത് അല്ലേ തോമാച്ചോ ‘ എന്ന്. ആ ചോദ്യത്തിന് കൂട്ടായി ‘ഞാൻ പറഞ്ഞത് ശരിയല്ലേ ‘ എന്ന ഭാവത്തിൽ ഒരു നോട്ടവും. ഇതൊക്കെ കണ്ടും കേട്ടും നിന്ന ഞാൻ ചിരി അടക്കാനായി ഉള്ളം തുടയിൽ നുള്ളി നോവിച്ചത് ഇപ്പോഴും ഓർക്കുന്നു.\nഭക്തജനങ്ങളെ ആകെ ചിരിപ്പിച്ച ഒരു സംഭവവും നമ്മുടെ തിരുമേനി ഒരിക്കൽ ഒപ്പിച്ചു. ദീപാരാധനയ്ക്കായി തിരുമേനി ശ്രീകോവിലിൽ കയറി നട അടച്ചു. ബാലൻ ചേട്ടൻ തകൃതിയായി ഇടയ്ക്ക കോട്ടിക്കൊണ്ടിരുന്നു. ചില കുട്ടികൾ നടയിൽ കർപ്പൂരം വച്ച് കത്തിക്കാനായി കാത്ത് നിന്നു. ഏതാണ്5മിനിറ്റുകളോളം കഴിഞ്ഞ് തിരുമേനി പതിവിനുവിരുദ്ധമായി വാതിലിന്റെ ഒരു പാളി മാത്രം തുറന്നു. വാതിലിൽ പിടിപ്പിച്ചിരിക്കുന്ന ചെറിയ ഓട്ടുമണിയുടെ നാദം കേട്ടതും ബാലൻ ചേട്ടൻ സർവ്വശക്തിയുമെടുത്ത് ശംഖുവിളിച്ചും കുട്ടികൾ കർപ്പൂരം കത്തിച്ചും തുടങ്ങി. ഉടൻ തന്നെ തല വെളിയിലേക്കിട്ട് തിരുമേനി അലറി ‘ ബാലാ, നിർത്തൂ...നിർത്തു.. ഞാൻ മണിയെടുക്കാൻ മറന്നിരിക്ക്ണു. തിടപ്പള്ളിയിൽ നിന്ന് ആ മണി ഒന്നിങ്ങ്ട് എട്ത്ത് തര്യാ ബാലാ.... ‘ ശംഖ് മാറ്റിയതും ബാലൻ ചേട്ടന്റെ ചൂണ്ടിൽ നിന്നടർന്ന് വീണത് സാമാന്യം ഭേദപ്പെട്ട ഒരു ‘സരസ്വതി ‘ ആയിരുന്നുവെന്നാണ് എന്റെ വിശ്വാസം. മണിതിരിച്ച് കിട്ടിയ തിരുമേനി നീർക്കോലി തല വലിക്കുന്നപോലെ ശ്രീകോവിലിലേയ്ക്ക് തല വലിച്ച് ഒന്നുകൂടി നട അടച്ചു. ഒട്ടും അമാന്തം കൂടാതെ തന്നെ വീണ്ടും തുറന്ന് മണികിലുക്കി ആരതി ഉഴിഞ്ഞു. അപ്പോൽ ഭക്തർ പ്രാർത്ഥിക്കാൻ മറന്ന് ചിരിച്ചു മറിഞ്ഞു എന്നത് ചരിത്രമായി.\nപിന്നീടൊരിക്കൽ അദ്ദേഹത്തെ ഞാൻ കാണുന്നത് പാലാ ന്യൂ തീയറ്ററിൽ നൂൺ ഷോയ്ക്കിടക്ക് വച്ചാണ്. ‘മറ്റേ ഗോപാലകൃഷ്ണൻ സാറിന്റെ ‘ പടം 100 ദിവസം വരെ ഓടുന്ന തീയറ്ററാണത്. കോളേജിൽ പഠിക്കുന്ന കാലത്ത് ഏറ്റവും കൂടുതൽ അറ്റൻഡസ് വീണത് ഈ തീയറ്ററിലാണ്. പഴയ ഓർമ്മകൾ പുതുക്കാനായി ഞങ്ങൾ4കോളേജ് കൂട്ടുകാർ ഒത്തുകൂടി. രാവിലെ തന്നെ കോളേജിലെത്തി മുക്കും മൂലയും ചുറ്റി കണ്ടു. മൈതാനത്തുകൂടി നടന്നു. പിന്നെ ഫ്രീസിംഗ് പോയിന്റിൽ കയറി ഐസ് ക്രീം കഴിച്ചു. അൽഫോൺസാ കോളേജിന്റെയും സെന്റ്. തോമസ് കോളേജിന്റെയും ഇടയിലുള്ള ‘പഞ്ചാരമുക്കിൽ‘ കുറച്ച് സമയം ഓർമ്മകൾ അയവിറക്കി നിന്നു. മീനച്ചിലാറ്റിലിറങ്ങി. കൊട്ടാരമറ്റം സ്റ്റാൻഡിൽ പോയി പഴയ കാമുകി യാത്രചെയ്തിരുന്ന ‘ചിലങ്ക‘ ബസ്സിൽ കയറി കുറച്ച് സമയം ഇരുന്നു.. പിന്നെ മരിയ ബാറിൽ പോയി കുടിച്ചു. അതുകഴിഞ്ഞ് ന്യൂതീയറ്ററിലേയ്ക്ക് . പഴയ ഏതോ പടം. പേര് ഓർമ്മയിലില്ല. വിഷയം ‘സെക്സ് എഡ്യൂക്കേഷനാണ് ‘. ഞങ്ങൾ ഡോക്ടറേറ്റ് എടുത്ത വിഷയം. എങ്കിലും പഴയ ഒരു കോളേജ് ദിനത്തിന്റെ പുനർസൃഷ്ടിക്കായി ഞങ്ങൾ അതും ‘സഹിച്ചു’.\nസിനിമയിൽ പ്രസവം പച്ചയായി ആവിഷ്കരിക്കുന്നുണ്ട്. സ്ക്രീനിലേയ്ക്ക് നോക്കിയിരിക്കാനുള്ള ശക്തി നൽകാൻ കുടിച്ച മദ്യത്തിന് കഴിയാതെ വന്നതിനാൽ ഞാൻ കുനിഞ്ഞിരുന്നു. അപ്പോഴാണ് തൊട്ട് പിന്നിൽ നിന്ന് ‘ബലേ ഭേഷ് ‘ എന്ന് പറഞ്ഞ് ഒരാൾ എഴുന്നേറ്റ് നിന്ന് കൈ അടിക്കുന്നത് ശ്രദ്ധിച്ചത്. വാമദേവൻ നമ്പൂതിരി. സിനിമ കഴിഞ്ഞ് ഇറങ്ങിയപ്പോൾ ഇഷ്ടവിഷയം ക്രിക്കറ്റ് മാത്രമല്ല അല്ല്ലേ എന്ന് ഞാനദ്ദേഹത്തോട് ചോദിച്ചു. ‘ ഹൈയ്, ക്രിക്കറ്റ് തന്നെ നമുക്ക് മുഖ്യം. എന്നാൽ നിത്യേന കളിക്കുന്ന കളിയോട് നമുക്കിത്തിരി കമ്പം കൂടുതൽ കാണാതിരിക്കുമോടോ? ‘\nഅതായിരുന്നു അദ്ദേഹവുമായുള്ള എന്റെ അവസാന കൂടിക്കാഴ്ച.\nപിന്നെ, ദേ, ഇപ്പോൾ ഞാൻ അദ്ദേഹത്തിന്റെ മുന്നിൽ വീണ്ടും എത്തിയിരിക്കുന്നു. അല്ല. അദ്ദേഹം എന്റെ മുന്നിൽ പ്രത്യക്ഷപ്പെട്ടിരിക്കുന്നു.\nസ്വന്തം പെരുമാറ്റം കൊണ്ടുമാത്രം അപഹാസ്യനായി പോയ ഒരു മനുഷ്യൻ. സമൂഹം കണക്കറ്റ് പരിഹസിക്കുമ്പോൾ അവയൊന്നും ഉള്ളിലേക്കെടുക്കാതെ സ്വന്തം ജീവിതത്തെ അതിന്റെ വഴിക്ക് കെട്ടഴിച്ച് വിട്ട് ശാന്തമായി നടക്കുന്ന ഒരാൾ. പരിഹസിക്കുന്നവർക്കും സ്നേഹിക്കുന്നവർക്കും ഒരേ പരിഗണന നൽകുന്ന ഒരു വ്യക്തി. മകളുടെ മരണത്തെക്കുറിച്ച് “ ടോ, ഹര്യേ.. ലക്ഷ്യത്തിലെത്തുമുൻപേ ഔട്ട് ആവുന്നവരോട് ‘ഫോളോ ഓൺ ‘ ചെയ്യാൻ ഈശ്വരൻ പറഞ്ഞിരുന്നെങ്കിൽ എന്റെ മോൾക്ക് ഒരിന്നിംഗ്സ് കൂടി കളിക്കാൻ അവസരം കിട്ടിയേനേ. എന്നാലതുണ്ടായില്ല.“ എന്ന് പറഞ്ഞതിനെ എങ്ങനെയാണ് കാണേണ്ടതെന്ന് ഇപ്പോഴും എനിക്കറിയില്ല. വിഷയം മാറ്റാനാണ് ഞാൻ മോന്റെ കാര്യം തിരുമേനിയോട് ചോദിച്ചത്. മകൻ ഇപ്പോൾ ഏതൊ ക്ഷേത്രത്തിലെ പൂജാരിയായിരിക്കുന്നു.\nതന്റെ നാട്ടുകാർ എന്നെ ‘വി.ടി’ എന്ന് വിളിച്ചതുപ്പോലെ എന്റെ മോനെ വിളിക്കേണ്ടി വരില്ലടോ. വേണമെങ്കിൽ അവനെ ‘എം.ടി’ എന്ന് വിളിക്കാം. ‘മിടുക്കൻ തിരുമേനീന്ന് ‘ . അവൻ മിടുക്കനായെടോ ഹരീ.. എന്ന് പറയുമ്പോൾ ആ മനുഷ്യന്റെ മുഖത്ത് ഞാൻ കണ്ട സന്തോഷം അതേപോലെ വിവരക്കാൻ എന്റെ ഭാഷ മതിയാവില്ലല്ലോ എന്ന ദു:ഖം മാത്രമാണ് എനിക്കുള്ളത്.\nതിരുമേനി ഇപ്പോൾ പൂജകൾക്കൊന്നും പോവാറില്ല. പരിസരത്തുള്ള ഒരു ക്ഷേത്രത്തിലും അദ്ദേഹത്തെ പൂജാരിയായി വയ്ക്കാൻ ഭക്തർ അനുവദിക്കാറുമില്ല.\n3 വർഷക്കാലം ഞങ്ങളുടെ പാട്ടുപുരയ്ക്കൽ കാവിൽ അദ്ദേഹം പാട്ടുപുരയ്ക്കലമ്മയെ ഉണർത്തി ഊട്ടി ഉറക്കി ‘ഉപജീവനം‘ നടത്തിയിരുന്നു. ഭൂരിപക്ഷം ഭക്തർ അദ്ദേഹത്തെ എതിർത്തിരുന്നെങ്കിലും പാട്ടുപുരയ്ക്കലമ്മ അദ്ദേഹത്തിന്റെ സാമീപ്യം ആസ്വദിച്ചിരുന്നു എന്നാണ് എന്റെ വിശ്വാസം.\nഈശ്വരന്മാർക്ക് ചിരിയും വിനോദവും നൽകിയ പൂജാരീ അങ്ങേയ്ക്ക് നന്മ വരട്ടെ. ഹീറോ ഹോണ്ട ‘ദാമോദരൻ പോറ്റി സ്കൂട്ടർ ‘ ഉണ്ടാക്കുമെന്ന് പറഞ്ഞ് പറ്റിച്ചതിൽ അങ്ങെനിക്ക് എനിക്ക് മാപ്പും നൽകുക.\n( പോറ്റി വിശേഷങ്ങൾ ധാരാളമുണ്ട്. പക്ഷേ, നിങ്ങളുടെ ക്ഷമ പരീക്ഷിക്കാൻ താത്പര്യമില്ലാത്തതിനാൽ ചുരുക്കുന്നു.\nഈ സംഭവങ്ങൾ അദ്ദേഹത്തെ അപഹാസ്യനാക്കാനായി എഴുതിയതല്ല. ആരും അങ്ങനെ ധരിക്കരുതേ. ഒരു പോസ്റ്റ് എഴുതി അവ പല ആവർത്തി വായിച്ച് അവശ്യം വേണ്ട എഡിറ്റിംഗ് നടത്തിയേ പബ്ലിഷ് ചെയ്യാവൂ എന്ന് സ്നേഹപൂർവ്വം ഉപദേശിച്ച ഗായത്രി അശോകേട്ടൻ, ബ്രിജ്‌വിഹാരം മനുജി, നന്ദേട്ടൻ എന്നിവരോട് ക്ഷമ പറയുന്നു. ഇത്തവണ കൂടി ഞാനത് പാലിക്കുന്നില്ല. എന്നാൽ ഇനി മേലിൽ ഈ തെറ്റ് ഞാൻ ആവർത്തിക്കുകയുമില്ല. )\nPosted by PONGS vs HAREESH at 2:55 PM\nക്ഷമ പരിശോധന ആവശ്യമില്ല. സാധനം കിടു. എന്തിനാ മാഷെ ഈ തറ എന്ന് വച്ചത്. ഈ ബ്ലോഗ് സൂപ്പര് ഹിറ്റ് ആണല്ലോ.\nമറ്റുള്ളവർ വിളിക്കും മുൻപേ സ്വയം വിളിച്ചാൽ വേദന അധികം തോന്നില്ലല്ലോ. ആത്മവിശ്വാസത്തിന്റെ കുറവ് തന്നെയാവും കാരണം. നന്നാവണം.\nസ്നേഹപൂർവ്വം അഭിപ്രായം പറഞ്ഞതിൽ നന്ദി. സന്തോഷം.\nഹരി മാഷെ ... ഇതില് ചില സ്ഥലങ്ങളില് ചിരിച്ചു ചിലതില് കണ്ണില് നനവും പ്രതേകിച്ചു തിരുമേനി ആ മോളുടെ കാര്യം പറഞ്ഞത് ഒകെ വായിച്ചു .. ഇതില് ഒരു തിരുത്തലും വേണ്ട നല്ല ഉഗ്രന് പോസ്റ്റ് .. ഇങ്ങേരു ഒരു പുലി അല്ലെ ... ;)\nകൂടുതല് പോറ്റി വിശേഷങ്ങള് മറ്റൊരവസരത്തില് പോസ്റ്റാക്കണേ..\nഇത്തരം ആളുകൾക്ക് എക്സെണ്ട്രിക്കുകൾ എന്നല്ലേ പറയുക? നമ്മുടെ സ്വന്തം നാറാണത്തുഭ്രാന്തന്റ്റെ ബാക്കിക്കാറ്. ചിലർ ബുദ്ധിയുള്ളവരായിരിക്കും എന്നു പറയും, എല്ലാവരും ആയിക്കൊള്ളണമെന്നുമില്ല. സാല്വദോറ് ദാലി എന്ന മനുഷ്യൻ ഇത്തരക്കാരുടെ മാക്സിമമാണത്രേ. ബാലചന്ദ്രൻ ചുള്ളിക്കാട് സീരിയൽ നടനായതിൽ ഇങനെയൊരു എക്സെണ്ട്രിസിറ്റി ഉണ്ടെന്നുണ്ടോന്ന് ചിന്തിക്കാവുന്നതാൺ.\nജീവിതം കൊണ്ട് വിചിത്രമായ ഉദാഹരണങ്ങൾ കാണിച്ചുതരുന്നവരുമുണ്ട് ഇത്തരക്കാരിൽ. നാറാണത്തിന്റെ കല്ലുരുട്ടൽ ആ വിധം ഒന്നാണല്ലോ.\nഇതു നന്നായിരിക്കുന്നു... കുറേ ചിരിയും ഒരൽ‌പ്പം വേദനയും..\nബയ് ദി വേ പോങ്ങുമ്മൂടന്റെ എഴുത്ത് കിടിലമാൺ, എഡിറ്റൊന്നും ആവ്ശ്യമുണ്ടെന്ന് പേഴ്സണലായിട്ട് പറയുവാണെങ്കിൽ തോന്നിയിട്ടില്ല!\nതിരുമേനിയുടെ കഥ ചിരിയ്ക്കുപകരം നൊമ്പരമാണ് ഉണർത്തിയത്.\nഅച്ചായാ, ഷിനോ, ആദർശ്, മധുസൂദനൻ പേരടി, ആർപിയാർ, പിന്നേം പേരടി, ബിന്ദു എല്ലാവർക്കും സ്നേഹപൂർവ്വം നന്ദി.\nബിന്ദുവിനെപ്പോലെ തന്നെ അദ്ദേഹത്തെക്കുറിച്ച് ഓർക്കുമ്പോൾ എന്നിലുണരുന്ന വികാരവും നൊമ്പരം തന്നെ.\nപേരടി ചേട്ടൻ പറഞ്ഞത് ആത്മവിശ്വാസം കൂട്ടുന്ന ഒരു കാര്യം തന്നെ. അതിന് പ്രത്യേക നന്ദി :)\nഹൈയ്, ക്രിക്കറ്റ് തന്നെ നമുക്ക് മുഖ്യം. എന്നാല് നിത്യേന കളിക്കുന്ന കളിയോട് നമുക്കിത്തിരി കമ്പം കൂടുതല്\nഹൈയ്.. അത് പിന്നെ കാണാണ്ടിരിക്കുമോ...??\nപാവപ്പെട്ടവനേ, നിങ്ങൾ അത്ര പാവമല്ല. സംഗതി തിരിച്ചറിഞ്ഞിരിക്കുന്നു :)\nNannayittundu mashe. Ezhuthile vyathyasthathayanu ningalude prathyekatha. best wishes.\nപോസ്റ്റ് വായിച്ചു, നന്നായി ആസ്വദിക്കുകയും ചെയ്തു..\nഫ്രീസിങ് പോയിന്റിലും, പഞ്ചാരമുക്കിലും, ന്യൂവിലും ഒക്കെ ഒന്നു കറങ്ങിയ സുഖം കൂടി കിട്ടി ഇതു വായിച്ചപ്പോള്... :)\nഇത്രയേറെ ആസ്വാദ്യകരമായി നര്‍മ്മസംഭവങ്ങളേയും, ഹൃദയസ്പര്‍ശിയാ‍യി വികാരങ്ങളേയും, സ്പഷ്ടമായി രാഷ്ട്രീയ നിലപാടുകളെയും അവതരിപ്പിക്കുവാന് കഴിവുള്ള താങ്കള് എല്ലാ പോസ്റ്റുകളുടേയും അവസാനം ആത്മവിശ്വാസമില്ലാത്ത രീതിയില് എഴുതുന്ന സ്വയം അകഴ്തല് കമന്റുകളോട് മാത്രം എനിക്കു യോജിക്കാന് കഴിയുന്നില്ല.\n(ഇതേ കാര്യം മുന്‍പൊരു പോസ്റ്റിനു കമന്റായും ഞാന് പറഞ്ഞിട്ടുണ്ടെന്നു തോന്നുന്നു.. ആവര്‍ത്തനമാണെങ്കില് ക്ഷെമി.)\nഇത്രയേറെ വൈവിധ്യമാര്‍ന്ന വിഷയങ്ങള് ഒറ്റ ബ്ലോഗില് അവതരിപ്പിക്കപ്പെടുന്നതു തന്നെ ബൂലോകത്ത് കുറവാണ്(എന്റെ പരിമിതമായ അറിവുവച്ച്).. മാത്രമല്ല താങ്കള് എല്ലാം ഒന്നിനൊന്ന് മനോഹരമായി എഴുതുകയും ചെയ്യുന്നു... ഇനിയെങ്കിലും ഇത്തരം കമന്റുകള് ഒഴിവാക്കണമെന്ന് ഈ എളിയ ആരാധകന് അഭ്യര്‍ഥിക്കുന്നു.. (ആരാധകന് എന്നു പറഞ്ഞതു 100% സത്യസന്ധമായാണ്)\nരജിത്ത് രവി........ said...\nപ്രൂഫ് റീഡിംഗ് നടത്തിയില്ലെങ്കിലും ഇഷ്ടായി...\nഎനിക്കൊന്നും പറയാൻ തോന്നിയില്ലെന്നു മാത്രമല്ല, പണ്ട്, ഇടവഴിയിൽവച്ച് കാമുകിയുടെ ചുണ്ടിന്റെ മധുരം നുണഞ്ഞുകൊണ്ടിരുന്നപ്പോൾ അപ്രതീക്ഷിതമായി അവളുടെ സഹോദരൻ മുന്നിൽ വന്നനേരം ഞെട്ടിയതുപോലൊരു ഞെട്ടൽ\nപിന്നെ മ്മടെ തിരുമേനിയുടെ ഫോളോ ഓണ് ഡയലോഗ് മനസ്സില് തട്ടി...\nnom ee boolokath angane sacharichappol they kedakkunu veroru pongu....? hay ee entha kadha...\nബലേ ഭേഷ് പൊങ്ങ്സ്.\nപൊങ്സിന്റെ കൈയില് നിന്നും മറ്റൊരു സൂപ്പര് ഹിറ്റു കൂടി.\nആദ്യമായി ഈ പോസ്റ്റ് എഡിറ്റ് ചെയ്തേ പ്രസിദ്ധികരിക്കാവൂ എന്നു പറഞ്ഞ ശ്രീ ഗായത്രി സാബ് മനൂജി നന്ദന് ഭായി എന്നിവരോട് എന്റെ എതിര്‍പ്പ് അറിയിക്കുന്നു.\nനമ്പൂതിരി ഫലിതങ്ങളായി ചിരിച്ചുതള്ളാമെങ്കിലും അദ്ദേഹം മകന്റെ കാര്യത്തില് പറയുന്ന വാചകങ്ങള്..ആരെയും പെട്ടെന്ന് എഴുതിതള്ളാന് പറ്റില്ലാന്നുള്ളതിന് ഉദാഹരണമാണ്.\nനല്ലൊരു ശൈലി ഹരിയുടെ എഴുത്തിനുണ്ട്. ഇതിപ്പൊ ഞാന് പറഞ്ഞിട്ടു വേണൊ അറിയാന് എന്നൊന്നും...\nഹരി ഭായിയുടെ ഓര്‍മ്മക്കുറിപ്പുകളില് അമ്പലവും ശാന്തിക്കാരനും കയറിവരുന്നത് യാദൃശ്ചികമല്ലെന്ന് കരുതട്ടെ, ജീവിതത്തിന്റെ ഒരേട് അമ്പലവുമായി ബന്ധപ്പെട്ടിരിക്കുന്നുവെന്ന് കരുതുന്നു.\nഹായ് തെന്താത്.. വയറു നിറഞ്ഞിരിക്കുണു...\nഎന്നാലും നിത്യേന കളിക്കുന്ന കളി ഇല്ലാന്ടെങ്ങിനെയാ.. !\nകുറെ കാലത്തിനു ശേഷമാണല്ലോ മാഷേ രസകരമായ ഒരു പോസ്റ്റ്. (കുറച്ചു കാലമായി സീരിയസ് ആയിരുന്നല്ലോ)\nതിരുമേനിയുടെ വിശേഷങ്ങള് ഇഷ്ടപ്പെട്ടു. അദ്ദേഹം പറഞ്ഞതു പോലെ അകാലത്തില് മരണപ്പെട്ട ചിലരെ ഓര്‍ക്കുമ്പോള് ഈ ‘ഫോളോ ഓണ്’ പരിപാടി ചെയ്യിയ്ക്കാന് ഈശ്വരന് തോന്നാത്തത് കഷ്ടം തന്നെ എന്ന് സമ്മതിയ്ക്കേണ്ടി വരും.\nഅസ്സലായിരിക്കണൂ . ആ നമ്പൂര്യെ ക്ഷ അങ്ങട് ബോധിച്ചൂ :)\nവായിച്ചു തീര്‍ന്നിട്ടും വാമനന് നമ്പൂതിരി മായാതെ നില്‍ക്കുന്നു.\nഎനിക്കീ സാമൂഹിക പ്രതിബദ്ധത ഒന്നും അധികം ഇല്ലാത്തത് കൊണ്ടാവണം ഇങ്ങനത്തെ പോസ്റ്റ് ആണ് ഇഷ്ടം ..\nപിന്നെ എന്റെ പൊന്നു ചങ്ങാതി ഇതു മോശാണ്, എന്റെ ഭാഷ പോര , എനിക്ക് ഭാവന ഇല്ല ഇ ജാതി പരിപാടി ഇനി നിർത്ത്..(മൊത്തം ചില്ലറ ചേട്ടന്റെ കമെന്റ് ഓർമ്മ ഉണ്ടല്ലൊ)നിങ്ങളും ഒരു പുലി ബ്ലോഗ്ഗർ തന്നെ ആണെന്നെ സത്യം\nഒരു കാര്യം നല്ലരീതിയിൽ അവതരിപ്പിക്കാനും മറ്റുള്ളവരെ ധരിപ്പിക്കാനും ഉള്ള സാമാന്യം തെറ്റില്ലാത്ത ഒരു ഭാഷതന്നെ ഭായിക്കുണ്ട് എന്നാണ് എന്റെ വിശ്വാസം........\nപിന്നെ ആ മകളുടേ ഫോളൊ ഓൺ തന്നെ ആണ് ഹൈലൈറ്റ് ചെയ്ത് നിൽക്കുന്നത് എനിക്കും.......\nഅപ്പൊ ബാക്കി അടുത്തതിൽ......\nവളരെ നല്ല പോസ്റ്റ് പോങ്ങ്സ്സ്...\nഒരു ഡൗട്ട്... പരിസരപ്രദേശത്തുള്ളവര് ശാന്തിക്ക് സമ്മതിക്കാതിരിക്കത്തക്കവണ്ണം നമ്പൂരി എന്താ ചെയ്തേ? നാവില് ഒരു വികടന് ഉണ്ടെന്നല്ലാതെ?\nചിരിയ്ക്കുമ്പോളും, മനസ്സിന്റേ കോണിലെവിടെയോ രണ്ടു തുള്ളി കണ്ണു നീർ അടർന്നു വീഴുന്നുവോ?\n(ഓ.ടോ:ന്യൂ തീയേറ്റർ ഒക്കെ പൊളിച്ചു മാറ്റിയിട്ട് കാലം എത്രയായി...ഇപ്പോളവിടെ ഒന്നാന്തരം കടകൾ..എന്നാലും ആ റോഡിൽ കൂടെ പോകുമ്പോൾ ന്യൂ തീയേറ്ററിനെ ഓർത്തും “രണ്ടു തുള്ളി കണ്ണു നീർ..!)\nവളരെ രസകരമായി തിരുമേനിയെ ചിത്രീകരിചിരിക്കുന്നൂ...അഭിനന്ദനങ്ങൽ!\nമേലിൽ ഞാനത് ശ്രദ്ധിക്കാം. പറഞ്ഞ് തന്നതിൽ, ആത്മാർത്ഥമായി പ്രോത്സാഹിപ്പിച്ചതിൽ തീർച്ചയായും നന്ദിയും സന്തോഷവുമുണ്ട്. താങ്കളുടെ വാക്കുകൾ ഊർജ്ജം പകരുന്നവയാണ്.\nഅത്തരമൊരു ഭാഗ്യം സത്യത്തിൽ എനിക്കുണ്ടായിട്ടുണ്ട്. :)\nവളരെ സന്തോഷമുണ്ട്. നന്ദി.\nഞാൻ അദ്ദേഹത്തിന്റെ അപരനാണോ അതോ അദ്ദേഹം എന്റെയോ? :)\nവായിച്ചല്ലോ. സന്തോഷം. ഇനിയും ഇടയ്ക്കൊക്കെ വരണേ. അഭിപ്രായവും അറിയിക്കണം. :)\nപാട്ടുപുരയ്ക്കൽ കാവിന്റെ തൊട്ട് പിന്നിലായാണ് എന്റെ വീട്. 18 വർഷക്കാലം ഞാൻ പാട്ടുപുരയ്ക്കലമ്മയുടെ പ്രിയ ഭക്തനും അടുത്ത കൂട്ടുകാരനുമായിരുന്നു. :)\nകളികളോട് ശരിക്കും കമ്പം കാണിക്കുന്ന ആളാണല്ലേ? :)\nകണ്ണ് പതിഞ്ഞത് കളിയിലാണ്. എനിക്ക് മനസ്സിലാവുന്നുണ്ട് :)\nശ്രീയുടെ കമന്റ് കാണുന്നത് എനിക്കെപ്പോഴും സന്തോഷമാണ്. നന്ദി. ഇടയ്ക്കൊക്കെ ഇനിയും വരണം.\nഅതിനിടയ്ക്ക് ‘പ്രതിബദ്ധത‘യിൽ പിടിച്ചൊന്ന് വലിച്ചു അല്ലേ? :) ഇഷ്ടപ്പെട്ടു എന്നറിഞ്ഞതിൽ സന്തോഷം ഉണ്ണി. ഇനിയും തുടരാം.\nനന്ദി. നാട്ടിൻ പുറങ്ങൾ പലപ്പോഴും ഇത്തരം ചില അനീതികൾകൊണ്ടും നിറഞ്ഞതാവും. അല്ലെങ്കിൽ ആ മനുഷ്യന്റെ ദുർവിധി. അത്രമാത്രം.\nസന്തോഷം. ന്യൂ തീയറ്റർ പൊളിച്ചുമാറ്റിയതിൽ എനിക്കും ദു:ഖമുണ്ട്. :)\nമ്മടെ നന്ദന്‍കുട്ടി ഏതാണ്ട് സ്വപ്നം കണ്ടൂത്രെ. പൊങ്ങു അതിലൊരു കഥാപാത്രമാണത്രെ? ഞാനൊരു തിരിവഴിപാട് നേര്‍ന്നു അതിന് ശേഷാ സമനില വന്നത്.\nവീണ്ടും ഒരു പോങ്ങു ഹിറ്റ്.....\nനമ്പൂതിരിയെ വല്ലാതെ ഇഷ്ടായി\nശുദ്ധരായ ഇത്തരം മനുഷ്യരാണ്\nലോകത്തിന്റെ തന്നെ മുതല്‍ക്കൂട്ട്\nഉള്ളിലുള്ളത് കള്ളമില്ലാതെ പറയുന്നവര്...\nതമാശയായി പറഞ്ഞവയും വായിച്ചു\nവന്നപ്പൊള് എന്തു കൊണ്ടോ കണ്ണുനീരണഞ്ഞു.\n“‘വി.ടി’ എന്ന് വിളിച്ച അച്ഛന്റെ മോനെ ‘എം.ടി’ എന്ന് വിളീക്കാം ”എന്ന് പറയുമ്പോള് നമ്പൂതിരിയുടെ സന്തോഷവും ദുഃഖവും ഒന്നിച്ച് വായിക്കാം.. ഹൃദയത്തില് തട്ടുന്ന എഴുത്ത്.ആശംസകള് ഹരീ .\nഎന്തിറ്റാ എഴുത്ത്!! വാമദേവന് ബ്രദറിനെ ഭയങ്കരായിട്ട് ഇഷ്ടായി. വെരി നൈസ് പോസ്റ്റ്!\nശംഖ് മാറ്റി പറഞ്ഞ കാര്യം ഓര്‍ത്തോര്‍ത്ത് ചിരിച്ചു :)\nഹരി, ഈ നിലക്ക് എഴുതാനുള്ള ഈ ഇഷ്ടം നിലനിന്നാല് ഭാവിയില് ഞാന് പാലാസ് ഹരി യുടെ കഥകള് പല സ്ഥലത്തും വായിക്കും.\nഎല്ലാ ടൈപ്പ് ആശംസകളും. :)\nപോങ്ങുമ്മൂടന്റെ ഒരു ഫാനായിപ്പോയി ഞാനിപ്പൊ. മനോഹരമായ കഥാവിഷ്കാരം, മുഷിപ്പില്ലാതെ വായിക്കാന് പറ്റുന്നു. സമയമുണ്ടെങ്കില് വീണ്ടും വീണ്ടും വായിക്കാന് പ്രേരിപ്പിക്കുന്നു.\nഒരു ആറ് മാസം തിരുമേനി കാക്ക്. സണ്ണിയെ തോൽ‌പ്പിക്കാൻ ഹീറോ ഹോണ്ട ‘ദാമോദരൻ പോറ്റി ‘ എന്ന പേരിൽ ഒരു സ്കൂട്ടർ ഇറക്കുന്നുണ്ട്. 100 സി.സി\nപാവം തിരുമേനിക്കഥ വായിച്ച് ചിരിച്ചു വന്നപ്പോ ഇന്നിംഗ്സ് ഡയലോഗ്... അകാലത്തില് നടന്നു മറഞ്ഞ ഒരു നമ്പൂരിപ്പെണ്ണിന്റെ കണ്ണുകള്..\nഹേ പോന്ഗ്സ് .... ഉള്ളില് തട്ടി എഴുതിയ ഓര്‍മ്മക്കുറിപ്പ്.. നര്‍മവും,പച്ചയായ ജീവിത യഥാര്‍ത്ഥ്യവും എല്ലാം അടങ്ങിയത്. ഈ നമ്പൂതിരി മാരില് ഭൂരിപക്ഷവും മഹാ ശുദ്ധഗതിക്കാര് തന്നെയാണ്.\nതിരിവഴിപാടിന് നന്ദി. നന്ദേട്ടൻ സ്വബോധം തിരികെ ലഭിച്ചു. :). പിന്നെ പോസ്റ്റ് കലക്കീന്ന് പറഞ്ഞതിൽ സന്തോഷം.\nമാണിക്യം: നന്ദി. സന്തോഷം\nഈ പ്രോത്സാഹനത്തിന് നന്ദി. വിശാലേട്ടന്റെ കമന്റ് ലഭിക്കുന്നത് ഒരംഗീകാരം തന്നെയായി കാണുന്നു. ഇനിയും ഇടയ്ക്കൊക്കെ ഇതുവഴി വരണം.\nകടത്തനാടാ : ശ്രമിക്കാം.\nഷെർളൊക്ക് : വളരെ നന്ദി\nരാജേഷ്: താങ്കളുടെ വാക്കുകൾ വലിയ പ്രചോദനമാണ്. നന്ദി. ഇനിയും പ്രോത്സാഹനം ഉണ്ടാവുമല്ലോ?\nനന്ദി വൈകിട്ട് നേരിൽ അറിയിക്കാം :)\nകൂട്ടുകാരാ, കമന്റിന് നന്ദി. ഇനിയും വരണം.\nതള്ളെ കൊള്ളാം .\nഇഷ്ടപ്പെട്ടു.. ഏത് അമ്പലത്തിലെ ശാന്തിക്കാരന് ആയിരുന്നു കക്ഷി എന്ന് കൂടി പറയാമോ? ഞാനും ആ ഏരിയയില് ഉള്ള ഒരാലാനെ, അതുകൊണ്ട് ചോദിച്ചതാ.... ബൈ ദ വേ താങ്കളുടെ പ്രോപ്പര് സ്ഥലം എവിടെ ആണ്?\nഹായ് ഹരിഷ് ചേട്ടാ ഈ ബ്ലോഗ് വായിക്കുമ്പോള് നമ്മുടെ തിരുമേനിയുടെ ഫുള് ചരിത്രം ഓര്മ വരുന്നു.ഇന്ത്യ പാക്കിസ്ഥാന് ക്രിക്കറ്റ് കളി ഉള്ള ദിവസം രാവിലെ വീട്ടില് വന്നു ഇന്ന് ഇന്ത്യ ജയിക്കുമെന്നകാര്യത്തില് ഒരു അപ്പിലും ഇല്ല ,കാരണം ഞാന് അമ്പലത്തില് ഒരു ശത്രു സംഹാര പൂജ നടത്തിയിട്ടുണ്ട് എന്ന് പറയുന്നതു,തങ്കച്ചന്റെ സൈക്കിള് മേടിച്ചത് പിന്നെ രാജാമണി വിജയ് സൂപ്പര് കൊടുത്തു പറ്റിച്ചത് , പ്രശ്രസ്ത്തം ആയ "സണ്ണി " മേടിച്ചത് എല്ലാം :) ..


ആര്‍ത്തവം മാലിന്യമോ? ഇനിയും നിങ്ങളെന്താണ് മെൻസ്ട്രുവൽ കപ്പിലേക്ക് മാറാന് മടിക്കുന്നത്\n20 April 2018 8:15 AM GMT\nമനുഷ്യൻ പൊതുവെ സകല ജീവികളിൽ നിന്നും വേറിട്ട് നില്‍ക്കുന്നു എന്നാണ് പരക്കെയുള്ള ധാരണ. തലച്ചോറിന്റെ പ്രവർത്തന ക്ഷമത ആയാലും ജീവിത-ശാസ്ത്ര പുരോഗതികൾ ആയാലും, മനുഷ്യന്റെയത്ര കഴിവും ബുദ്ധിയും മറ്റു ജീവികൾക്കില്ലന്നെത് വ്യക്തമാണ്. എന്നിരുന്നാലും, എത്ര ശാസ്ത്ര പുരോഗതിയുണ്ടായാലും, പ്രകൃതിക്ക് മാത്രം തീരുമാനിക്കാൻ പറ്റുന്ന ചിലതുണ്ട്. ജൈവ പ്രക്രിയകൾ, ജനനം, മരണം തുടങ്ങിയവ. അത്തരമൊരു ജൈവ പ്രക്രിയയാണ് ആർത്തവം; അതിനെ സമൂഹം എത്ര വെറുപ്പുളവാക്കുന്ന രീതിയിൽ കണ്ടാലും. ഈ ഭൂമിയിൽ മനുഷ്യസ്ത്രീക്ക് മാത്രമല്ല ആർത്തവം എന്ന പ്രതിഭാസം ഉണ്ടാവുന്നത്. പല ജീവജാലങ്ങൾക്കും മനുഷ്യർക്കെന്ന പോലെ ആർത്തവം വരുന്നു. ജീവൻ ഉല്പാദിപ്പിക്കാൻ, വംശത്തെ നാശത്തിൽ നിന്ന് രക്ഷിക്കാൻ ഗർഭാശയം തയ്യാറാണ് എന്നതിന്റെ സൂചന മാത്രമാണ് ആർത്തവം. പക്ഷെ മനുഷ്യ സമൂഹം സ്വാഭാവികമായ ആ പ്രക്രിയയെ അശുദ്ധമായും നികൃഷ്ടമായും കരുതുന്നു എന്നതാണ് ദുഃഖകരം.\nകൗമാര പ്രായത്തിൽ ആർത്തവ പ്രക്രിയ കടന്നു പോകുന്ന ഓരോ പെൺകുട്ടിക്കും മാസമുറ സമയമാവുമ്പോൾ പേടിയാണ്! ഉടുപ്പിൽ രക്തക്കറ വീഴുമോ, വയറു വേദന, മനംമടുപ്പ്, തലവേദന, "ഇന്ന് വെള്ള യൂണിഫോം ആണല്ലോ!", "ആൾക്കാർ കണ്ടുപിടിക്കുമോ", എന്ന ആധികളും, തിരക്കുള്ള ബസിൽ നിന്ന് യാത്ര ചെയ്യേണ്ട പിരിമുറുക്കങ്ങളും, രക്തം പോവുന്നതിന്റെ അവശതയും അങ്ങനെ പലതും! ഇതിന്റെയെല്ലാം ഇടയിൽ, അവളുടെ കയ്യിലേക്ക് പാഡ് എന്ന, തുണി കൊണ്ടും പ്ലാസ്റ്റിക് കൊണ്ടും ഉണ്ടാക്കിയ വസ്തു കൊടുക്കുന്നു, തുടയിടുക്കിലേക്ക് തിരുകി വെക്കാനായി. പണ്ടൊക്കെ പരുത്തി തുണികഷ്ണം ആയിരുന്നു ഉപയോഗിച്ചിരുന്നതെങ്കിൽ, ഇപ്പോൾ അതൊരു പ്ലാസ്റ്റിക്- സെല്ലുലോസ് മിശ്രിതം ആയി പരിണമിച്ചിരിക്കുന്നു; അത് തന്നെയാണ് വ്യതാസവും. ഉപയോഗിക്കാൻ സാമാന്യം എളുപ്പം ആണ് സംഗതി. കാരണം, തുണി ഉപയോഗിക്കുന്നതിന്റെ പ്രായോഗിക പ്രശ്നങ്ങൾ ഒന്നും തന്നെയില്ല; ചോർച്ചയില്ല, ചോരയുടെ ഗന്ധം വരില്ല, കഷ്ടപ്പെട്ട് വൃത്തിയാക്കാനും അലക്കാനും ഉണക്കാനും നിൽക്കണ്ട, വെറുതെ ചുരുട്ടിക്കൂട്ടി കളഞ്ഞാൽ മാത്രം മതിയാകും. അത് റോഡ് സൈഡിലെ ചവറു കൂമ്പാരത്തിൽ അങ്ങനെ കിടക്കും - ഒരു അഞ്ഞൂറ് - എണ്ണൂറ് വർഷങ്ങൾ ചുരുങ്ങിയത്. ഈ അഞ്ഞൂറ് വർഷം എന്ന കണക്ക് കേവലം ഒരു പാഡിന്റെ മാത്രം കാര്യമാണ്. ഒരു സ്ത്രീ അവരുടെ ഒരു മാസമുറ സമയത്തു ചുരുങ്ങിയത് അഞ്ച് പാഡെങ്കിലും ഉപയോഗിച്ച് കളയാറുണ്ടെന്നു വെക്കുക. അതായത് ഭൂമിയ്ക്ക് അവളുടെ ഒരു മാസത്തെ സംഭാവന 2500 വർഷം മണ്ണിലലിയാതെ കിടക്കുന്ന, മണ്ണിന്റെ താളത്തെ തെറ്റിക്കുന്ന പ്ലാസ്റ്റിക് എന്ന വിഷവസ്തുവാണ്. ഒരു സ്ത്രീ അവരുടെ ജീവിതത്തിൽ ഉപയോഗിച്ച് കളയുന്ന പാഡുകൾ കൂട്ടിയാൽ നൂറ്റമ്പതോളം കിലോ മാലിന്യം ഉല്പാദിപ്പിക്കപ്പെടും എന്ന് പഠനങ്ങൾ തെളിയിച്ചിട്ടുണ്ട്. ഇത് സാമാന്യം വലിയ ഒരു സംഖ്യയാണ്. ഇങ്ങനെ ഇന്ത്യയിൽ മാത്രം എത്ര സ്ത്രീകൾ പാഡുപയോഗിക്കുന്നു! എത്ര പാഡുകൾ മുഴുവൻ നിറയാതെ വലിച്ചെറിയപ്പെടുന്നു? ദിവസം തോറും എത്ര മാലിന്യമാണ് ഉണ്ടാക്കപ്പെടുന്നത്?\nപോരാത്തതിന്, പ്ലാസ്റ്റിക് മിശ്രിതം തൊലിപ്പുറത്തു ഉരഞ്ഞുരഞ്ഞു വന്നുപെടുന്ന വ്രണങ്ങളും, അസ്വസ്ഥതയും, അസഹ്യമായ ചൂടും, പാഡിലുള്ള രക്തം വായുവുമായി സമ്പർക്കം ചെയ്യുമ്പോൾ ഉണ്ടാവുന്ന അണുബാധയും ദുർഗന്ധവും, ഓടാനോ നീന്താനോ വ്യായാമം ചെയ്യാനോ പറ്റാത്ത അവസ്ഥയും! കൂടാത്തതിന് പാഡ് ഇളകുമൊ എന്ന നിരന്തരമായ വേവലാതിയും! ഇതിനെല്ലാം പുറമെ ഒരു പാക്കറ്റ് പാഡിന്റെ താങ്ങാൻ പറ്റാത്ത വിലയും! ഉറക്കത്തിനിടയിൽ പാഡ് ഇളകുമോ, ഇളകിയാൽ കറ കിടക്കയിലും വസ്ത്രത്തിലും പറ്റുമോ എന്ന് തലപുകച്ചു സമാധാനത്തോടെ ഉറങ്ങാൻ പറ്റാത്തതും കൂടി ചേർത്താൽ ശുഭം.\nഭൂമിയിലെ മാലിന്യത്തിലേക്ക് ഞാനുൾപ്പെട്ട സമൂഹം, ദിനം തോറും സംഭാവന ചെയ്യുന്നു എന്ന ഈ ചിന്തയാണ് പാഡിനു പകരമായി ഉപയോഗിക്കാവുന്ന ഇതര മാർഗങ്ങളെ കുറിച്ച് ആലോചിക്കാൻ എന്നെ പ്രേരിപ്പിച്ചത്. ആ ചിന്ത വെറുതേയായില്ല എന്ന് മാത്രമല്ല, മാസമുറ ദിനങ്ങളിൽ ശീലിക്കാവുന്ന ഒരുപാടു നല്ല ഇതര രീതികളിലേക്ക് ഞാൻ കടക്കുക തന്നെ ചെയ്തു!\nഅതിലൊന്നാണ് മെൻസ്ട്രുവൽ കപ്പ്. ഉപയോഗിക്കാൻ തുടങ്ങിയിട്ട് കുറെ മാസങ്ങളായി. ദിവസേന നീന്തുന്ന എനിക്ക് ഇതിനേക്കാൾ നല്ലൊരു ഉപയോഗപ്രദമായ ഉല്പന്നമില്ല. ആർത്തവ ദിനങ്ങളിലും ഞാൻ സാധാരണ പോലെ നീന്തുന്നു. പാഡ് അഴിച്ചു വെയ്ക്കണ്ട ബുദ്ധിമുട്ടോ, ബദ്ധപ്പാടോ തീരെയില്ല. മെഡിക്കൽ ഗ്രേഡ് സിലിക്കൺ എന്ന വസ്തു കൊണ്ടാണ് ഈ കപ്പ് നിർമ്മിച്ചിരിക്കുന്നത്. പല പേരുകളിൽ പല ബ്രാൻഡുകളായി ഇത് മാർക്കറ്റിൽ ലഭ്യമാണ്. അവനവനു ചേർന്ന വലിപ്പത്തിലുള്ളതും ഉപയോഗിക്കാം. ചൊറിച്ചിലോ അസ്വസ്ഥതയോ ഇല്ലെന്നു മാത്രമല്ല, യാതൊരു വിധ ഗന്ധമോ, രക്ത ചോർച്ചയോ ഒന്നുമില്ലതാനും. ഒരു കപ്പ് ഉപയോഗിച്ച് തുടങ്ങിയാൽ അത് കാലഹരണപ്പെടുന്നത് പത്തു വർഷത്തിന് ശേഷം ആണെന്ന വസ്തുതയും ആശ്ചര്യമുളവാക്കുന്നു. അതായത്, പത്തു വർഷത്തോളം മാസമുറക്കായി ഒരു നയാ പൈസ ചിലവാക്കേണ്ട, പത്തു വർഷത്തേക്ക് പാഡ് വാങ്ങാൻ വെച്ച കാശ് അത്രയും ലാഭം. ആ കാശ് കൊണ്ട് കുറേ യാത്രകൾ ചെയ്യാം!\nമെൻസ്ട്രുവൽ കപ്പ് വ്യാപകമായി ശീലിക്കപ്പെടേണ്ട ഒരു രീതിയാണ്. സ്കൂളുകളിൽ കപ്പുകളെ കുറിച്ചുള്ള ബോധവത്കരണം തുടങ്ങേണ്ടത് ഈ കാലത്ത് അത്യന്താപേക്ഷികമാണ്. കാരണം വെറും രണ്ടു ഉപയോഗത്തിനപ്പുറം യാതൊരു വിധ അസ്ക്യതയും ഈ ഉല്പന്നത്തിനില്ല. ഈ കപ്പ് ഭദ്രമായി ശരീരത്തിൽ അനക്കം തട്ടാതെ ഇരിക്കുകയും രക്തം ശേഖരിക്കുകയും ചെയ്യും. ദിവസം ഒരു നേരം രക്തം ഒഴിച്ച് കളയുകയും വെള്ളവും സോപ്പും ഉപയോഗിച്ച് കപ്പു വൃത്തിയാക്കിയാൽ മാത്രം മതി. ഇതോടെ വീണ്ടും ഉപയോഗിക്കാൻ തുടങ്ങാം. രക്തത്തിന്റെ അളവനുസരിച്ച് പന്ത്രണ്ട് മണിക്കൂർ വരെ കപ്പ് ശരീരത്തിൽ നിന്ന് എടുക്കുകയേ വേണ്ട!\nമാസമുറ അവസാനിക്കാറാവുമ്പോഴോ, രക്തത്തിന്റെ അളവ് കുറയുമ്പോഴോ തുണി കൊണ്ടുണ്ടാക്കിയ പാഡുകൾ ഉപയോഗിക്കാവുന്നതാണ്. കഴുകി ഉണക്കിയാൽ അടുത്ത മാസമുറ സമയത്ത് വീണ്ടും ഉപയോഗിച്ച് തുടങ്ങാം.\nപാഡുകളും ഡാംപോണുകളും കാലത്തെ അതിജീവിക്കുന്ന മാരക മാലിന്യ വിപത്തുകളാണ്. ആർത്തവ സമയത്തെ പരിചരണത്തിനായി പാഡുകളെ ആശ്രയിക്കുന്നതിന്റെ പ്രായോഗിക ബുദ്ധിമുട്ടുകളെ ഒഴിവാക്കാനും, ചെലവ് കാര്യമായി കുറയ്ക്കാനും, സമൂഹത്തിനും പരിസ്ഥിതിക്കും കോട്ടം തട്ടിക്കാതെ സ്വന്തം ജൈവ പ്രക്രിയയിൽ ശ്രദ്ധപുലർത്താനും മെൻസ്ട്രുവൽ കപ്പ് സഹായകമാണ്. സ്ത്രീകൾ പാഡുകളും ശീലിച്ചു വന്നവയാണ്, അത് പോലെ തന്നെയാണ് ഏതൊരു പുതിയ അനുഭവവും. കപ്പ് ഉപയോഗിക്കാനും ശീലമാക്കാനും വേണ്ടത് സ്വയം പ്രചോദനം മാത്രമാണ്. പിന്നെ ലേശം ആത്മവിശ്വാസവും!\nമെൻസ്ട്രുവൽ കപ്പ് ഇവിടെ വാങ്ങാം\nബൂന്ദ് കപ്പ്: http://www.boondh.co/\nഷീ കപ്പ്: https://shecup.com/\nവീണ്ടും ഉപയോഗിക്കാൻ കഴിയുന്ന തുണി പാഡുകൾ\nഇക്കോ ഫെം: https://ecofemme.org/\nEcoFriendly economic healthy menstrualcup menstruation


പറക്കട്ടെ പൊതുജനവും കോപ്ടറുകളിൽ\nകേന്ദ്രമന്ത്രിയോടൊപ്പം പ്രവർത്തിച്ച വേളകളിൽ ഇടയ്ക്കിടെ കയറേണ്ടിവന്നിരുന്നു നാവികവ്യോമസേനകളുടെയും സ്വകാര്യ ഹെലികോപ്ടറുകളിലും. ഇഷ്ടമുണ്ടായിട്ടല്ല! കയറിപ്പറ്റാവുന്ന ഏറ്റവും അപകടം പിടിച്ച വാഹനമാണത്. ഇന്ന് ഇരട്ട എഞ്ചിൻ കോപ്ടറുകളെ ഉപയോഗിക്കുന്നുള്ളൂ; വി.ഐ.പി കൾക്ക് പ്രത്യേകിച്ചും. ലക്ഷദ്വീപിലേക്ക് കോപ്ടറിൽ പറന്നത് ഇപ്പോഴും ചെറിയ ഭീതിയാണ്. മണിക്കൂറോളം കടലിനുമീതെയുളള പറക്കൽ എഞ്ചിൻ അറച്ചാൽ ലാൻഡിംഗ് എന്നൊരു സാധ്യതയേ ഇല്ല. കടലിന്റെ ആഴത്തിൽ മരണം സുനിശ്ചിതം. അന്നു കയറിയ അതേ കോപ്ടർ പിന്നീട് പ്ലാനിംഗ് കമ്മീഷൻ സെക്രട്ടറിയുമായി തകർന്നു കടലിൽ പതിച്ചു. ഭാഗ്യത്തിന് സമയത്തു കപ്പലടുത്തുണ്ടായതിനാൽ ആരും കൊല്ലപ്പെട്ടില്ല എന്നോർക്കുന്നു.\nദേശീയ അക്കാദമിയിൽ പ്രവർത്തിക്കുമ്പോഴും ഡെറാഡൂൺ മുസ്സോറി ചുരം മഞ്ഞിടുമ്പോഴോ ഡൽഹി വി.ഐ.പികൾ വരുമ്പോഴോ ഹെലികോപ്ടറുകളുടെ ഇരമ്പം അവിടെ സാധാരണമായിരുന്നു. മൂന്നു കോപ്ടർ ഇറങ്ങാനുളള ഹെലിഫീൽഡ് അവിടെയുണ്ട്. വ്യോമസേനയുടെ മാർഷൽമാരും കരസേനയുടെ ലെഫ്‌നന്റ് ജനറൽമാരും നാവികസേനയുടെ അഡ്മിറൽമാരും അവരുടെ ഓപ്പറേഷണൽ പരിധിയിൽ ഹെലികോപ്ടറുകളിലാണ് സഞ്ചരിക്കുന്നത്. കേന്ദ്ര സെക്രട്ടറി പദവിയിലുളള ഉദ്ദ്യോഗസ്ഥരാണവർ. കേന്ദ്ര ഇന്റലിജൻസ് മേധാവി, 'റോ' മേധാവി, കേന്ദ്ര ആഭ്യന്തര/പ്രതിരോധ സെക്രട്ടറിമാർ എന്നിവരും ഒരു ഘട്ടത്തിൽ പരിസ്ഥിതി സെക്രട്ടറിയും വന്നെത്തുന്നത് ചാർട്ടർ ചെയ്ത അഥവാ മന്ത്രാലയത്തിന്റെ സ്വന്തം കോപ്ടറുകളിലായിരുന്നു. സമയലാഭം തന്നെയാണ് ഇതിന്റെ വലിയ മെച്ചം. സാധാരണ ദൽഹി മുസ്സോറി പത്തു മണിക്കൂർ ഫലത്തിൽ നഷ്ടമാകുന്ന ട്രെയിൻ യാത്രയായിരുന്നുവെങ്കിൽ (ഇപ്പോൾ കൊമേർഷ്യൽ വിമാനമുണ്ട്. എന്നാലും ഡോർ ടു ഡോർ4മണിക്കൂർ കുറഞ്ഞതു വേണം) കോപ്ടർ 40 മിനിട്ടിൽ എത്തിക്കും. അവസാനം കോപ്ടർ ചാർട്ടർ ചെയ്യുമ്പോൾ മണിക്കൂറിന് 75,000 രൂപ വാടക ചോദിക്കപ്പെട്ടു എന്നാണോർമ്മ. നടൻ അമീർഖാന്റെ വരവു സംബന്ധിച്ചായിരുന്നു അത്. വരവു പക്ഷേ അവസാനം കാറിലാക്കേണ്ടി വന്നു. സമയത്ത് മഞ്ഞുവീണതു മൂലം ഡെറാഡൂൺ ടവർ പറക്കാനനുമതി നൽകിയില്ല. കോപ്ടറിന്റെ ചെലവു കൂടുന്നതു കമ്പനി ഹാംഗർ ടു ഹാംഗർ ചെലവ് മണിക്കൂറിന് ഈടാക്കും എന്നതു കൊണ്ടാണ് ക്രൂവിന് ഒരാൾക്ക് 15,000 രൂപ പ്രതിദിനം പഞ്ചനക്ഷത്ര നിരക്കിൽ ബത്തയും നൽകണം..\nകേന്ദ്രപ്രതിരോധ ആഭ്യന്തര മന്ത്രിമാരും സഹമന്ത്രിമാരും പ്രധാനമന്ത്രിയും പ്രതിരോധ വ്യോമസേനാ വിമാനങ്ങൾ തന്നെ ഉപയോഗിക്കുന്നു. പ്രധാനമന്ത്രിക്ക് പ്രത്യേകം വാങ്ങി തയ്യാർ ചെയ്ത എംബ്രേയർ ലക്ഷ്വറി ജറ്റും ബോയിംഗ് (ഇന്ത്യൻ എയർഫോഴ്‌സ് 1) വിമാനവുമുണ്ട്. 7000 കിലോമീറ്റർ നിറുത്താതെ പറക്കുന്ന കമാന്റ് 'പോസ്റ്റുകളാ'ണവ. വിദേശത്തു പറക്കുമ്പോൾ പോലും വിപുലമായ ഓഫീസ് സൗകര്യവും ലോകവ്യാപകമായി സമ്പർക്കമുളള വാർത്താവിനിമയ ശ്യംഖലയും ഒക്കെയുളളതായ പറക്കുന്ന ഓഫീസുകൾ. പതിനായിരക്കണക്കിൽ കോടി രൂപയുടെ മുതൽ മുടക്കിയാണ് പ്രസിഡന്റും പ്രധാനമന്ത്രിയും ഉപയോഗിക്കുന്നതായ ബോയിംഗ് ജറ്റുകൾ തയ്യാർ ചെയ്തിരിക്കുന്നത്. 2010 ലോ മറ്റോ ഇവ വാങ്ങിയതിൽ സി.ഏ.ജി വലിയ ഒച്ചപ്പാടുണ്ടാക്കുകയും ചെയ്തു.\nഇതൊക്കെ അറിയുന്ന ആരും ഒരു സംസ്ഥാന മുഖ്യമന്ത്രി 600 കി.മീറ്റർ കമ്മേർഷ്യൽ കോപ്ടർ 8 ലക്ഷം രൂപയ്ക്ക് ചാർട്ടർ ചെയ്തതിനെ കുറ്റം പറയുകയില്ല. കേന്ദ്ര ക്യാബിനറ്റ് മന്ത്രിയുടെ പദവിയുളള വലിയ സുരക്ഷ പരിഗണിക്കാനുളള ഭരണഘടനാ സ്ഥാനീയൻ അടിയന്തിര യാത്രയ്ക്ക് ലഭ്യമായ കുറഞ്ഞ ചെലവുളള കോപ്ടർ വാടകയ്‌ക്കെടുത്തത് വിമർശന വിധേയമാക്കപ്പെടുന്ന ഏക സംസ്ഥാന കേരളമാകണം. എന്റെയറിവിൽ മഹാരാഷ്ട്രാ, രാജസ്ഥാൻ, യു.പി. (വിമാനം തന്നെ ചാർട്ടർ ചെയ്യുന്നു.) മദ്ധ്യപ്രദേശ്, ആന്ധ്രാപ്രദേശ്, തെലുങ്കാന, തമിഴ്‌നാട് മുഖ്യമന്ത്രിയ്ക്കും എല്ലാ വടക്കുകിഴക്കൻ സംസ്ഥാന മുഖ്യന്മാരും അപകടസാധ്യതയൊക്കെ മാറ്റിവെച്ച് സമയലാഭത്തിന് കോപ്ടറുകളെയാണാശ്രയിക്കുന്നത്. വടക്കുകിഴക്കും കാഷ്മീരും മുഖ്യമന്ത്രിമാരെ വ്യോമയാന/കരസേന പറത്തുന്നു. കാരണം ലളിതമാണ്. റോഡ് യാത്ര കൂടുതൽ അപകടം പിടിച്ചതും സെക്യൂരിറ്റിക്കായി പലമടങ്ങ് സംസ്താനത്തിന് കൂടുതൽ ചെലവിടേണ്ടി വരുന്നതുമാണ്. ഗതാഗതം തടഞ്ഞും തിരിച്ചുവിട്ടും ജനങ്ങളുടെ ദുരിതം വേറേയും. ഇവിടെ സുരക്ഷ വലിയ പ്രശ്‌നമല്ലെങ്കിലും മുഖ്യമന്ത്രി ഹെലി യാത്ര കൂടുതൽ അവലംബിച്ചാൽ തെരുവിൽ ജനങ്ങൾക്ക് കൂടുതൽ സ്വാതന്ത്ര്യം ലഭിക്കും. കടന്നുപോകുന്നിടത്തെല്ലാം 'വിക്ടറെ' കാത്ത് പോലീസ് വാഹനവും എസ്‌കോർട്ടുകാരും എസ്‌കോർട്ടിലിടിച്ചു നിരത്തിൽ പൊലിയാൻ സാധ്യതയുളള ജീവനും സംരക്ഷിക്കപ്പെടും എന്നതു കാണാതിരിക്കരുത്. ക്രമസമാധാനത്തിനും കേസന്വേഷണത്തിനും കൂടുതൽ പോലീസ് തലകൾ കിട്ടും.\nഗവർണ്ണർ, മുഖ്യമന്ത്രി, അടിയന്തിര സ്വഭാവത്തിൽ പ്രവർത്തിക്കേണ്ടതായ വകുപ്പിലെ മന്ത്രിമാർ, ചീഫ് സെക്രട്ടറി, ഡി.ജി.പി എന്നിവർക്കായി സ്ഥിരം ചാർട്ടർ ചെയ്ത കോപ്ടർ സൗകര്യം ഏർപ്പെടുത്തുന്നതാവും ഭേദം. ഇവിടെ അനാവശ്യ വിവാദം ഉണ്ടാവുന്നത് സംഭവ ഗതികളുടെ ടൈമിംഗിലാണ്. യാത്രാക്കൂലി കൊടുക്കാനെഴുതിയ ഉത്തരവ് നിർഭാഗ്യവശാൽ അതിനു വഴിയിട്ടു. അതു മെച്ചപ്പെടുത്താമായിരുന്നു. ഇനി പറഞ്ഞിട്ടു കാര്യമില്ല. ചുരുക്കിപ്പറയേണ്ടത് പരത്തിപ്പറഞ്ഞാൽ കുഴയും. ചില കാര്യങ്ങൾ അങ്ങനെയാണ്. സാങ്കേതികമായി 100% ശരിയായതു രാഷ്ട്രീയമായി ശരിയാവുന്ന ഒരു രാഷ്ട്രീയ കാലാവസ്ഥയിലല്ല കേരളം.\nഹെലി യാത്ര എല്ലാജില്ലയിലും സാധ്യമാക്കാൻ ഓരോ കോടി രൂപയ്ക്ക് എല്ലാ ജില്ലയിലും ഹെലി പാഡ് ചാർട്ടർ കോപ്ടറും ഒരുക്കാൻ പഴയ സർക്കാരിന് പദ്ധതിയുണ്ടായിരുന്നു. വയനാട്ടിൽ സർവ്വകലാശാലയിൽ ഞാൻ സ്ഥലം കണ്ടെത്തി നൽകിയതുമാണ്. എന്തുകൊണ്ടോ തെരഞ്ഞടുപ്പ് അടുത്തപ്പോൾ ഒടുവിൽ ധനവിനിയോഗം മരവിച്ചു. നെടുമ്പാശ്ശേരി, കണ്ണൂർ, കോഴിക്കോട്, വയനാട്, കാസർഗോഡ് ഹെലി കണക്ടിവിറ്റി വന്നാൽ ചുരവും മോശം റോഡുകളും താണ്ടുന്ന വയനാട് കാസർഗോഡുകാർക്ക് ചികിത്സാ സൗകര്യവും മറ്റും എത്ര ഹെലി കണക്ടിവിറ്റി വന്നാൽ കരതരമായേനെ. ടൂറിസവും നന്നായി വളർന്നേനേ. ഇപ്പോഴുയർന്ന കഥയില്ലാത്ത വിമർശനങ്ങൾക്ക് മറുപടിയായി സാധാരണക്കാരെയും നിരക്കു നിശ്ചയിച്ച ഒരു ഹെലിടൂറിസ്റ്റ് സർക്ക്യൂട്ടു തന്നെ കേരളത്തിൽ നടപ്പാക്കുകയാണ് ചെയ്യേണ്ടത്. വെളളത്തിലും ഇറങ്ങാവുന്നതായ കോപ്ടറുകളാണ് ഇന്നുളളത് എന്നോർക്കണം. ഇന്ന് കാറിൽ കയറുന്ന സാധാരണ യാത്രികർ ഹെലിക്കോപ്ടറിൽ യാത്രചെയ്യട്ടെ. പിന്നെ ഇവിടെ വിലകുറഞ്ഞ വിമർശനം ഉണ്ടാവില്ല.


ഭൂമിയുടെ സ്വാഭാവിക പ്രവര്‍ത്തനങ്ങള്‍ക്ക് വിരുദ്ധമായി വരുന്ന എല്ലാ സംഭവങ്ങളും പ്രകൃതി ദുരന്തങ്ങളായി മാറും. വെള്ളപ്പൊക്കവും ഭൂമികുലുക്കവും അഗ്നിപര്‍വ്വത സ്‌ഫോടനങ്ങളും സുനാമിയുമൊക്കെ ഇതിന്റെ പ്രത്യക്ഷരൂപത്തിലുള്ള ഉദാഹരണങ്ങളാണ്. ഈ നൂറ്റാണ്ടിലെ ഏറ്റവും വലിയ പ്രളയം നേരിടേണ്ടിവന്ന കേരളവും കാലാവസ്ഥാ വ്യതിയാനത്തിന് ഇപ്പോള് ഇരയായിരിക്കുകയാണ്. ഏകദേശം നാനൂറോളം പേര് പ്രളയത്തില് മരിച്ചുവീണു. ലക്ഷക്കണക്കിന് ആളുകള് ഭവനരഹിതരായി. പ്രകൃതിദുരന്തങ്ങളുടെ ആഘാതത്തിന്റെ ആഴം തുറന്ന് കാണിക്കുന്ന ദിവസങ്ങളായിരുന്നു നമുക്ക് മുന്നിലൂടെ കടന്നുപോയത്.\nകേരളത്തിന്റെ സവിശേഷമായ ഭൂപ്രകൃതിയിലും കാലാവസ്ഥയിലും നാം മലയാളികള് ഏറെക്കാര്യങ്ങള് ഇനിയും അറിയേണ്ടതുണ്ട്. ഈ അവസരത്തില് ശ്രദ്ധേയമാകുന്ന ഒരു രചനയാണ് സുരേഷ് മണ്ണാറശാല തയ്യാറാക്കിയ പ്രകൃതിക്ഷോഭങ്ങള് എന്ന കൃതി. ഭൂമിയിലും പ്രകൃതിയിലുമുണ്ടാകുന്ന ദുരന്തങ്ങളെക്കുറിച്ചുള്ള അറിവ് പകരുന്ന ശാസ്ത്രസാഹിത്യരചനയാണിത്. കാട്ടൂതീ,അഗ്നിപര്‍വ്വത സ്‌ഫോടനങ്ങള്,വെള്ളപ്പൊക്കം, ചുഴലിക്കാറ്റുകള് തുടങ്ങി പ്രകൃതിദുരന്തങ്ങളെക്കുറിച്ചും മുന്‍കരുതലുകളെക്കുറിച്ചും പ്രതിവിധികളെക്കുറിച്ചുമുള്ള പഠനമാണ് പ്രകൃതിക്ഷോഭങ്ങള് എന്ന ഈ പുസ്തകം.\nഅഗ്നിപര്‍വ്വത സ്‌ഫോടനങ്ങള് (Volcanoes)\nഅഗ്നിപര്‍വ്വത സ്‌ഫോടനം കൊണ്ട് ലാവാ പ്രവാഹത്താലും പാറകള് പതിച്ചും വലിയ ജീവഹാനിയുണ്ടാകുന്നു. അഗ്നിപര്‍വ്വത സ്‌ഫോടനസമയത്ത് ഉയരുന്ന ചാരം മേഘരൂപത്തില് സമീപനഗരങ്ങളിലെല്ലാം നാശം വിതക്കുന്നു. ഈ ചാരം വെള്ളവുമായി ചേര്‍ന്ന് കോണ്‍ക്രീറ്റു പോലെയുള്ള വസ്തുവായി മാറുന്നു. ഇത് കെട്ടിടങ്ങള്‍ക്ക് കേടു വരുത്തുന്നു. നേരിയ തോതില് പോലും ഈ ചാരം ശ്വസിക്കുന്ന ജീവികള്‍ക്ക് വന്‍തോതില് ശ്വാസകോശ രോഗങ്ങള് ഉണ്ടാക്കുന്നു. അഗ്നിപര്‍വ്വ തങ്ങളിലെ ഭീകരന്മാരാണ് സൂപ്പര് അഗ്നിപര്‍വ്വതങ്ങള്. ഇവ സ്‌ഫോടനസമയത്ത് ചുറ്റുപാടിനെ മൊത്തമായി നശിപ്പിക്കുകയും ആ പ്രദേശത്തെ സസ്യജാലങ്ങ ളെയൊക്കെ ഇല്ലാതാക്കുകയും ചെയ്യും. ഏറ്റവും കൂടുതല് ചാരം പുറപ്പെടുവിക്കുന്ന ഇവ വ്യാപകമായ ദുരന്തങ്ങള് ഭൗമോപരിതലത്തിലും അന്തരീക്ഷത്തിലുമുണ്ടാകുന്നു.\nഭൂവല്‍ക്കത്തില് കരമണ്ഡലത്തില് വെള്ളം ക്രമാതീതമായി ഉയരുന്നതിനെയാണ് വെള്ളപ്പൊക്കം എന്നു പറയുന്നത്. അമിതമായ മഴ, വേലിയേറ്റം തുടങ്ങി നിരവധി കാരണങ്ങള്‍കൊണ്ടു വെള്ളപ്പൊക്കമുണ്ടാകാം.\nകൊടുങ്കാറ്റുകള്, ചുഴലിക്കാറ്റുകള് (Storms, Cyclones)\nചക്രവാതങ്ങള് പല രൂപത്തിലാണ് പ്രത്യക്ഷപ്പെടുന്നത്. മധ്യരേഖാചക്രവാതങ്ങള്, ഹരിക്കെയ്ന്, ടൈഫൂണ് എന്നീ പേരുകളിലാണ് ഇവ പ്രത്യക്ഷപെടുന്നത്. വിശാലമായ സമുദ്രങ്ങളിലാണ് ഇത് രൂപം കൊള്ളുന്നത്. ഏറ്റവും വലിയചക്രവാതം 1780 ല് അറ്റ്‌ലാന്റിക് ഹരിക്കെയ്ന് എന്ന പേരിലാണ് ഉണ്ടായത്. ഇത് മാര്‍ട്ടിനിക്ക്, സെന്റ്‌യൂസ്റ്റേഷ്യസ്, ബാര്‍ബഡോസ് എന്നിവിടങ്ങളില് സംഹാര താണ്ഡവമാടി. ഇതുപോലെ തന്നെ ഭീകരമായ ഒരു ദുരന്തമായിരുന്നു അമേരിക്കന് ഐക്യനാടുകളില് ചുറ്റിയടിച്ച കത്രിന ചുഴലിക്കാറ്റ്. ഇത് ഐക്യനാടുകളുടെ കടലിടുക്കു പ്രദേശങ്ങളെയാകെ തകര്‍ത്തുകളഞ്ഞു.\nമണ്ണിന്റെ അസാധാരണമായ ജലനഷ്ടം മൂലമാണ് വരള്‍ച്ച ഉണ്ടാകുന്നത്. വളരെകാലത്തേയ്ക്ക് മഴ മാറി നില്‍ക്കുന്ന പ്രദേശങ്ങളിലാണ് സാധാരണയായി ഇതുണ്ടാകുന്നത്. ചൂടു പിടിച്ച വരണ്ട കാറ്റുകള്, ഉയര്‍ന്ന ഊഷ്മാവ്, ഉപരിതലത്തിലെ ഈര്‍പ്പത്തിന്റെ വര്‍ദ്ധിച്ച ബാഷ്പീകരണം എന്നിവ മൂലം വരള്‍ച്ച ഉണ്ടാകുന്നു. 1900 ല് രണ്ടരലക്ഷത്തിനും മൂന്നേകാല് ലക്ഷത്തിനുമിടയിലുള്ള ആളുകളാണ് ഇതുമൂലം ഇന്ത്യയില് മരിച്ചത്. ഇതുപോലെ തന്നെ 1921-22 കാലഘട്ടത്തില് സോവിയറ്റ് യൂണിയനിലുണ്ടായ വരള്‍ച്ച മൂലമുണ്ടായ പട്ടിണിയില്5മില്യണ് ആളുകള് മരിച്ചു.\nടൊര്‍ണാടോ (Tornado) ചുഴലിക്കാറ്റുകളുടെ കൂട്ടത്തില്‍പ്പെടുന്നു. അന്തരീക്ഷത്തിന്റെ മര്‍ദ്ദ വ്യത്യാസമാണ് ഇതിനു തുടക്കം കുറിക്കുന്നത്. ഇത് പല രൂപത്തിലും വലിപ്പ ത്തിലുമാണ് പ്രത്യക്ഷപ്പെടുന്നത്. ഒരു സാന്ദ്രീകരണ ചോര്‍പ്പിന്റെ ആകൃതിയിലാണ് ഇത് ഉണ്ടാകുന്നത്. ഇതിന്റെ ഇടുങ്ങിയ ഭാഗം ഭൂമിയില് സ്പര്‍ശിക്കുന്നു. പുകയും പൊടിപടലങ്ങളുമൊക്കെ ചുഴറ്റിക്കൊണ്ട് ഇത് മേഘങ്ങളോളം ഉയരുന്നു. മണിക്കൂറില് 177 കിലോമീറ്ററില് താഴെയാണ് ടൊര്‍ണാടോകളുടെ വേഗത. ഇവയ്ക്ക് ഏതാണ്ട് നൂറു മീറ്റര് വരെ ഉയരമുണ്ടാകാറുണ്ട്. എങ്കിലും ഇവ അപ്രത്യക്ഷമാകുന്നതിന് മുന്‍പ് കിലോമീറ്ററുകളോളം സഞ്ചരിക്കാറുണ്ട്. അപൂര്‍വ്വമായി മണിക്കൂറില് 80 കിലോമീറ്റര് വേഗതയുള്ള കാറ്റുകളും രൂപപ്പെടാറുണ്ട്.\nകാട്ടുതീ (Forest fire)\nവിസ്തൃതമായ കര പ്രദേശത്താണ് കാട്ടുതീ ഉണ്ടാകുന്നത്. വരള്‍ച്ചയും മിന്നലുമാണ് പ്രകൃത്യാ കാട്ടുതീ ഉണ്ടാകുന്നതിനുള്ള കാരണങ്ങള്. 1871ല് അമേരിക്കന് ഐക്യനാടുകളിലെ പെഷ്റ്റിഗോയിലുണ്ടായ അഗ്നിബാധ ഭീകരമായിരുന്നു. ഇത് അനേകം നാശനഷ്ടങ്ങള് പ്രകൃതിക്കു വരുത്തിയതോടൊപ്പം 1700ലധികം പേരുടെ മരണത്തിനും കാരണമായി. ജീവജാലങ്ങള് ആ പ്രദേശത്തു നിന്നുതന്നെ അപ്രത്യ ക്ഷമായി. 2009ല് ആസ്‌ട്രേലിയയിലെ വിക്‌ടോറിയന് കാടുകളിലുണ്ടായ കാട്ടുതീയും വലിയ ആഘാതങ്ങള് സൃഷ്ടിക്കുകയുണ്ടായി.\nകടലിനടിയിലുണ്ടാകുന്ന ഭൂകമ്പമാണ് സുനാമികളിലുണ്ടാകുന്നത്. 2004ല് സുമാത്രയിലുണ്ടായ ഭൂചലനം വന് സുനാമി സൃഷ്ടിച്ചു. ചരിത്രത്തിലെ തന്നെ ഏറ്റവും വലിയ സുനാമിയായിരുന്നു അത്. ഉരുള്‍പൊട്ടല് കൊണ്ടും സുനാമി ഉണ്ടാകാറുണ്ട്. അലാസ്‌കയിലെ ലിടുയാ ഉള്‍ക്കടലില് ഇത്തരത്തില് സുനാമി ഉണ്ടായിട്ടുണ്ട്. 2011 മാര്‍ച്ച് പതിനൊന്നിനുണ്ടായ സുനാമി ജപ്പാനിലെ ഫുക്കുഷിമയെ തകര്‍ത്തു കളഞ്ഞു. ഇത് കൂടുതലായി അനുഭവപ്പെട്ടത് പസഫിക് സമുദ്രത്തിലാണ്.\nക്ഷുദ്രഗ്രഹങ്ങള് പലപ്പോഴും ഭൂമിയില് പൊട്ടിത്തെറിച്ചു വന്നു പതിക്കുമ്പോള് ഭൂകമ്പങ്ങള് ഉണ്ടാകുന്നു. ഇവ സൗരയൂഥത്തില് ചൊവ്വ, വ്യാഴം, ഭൂമി എന്നിവയ്ക്കിടയില് ഇടയ്ക്കിടെ പ്രത്യക്ഷപ്പെടാറുണ്ട്. ഇത് ഭൂമിയില് കൂട്ടി ഇടിക്കുകയോ ജനവാസ പ്രദേശത്ത് പതിക്കുകയോ ചെയ്താല് വലിയ പ്രത്യാഘാതങ്ങളുണ്ടാകുന്നു. സൗരയൂഥത്തിലെ കുഞ്ഞന് ഗ്രഹങ്ങളാണിവ. ധൂമകേതുക്കളെ പോലെ ഇവ അപകടകാരിയല്ലെങ്കിലും ചില വേളകളില് അപ്രതീക്ഷിതമായി കടന്നുവന്ന് നാശം വിതക്കുന്നു. സൂര്യനും ഗ്രഹങ്ങള്‍ക്കുമിടയിലുള്ള ആകര്‍ഷണ വികര്‍ഷണങ്ങള് ചിലപ്പോള് ക്ഷുദ്രഗ്രഹങ്ങളുടെ സഞ്ചാരപാതയെ വ്യത്യാസപ്പെടുത്തുന്നു. ദശലക്ഷകണക്കിന് ക്ഷുദ്രഗ്രഹങ്ങളെ നഗ്നനേത്രങ്ങള് കൊണ്ട് കാണാന് പ്രയാസമാണ്. ഇവ ടെലിസ്‌കോപ്പുകളുടെ സഹായത്തോടെ കാണാനാകുന്നു.\nവളരെ തണുപ്പേറിയ കാറ്റുകളാണിവ. ഇത്തരം കാറ്റുകളടിച്ചു തുടങ്ങിയാല് മഞ്ഞുവീഴ്ച ഒപ്പം ഉണ്ടാകുന്നു. 1888ല് അമേരിക്കന് ഐക്യനാടുകളിലുണ്ടായ ഹിമ വാതത്തിന്റെ ഫലമായി ടണ് കണക്കിന് ഗോതമ്പു പാടങ്ങള് മഞ്ഞിനടിയിലായി നശിച്ചുപോയി. 2008ല് അഫ്ഗാനിസ്ഥാനില് ഇതേപോലുള്ള ഒരു ഹിമവാതമുണ്ടായി. 1947ല് വടക്കേ അമേരിക്കയില് പലയിടത്തും ഹിമവാതം താണ്ഡവമാടി. 1972 ഇറാന് ഹിമവാതത്തില് 4000 പേര് മരിച്ചുപോയി. ലോകത്തില് ഹിമവാതങ്ങളുണ്ടാകുന്ന അനേകം പ്രദേശങ്ങളുണ്ട്. അമേരിക്കന് ഐക്യനാടുകള്, ആസ്‌ട്രേലിയ, യുണൈറ്റഡ് കിങ്ഡം എന്നിവിടങ്ങളില് ഇത് സാധാരണയാണ്. ഇങ്ങനെയൊക്കെ ആണെങ്കിലും 1972 ല് ഇറാനിലുണ്ടായ ഭീകരമായ ഹിമവാതം തന്നെയാണ് ഏറ്റവും വലിയ ദുരന്തമായി ചരിത്രം രേഖപ്പെടുത്തിയിട്ടുള്ളത്.\nആലിപ്പഴക്കാറ്റ് (Hail storm)\nമഴ പോലെയുള്ള ഒരു പ്രതിഭാസമാണിത്. എന്നാല് മഴത്തുള്ളികള്‍ക്കു പകരം മഞ്ഞുകട്ടയാണ് ഭൂമിയില് വന്നു പതിക്കുന്നത്. ഇവ ഭൂമിയില് ഉരുകുന്നതിനു മുന്‍പ് വന്നു വീഴുന്നു. ഇതി പലപ്പോഴും ധാരാളം നാശനഷ്ടങ്ങള് ഉണ്ടാക്കുന്നു. 1984 ജൂലൈ 12ന് ജര്‍മ്മനിയിലുണ്ടായ ആലിപ്പഴക്കാറ്റ്2ബില്യണ് ഡോളറിന്റെ നാശനഷ്ടമുണ്ടാക്കി. ആലിപ്പഴമുണ്ടാകുന്നത് ശക്തമായ വായുവിന്റെ മുകളിലേക്കുള്ള തള്ളിക്കയറ്റം മൂലമാണ്. ഉയര്‍ന്ന മര്‍ദ്ദത്താല് വലിയ ഗോളങ്ങള് പോലെ ജലം ഘനീഭവിക്കുന്നു. മധ്യരേഖാ പ്രദേശത്തുള്ള ഭൂഖണ്ഡങ്ങളുടെ വളരെ ഉയരത്തില് നിന്നാണിത് രൂപം കൊള്ളുന്നത്.\nലിംനിക് സ്‌ഫോടനം (Limnic eruption)\nഅപൂര്‍വമായി നടക്കുന്ന പ്രകൃതിദുരന്തമാണ് ലിംനിക് സ്‌ഫോടനം. ജലാശയങ്ങളിലെ ജലത്തില് അടങ്ങിയിരിക്കുന്ന കാര്‍ബണ് ഡൈ ഓക്‌സൈഡ് പെട്ടെന്നു വേര്‍പെട്ട് മുകളിലേക്കു വരുന്ന പ്രതിഭാസമാണിത്. സാധാരണയായി വന്‍തടാകങ്ങളിലാണ് ഇതുണ്ടാകുന്നത്. ജീവജാലങ്ങള്‍ക്കും ജലജീവികള്‍ക്കും മനുഷ്യനുമൊക്കെ ഇത് ശ്വാസംമുട്ടലുണ്ടാക്കുന്നു. കാമറൂണിലെ മോനോന് തടാകത്തില് 1984ല് ഉണ്ടായ സ്‌ഫോടനത്തില് 38 പേര് മരിക്കുകയും അനേകം നാശനഷ്ടങ്ങള് ഉണ്ടാകുകയും ചെയ്തു. ഇതിനടുത്തുള്ള ന്യോസ് തടാകത്തില് 1986ല് ഉണ്ടായ ലിംനിക് സ്‌ഫോടനത്തില് 80 മില്യന് ക്യുബിക് മീറ്റര് കാര്‍ബണ്‍ഡൈ ഓക്‌സൈഡാണ് വമിച്ചത്. 1700 പേരാണ് ഈ ദുരന്തത്തില് മരിച്ചത്.\nഎതിര്‍ദിശയില് വരുന്ന ശക്തമായ രണ്ട് ജലപ്രവാഹങ്ങള് സംഗമിക്കുമ്പോഴാണ് ഇതുണ്ടാകുന്നത്. സാധാരണയുണ്ടാകുന്ന ചുഴികള് വലിയ ശക്തിയുള്ളതായിരിക്കില്ല. സമുദ്രങ്ങളില് ഇതുണ്ടാകുന്നത് വേലിയേറ്റ വേലിയിറക്കങ്ങള് മൂലമാണ്. ചെറിയ നീര്‍ച്ചുഴികള് വെള്ളച്ചാട്ടങ്ങള് വന്നു പതിക്കുന്ന ഭാഗത്തുണ്ടാകാറുണ്ട്. നയാഗ്ര വെള്ളച്ചാട്ടത്തിനോടൊത്ത് ചേര്‍ന്ന് ശക്തമായ നീര്‍ച്ചുഴികള് ഉണ്ടാകാറുണ്ട്. ഏറ്റവും ശക്തമായ നീര്‍ചുഴികള് ഉണ്ടാകുന്നത് ഇടുങ്ങിയതും ആഴം കുറഞ്ഞതും വേഗത്തിലൊഴുകുന്നതുമായ നദികളിലാണ്. നോര്‍വയിലെ സാള്‍ട്ട്‌സ്‌ട്രോമനിലെ നീര്‍ച്ചുഴികള് ശ്രദ്ധേയമായ ഒരു പ്രതിഭാസമാണ്.\nശൈത്യവാതങ്ങള് (Cold winds)\nശൈത്യവാതങ്ങള് പലപ്പോഴും കൊടുംതണുപ്പ് സൃഷ്ടിക്കാറുണ്ട്. ധ്രുവപ്രദേശങ്ങളോട് അടുക്കുന്തോറും ഇത് ഏറി വരുന്നു. എന്നാല് മധ്യരേഖാ പ്രദേശത്തോടടുക്കുമ്പോള് ഈ അവസ്ഥക്ക് മാറ്റം വരുകയും ചൂടുകാറ്റുകള് ഉണ്ടാകുകയും ചെയ്യുന്നു. ചൂടുകാറ്റുകള് മരുഭൂമിയിലാണ് ധാരാളമായി ഉണ്ടാകുന്നത്. ഇത് മനുഷ്യനും ജീവികള്‍ക്കും ആരോഗ്യത്തെ വളരെ ദോഷകരമായി ഭവിക്കുന്നു. കഠിനമായ ചൂടില് മണല്‍ക്കാറ്റുകളും മറ്റുമുണ്ടാകുമ്പോള് അത് ജീവികളെ രൂക്ഷമായി ബാധിക്കുന്നു. യൂറോപ്പില് പലപ്പോഴും ഈ രണ്ടു വിധത്തിലുള്ള കാറ്റുകളും അനുഭവപ്പെടാറുണ്ട്.\nകുറിച്ചി ക്യാമ്പിലെ കുട്ടികള്‍ക്കായി വായനാക്കളരി തുറന്നു


കോവിഡ് കാലത്ത് വെട്ടിക്കുറച്ച ശമ്പളം യുഎഇയിലെ കമ്പനികള് തിരിച്ചുകൊടുക്കുന്നു |Some UAE companies are returning staff salaries cut during COVID-19\nHome Gulf UAE കോവിഡ് കാലത്ത് വെട്ടിക്കുറച്ച ശമ്പളം യുഎഇയിലെ കമ്പനികള് തിരിച്ചുകൊടുക്കുന്നു\nദുബൈ: യുഎഇ ആസ്ഥാനമായി പ്രവര്‍ത്തിക്കുന്ന ചില കമ്പനികള് കോവിഡ് കാലത്ത് വെട്ടിക്കുറച്ച തൊഴിലാളികളുടെ ശമ്പളം തിരിച്ചു നല്‍കിത്തുടങ്ങി. കോവിഡ് പ്രതിസന്ധിയെ തുടര്‍ന്ന് രാജ്യത്തെ നിരവധി കമ്പനികള് 30 ശതമാനം വരെ ശമ്പളം വെട്ടിക്കുറച്ചിരുന്നു. ദാനൂബ് ഗ്രൂപ്പ്, എല്‍പിഎച്ച് ഫിനാന്‍ഷ്യല് സര്‍വീസസ്, ബാഫ്‌ലെ ജ്വല്ലറി തുടങ്ങിയവ ഈ രീതിയില് വെട്ടിക്കുറച്ച ശമ്പളം പുനസ്ഥാപിക്കുകയോ തിരിച്ചു കൊടുക്കുകയോ ചെയ്ത കമ്പനികളില് ഉള്‍പ്പെടുമെന്ന് ഗള്‍ഫ് ന്യൂസ് റിപോര്‍ട്ട് ചെയ്തു.\nദാനൂബ് ഗ്രൂപ്പ് കോവിഡ് കാലത്ത് ജീവനക്കാരുടെ ശമ്പളത്തില് 30 ശതമാനം വരെ കുറവ് വരുത്തിയിരുന്നു. കമ്പനി ജൂണില് ജീവനക്കാരുടെ ശമ്പളം പഴയ നിലയിലാക്കിയിരുന്നു. എന്നാല്, ഏപ്രില്, മെയ് മാസത്തില് കുറവ് വരുത്തിയ ശമ്പളം കൂടി ഇപ്പോള് തിരിച്ചു നല്‍കിയതായി ഗ്രൂപ്പ് ചെയര്‍മാന് റിസ്‌വാന് സാജന് പറഞ്ഞു. 350ഓളം ജീവനക്കാരെ കമ്പനി പുതുതായി റിക്രൂട്ട് ചെയ്യുകയും ചെയ്തിട്ടുണ്ട്.\nദുബൈ ആസ്ഥാനമായി പ്രവര്‍ത്തിക്കുന്ന ഫിനാന്‍ഷ്യല് സര്‍വീസസ് ആന്റ് ഇന്‍ഷുറന്‍സ് കമ്പനി ഒരു ചുവട് കൂടി കടന്ന ജീവനക്കാര്‍ക്ക് പ്രമോഷന് നല്‍കുകയാണ് ചെയ്തത്. കോവിഡ് കാലത്ത് 20 ശതമാനം പേരുടെ ശമ്പളമാണ് കമ്പനി കുറച്ചത്. അത് ഇപ്പോള് പുനസ്ഥാപിക്കുകയും ജീവനക്കാരുടെ വൈദഗ്ധ്യത്തിന് അനുസരിച്ച് പ്രമോഷന് നല്‍കുകയും ചെയ്തതായി കമ്പനി ഉടമ ലീന പര്‍വാനി പറഞ്ഞു. കോവിഡ് കാലത്ത് ഡോക്യുമെന്റ് കണ്‍ട്രോള്, പേമെന്റ് കലക്ഷന്, മെസന്‍ജര് ബോയ് തുടങ്ങിയ തസ്തികകളില് പ്രവര്‍ത്തിക്കുന്നവര്‍ക്ക് ജോലി ഇല്ലാതായിരുന്നു. എന്നാല്, അവരെ പിരിച്ചുവിടുന്നതിന് പകരം ശമ്പളം 40 ശതമാനം കുറച്ചു. തുടര്‍ന്ന് മറ്റു മേഖലകളില് അവര്‍ക്ക് പരിശീലനം നല്‍കുകയും പുനര്‍വിന്യസിക്കുകയും ചെയ്തു. പിന്നീട് അവരില് ചിലര്‍ക്ക് 15 ശതമാനം ശമ്പള വര്‍ധന നല്‍കിയതായും അവര് വ്യക്തമാക്കി.\nകോവിഡ് കാലത്ത് 25 ശതമാനം വെട്ടിക്കുറച്ച ശമ്പളം ഇപ്പോള് പുനസ്ഥാപിച്ചതായി ബാഫ്‌ലെ ജ്വല്ലറി മാനേജിങ് ഡയറക്ടര് ചിരാഗ് രമേഷ് വോറ പറഞ്ഞു. കോവിഡ് ഏറ്റവും ദോഷകരമായി ബാധിച്ച മേഖലയാണ് ജ്വല്ലറികള് എന്നതിനാല് നേരത്തേ കുറച്ച ശമ്പളം തിരിച്ചുകൊടുക്കാന് കഴിഞ്ഞിട്ടില്ല. എന്നാല്, ദീപാവലിക്ക് ശേഷം അക്കാര്യത്തില് പുനരാലോചന ഉണ്ടാവുമെന്നും അദ്ദേഹം വ്യക്തമാക്കി.\nജീവനക്കാരുടെ സംതൃപ്തിയാണ് തങ്ങളുടെ വിജയത്തിന് പിന്നിലെന്ന് കമ്പനികള് വ്യക്തമാക്കുന്നു. ദുബൈയിലെ നിരവധി കമ്പനികള് സമാനമായ രീതിയില് ശമ്പളം പുനസ്ഥാപിക്കുകയും മടക്കി നല്‍കുകയും ചെയ്യുന്നതായി റിപോര്‍ട്ടില് പറയുന്നു.\nreturning staff salaries\nPrevious articleഇന്ത്യക്കെതിരെ അഞ്ച് പുതുമുഖങ്ങളുമായി ഓസ്‌ട്രേലിയ\nNext articleപാദങ്ങളെ ശ്രദ്ധിക്കാം..


പാസ്‌ററര്‍മാര് എപ്പോഴും വൈറ്റ് ഹൗസിന്റെ സുഹൃത്തുക്കള്: ഡൊണാള്‍ഡ് ട്രംപ് – The End Time News\nഅമേരിക്കന് പ്രസിഡന്റ് ട്രംപ് വാഷിങ്ടണ് നഗരത്തില് പാസ്റ്റര്‍മാരുമായുള്ള വേദിയിലാണ് ഈ അഭിപ്രായം രേഖപ്പെടുത്തിയത്. അമേരിക്കയുടെ ചരിത്രത്തില് സഭകളും,മത നേതാക്കളും വലിയൊരു മാറ്റത്തിനു ആഗ്രഹിച്ചിരുന്നു.ഇത് വളരെ പ്രചോദനകരമായി. ജയില് പരിഷ്‌ക്കരണം, തൊഴില് സംരക്ഷണം എന്നിവയെക്കുറിച്ച് ക്യാബിനറ്റില് നടത്തിയ പ്രത്യേക മീറ്റിംഗിലാണ് ഇങ്ങനെ പറഞ്ഞത്. ക്രിമിനല് ജസ്റ്റീസ് പരിഷ്‌കേകരണം, പുനരധിവാസവും വലിയൊരു മാറ്റത്തിനുള്ള ആദ്യ ചുവടുകള് വൈറ്റ്ഹൗസ് ആരംഭിച്ചിരിക്കുന്നു. സെനറ്റില് കൂടിയാണ് ഇത് ലക്ഷ്യമിടുന്നത്.മുന് ജയില് അന്തേവാസികള്‍ക്ക് നല്ല തൊഴിലും, നല്ലൊരു ശുഭ ഭാവിയുള്ളൊരു ജീവിതവും വാഗ്ദാനം നല്‍കി ജയിലിനു പുറത്തേയ്ക്ക് വിടാനാണ് ശ്രമിക്കുന്നത്. പാസ്റ്റര് ജോണ് ഗ്രേ, പാസ്റ്റര് ഡാരള് സ്‌കോട്ട് തുടങ്ങിയ പ്രമുഖ പാസ്റ്റേഴ്‌സ് മീറ്റിംഗില് പങ്കെടുത്തിരുന്നു.


Award News | Malayali Life | The Largest Malayalam Online Lifestyle Portal\nമലയാള സിനിമയിലെ ഏറ്റവും മികച്ച ടീമില് നിന്നുമാ...\nമലയാള സിനിമയിലെ ഏറ്റവും മികച്ച ടീമില് നിന്നുമാണ് കുമ്പളങ്ങി നൈറ്റ്‌സ് ഉണ്ടിയിരിക്കുന്നത്; സിനിമ കണ്ടില്ലെങ്കില് നഷ്ടമായിരിക്കുമെന്നും ശ്രീനാഥ് ഭാസി\nWednesday 27 February 2019 10:46:43 AM\nശ്യാം പുഷ്‌കരന്റെ തിരക്കഥയില് നവാഗതനായ മധു സി നാരായണന് സംവിധാനം ചെയ്ത കുമ്പളങ്ങി നൈറ്റ്സിന് തിയേറ്ററുകളില് മികച്ച പ്രതികരണമാണ് ലഭിച്ചത്. അതിലെ ഓരോ കഥാപാത്രങ്ങളും വിഭിന്ന തലത്തില് പ്രേക്ഷകന്റെ ഉള്ളിലേയ്ക്ക് ചേക്കേറി. ഒറ്റ സംഭാഷണം പോലുമില്ലാതെ ശ്രീനാഥ് ഭാസിയ്ക്ക് ഏറെ കൈയടി നേടികൊടുത്ത കഥാപാത്രമാണ് കുമ്പളങ്ങി നൈറ്റ്സിലെ ബോണി. കുമ്പളങ്ങി നൈറ്റ്സ് കണ്ടില്ലെങ്കില് അത് വളരെ നഷ്ടമാണെന്നാണ് ശ്രീനാഥ് ഭാസി പറയുന്നത്.\n'സിനിമ കണ്ടില്ലെങ്കില് നഷ്ടമാണ്. ഞാന് അഭിനയിച്ചതുകൊണ്ടല്ല കാണണമെന്നു പറയുന്നത്. മലയാള സിനിമയിലെതന്നെ ഏറ്റവും നല്ല ടീമില്‍നിന്നാണ് 'കുമ്പളങ്ങി നൈറ്റ്സ്' ഉണ്ടായിരിക്കുന്നത്. പിന്നെ സിനിമയ്ക്ക് ഒരു പുതുമയുമുണ്ട്. കൂടാതെ സൗബിന്, ഫഫ (ഫഹദ് ഫാസില്), അന്ന, ഷെയ്ന് അങ്ങനെ എല്ലാവരും ചിത്രത്തില് ഒന്നിനൊന്ന് മികച്ചു നില്‍ക്കുന്നു.' മാതൃഭൂമിയുമായുള്ള അഭിമുഖത്തില് ശ്രീനാഥ് ഭാസി പറഞ്ഞു.\nചിത്രം തനിക്ക് ഏറെ അഭിനന്ദനങ്ങള് നേടി തന്നെന്നും ശ്രീനാഥ് പറയുന്നു. നന്നായി സംസാരിക്കുന്ന ഒരാളാണ് ഞാന്. എന്നാല് ഒരു സിനിമയില് ഒന്നും സംസാരിക്കാതെ എന്നെ അടയാളപ്പെടുത്തുകയാണ്. സ്‌ക്രീനില് പ്രേക്ഷകന് പുതിയൊരു ശ്രീനാഥ്ഭാസിയെ കാണാനാകുന്നു. സിനിമകണ്ട് എല്ലാവരും പറഞ്ഞത് 'മച്ചാനേ രൂപമാറ്റം കിടുക്കി' എന്നാണ്. നാല് സഹോദരന്മാരുടെ കഥയാണ് ചിത്രം പറയുന്നത്. ശ്യാം പുഷ്‌കരനാണ് ചിത്രത്തിന് തിരക്കഥയൊരുക്കിയിരിക്കുന്നത്.\nRead more topics: # sreentah bhasi about kumbalangi nights movie\nsreentah bhasi about kumbalangi nights movie


സ്റ്റാർ മാജിക്കിലെ ചാട്ട ഒർജിനൽ ആണ് അടി കിട്ടി കരഞ്ഞു പോയ നിമിഷം ഉണ്ട് - B4blaze\nവളരെ പെട്ടെന്ന് തന്നെ മലയാളി പ്രക്ഷകർക്കിടയിൽ ശ്രെദ്ധ ആർജിച്ച നടിയാണ് സാധിക. എന്നാൽ കുറച്ചു കാലയളവായി സാധികയുടെ വിവാഹ മോചന വാർത്തകളാണ് സമൂഹ മാധ്യമങ്ങളിൽ വൈറലായിക്കൊണ്ടിരുന്നത്. എന്നാൽ ഇതിനെല്ലാം മറുപടിയുമായി താരം വന്നിട്ടുണ്ട്. കൂടാതെ താരത്തിന്റെ ഫോട്ടോഷൂട്ടുകളും മറ്റും വൈറൽ ആകാറുണ്ട്. ഫോട്ടോഷൂട്ടിന് മറ്റും വരുന്ന കമന്റ്കളെ കുറിച്ചും മറ്റും പറയുന്നതിടയിലാണ് താരം. സ്റ്റാർ മാജിക്കിൽ പങ്കെടുക്കാത്തതിനെ കുറിച്ചും ചാട്ടയടിയെ കുറിച്ചും തുറന്ന് പറഞ്ഞത്.\nഒരു സ്വാകാര്യ ചാനലുമായി ബന്ധപ്പെട്ട് നടന്ന ചർച്ചയിലാണ് താരം വെളിപ്പെടുത്തൽ നടത്തിയിരിക്കുന്നത്. എന്റെ ഫോട്ടോസ് എടുത്ത് ഷൂട്ട് ചെയ്ത് യൂട്യൂബിലിടുന്ന വീഡിയോകളുടെ ക്യാപ്ഷനാണ് രസം. ഗ്ലാമര് ഫോട്ടോഷൂട്ടില് സാധിക, നടി സാധിക ഷര്‍ട്ടില് എന്ത് ചെയ്‌തെന്ന് കണ്ടാല് നിങ്ങള് ഞെട്ടും ഇതൊക്കെയായിരിക്കും ക്യാപ്ഷന്. ഇതെല്ലം കാണുമ്പോൾ ചിരിയാണ് വരാറുള്ളതെന്നും. ഗൂഗിളിലും മറ്റും സാധിക ഹോട് എന്ന് ടൈപ്പ് ചെയ്താലേ എന്നെ കിട്ടാറുള്ളെന്നും പുതിയതായി എന്താണ് വന്നതെന്ന് അറിയാന് ഞാനും ഗുഗിളില് കയറി നോക്കും എന്നും താരം പറയുന്നു.\nഇപ്പോഴത്തെ ആൾക്കാർക്ക് ഒരു ജോലിയും ഇല്ലാത്തതിനാൽ പഴയതൊക്കെ കുത്തിപ്പൊക്കി കൊണ്ട് വരാറുണ്ടെന്നും.\nഅടുത്തിടെ ഓക്‌സിജനെ കുറിച്ചുള്ള തന്റെ അഭിപ്രായം പറഞ്ഞതോടെ പിന്നെ കേരളത്തെ കുറിച്ച് എന്ത് പറഞ്ഞാലും പെട്ടെന്ന് തന്നെ ന്യൂസ് ആകാറുണ്ടെന്നും താരം പറയുന്നു. അതിന് ശേഷം ചാണകം എന്നെല്ലാം ആളുകൾ വിളിക്കുന്നുണ്ട് എന്നാൽ എന്റെ വ്യക്തിപരമായ ആശയം കമ്മ്യൂണിസ്റ്റ് ആണെന്നും താരം വെളിപ്പെടുത്തി. പാപ്പന്, ആറാട്ട് എന്നീ സിനിമകളുടെ തിരക്ക് കൂടിയതോടെയാണ് സ്റ്റാര് മാജിക്കിലേക്ക് എത്താന് പറ്റാതെ പോയത്. പിന്നെ ഇപ്പോള് ഷോ റീസ്റ്റാര്‍ട്ട് ചെയ്തപ്പോള് ഷോയില് നിന്ന് വിളിച്ചിട്ടില്ല എന്നും താരം പറഞ്ഞു. അവിടെയുള്ള എല്ലാവരുടെയും ജോണര് വേറെയാണ്. എല്ലാവരും തന്നെ കുട്ടികളാണ്. എന്റെ ഒരു പാറ്റേണ് അല്ല ആ വേദി. ഞാന് അതുമായി ഒത്തു പോവുകയാണ്. ഗെയിം കളിക്കും എന്നേ ഉള്ളു. പക്ഷേ അത്ര താല്‍പര്യമില്ല.\nസ്റ്റാര് മാജിക്കിന്റെ ആ ഫ്‌ളോര് എനിക്ക് ഇഷ്ടമാണ്. ആ കമ്പനിയും ഫാമിലിയും ഒക്കെ ഇഷ്ടമാണ്.സ്റ്റാര് മാജിക്കിലെ ചാട്ടയടി അഭിനയം അല്ലെന്നാണ് സാധിക പറയുന്നത്. ഒരിക്കല് തനിക്ക് തങ്കുവിന്റെ കൈയില് നിന്നും നല്ലത് പോലെ കിട്ടിയിട്ടുണ്ട്. കാലിന്റെ ലിഗ്മെന്റിനാണ് അടി കിട്ടിയത്. നല്ല വേദനയാണ്. അടി കിട്ടിയ സ്ഥലത്ത് ചുവപ്പം നീലയും നിറത്തിലേ കാണൂ. നടി സ്റ്റെഫി ഒക്കെ കരഞ്ഞ് പോയ അവസ്ഥയുണ്ട്.


ഭൂമിയില് നിന്നും ശരാശരി 3,84,400 കിമീ അകലെയുള്ള, ഭൂമിയുടെ സ്വന്തം ഉപഗ്രഹമായ, നമ്മോടേറ്റവും അടുത്ത പ്രപഞ്ചഭാഗമായ ചന്ദ്രനില് നടത്തുന്ന ഭാരതത്തിന്റെ രണ്ടാമത്തെ പരീക്ഷണ പദ്ധതിയാണ് ചന്ദ്രയാന് -2.\n2019 ജൂലായ് 22ന് തിങ്കളാഴ്ച്ച പകല് 2.43 നായിരുന്നു ശീഹരിക്കോട്ടയിലെ സതീശ് ധവാന് ബഹിരാകാശ കേന്ദ്രത്തിലെ രണ്ടാം റോക്കറ്റു വിക്ഷേപണ സഞ്ചയത്തില് നിന്നും ചന്ദ്രയാന്-2 അതിന്റെ ചരിത്രപരമായ ദൗത്യത്തിനു ഹരിശ്രീ കുറിച്ചുകൊണ്ട് ബാഹ്യാകാശയാത്ര ആരംഭിച്ചത്.\nനമ്മുടെ റോക്കറ്റുകളില് ഏറ്റവും കരുത്തുറ്റ, ബാഹുബലിയെന്നഭിമാനത്തോടെ നാം വാഴ്ത്തുന്ന 4000 ടണ് വാഹകശേഷിയുള്ള, ഭീമാകാരമായ എല്‍വിഎം3 അഥവാ ജിഎസ്എല്‍വി എംകെ3 ശ്രേണിയില്‍പ്പെട്ട ജിഎസ്എല്‍വി എംകെ3എം-1 റോക്കറ്റാണ് ഈ മഹാദൗത്യത്തിന്റെ വിക്ഷേപിണിയായി അന്ന് ജ്വലിച്ചുയര്‍ന്നത്.\nഅവിഘ്‌നവും അവിരാമവും ആയ, പഴുതുകളൊന്നുപോലുമില്ലെന്നുറപ്പാക്കിയ 20 മണിക്കൂര് കൗണ്ട്ടൗണ് പരിശോധനകള്‍ക്കു ശേഷം, തികഞ്ഞ ഗാംഭീര്യത്തോടെ കുതിച്ചുയര്‍ന്ന്, ഭൗമാകാശ സീമകള് കീഴടക്കി, ജിഎസ്എല്‍വി എംകെ3 എം-1 16 മിനിറ്റുകള്, 14 സെക്കന്റുകള്‍ക്കുശേഷം അത്യന്തം വിജയകരമായിത്തന്നെ ചന്ദ്രയാന് 2നെ 169.7 ഃ 45475 കിമീ ഭ്രമണപഥത്തിലെത്തിച്ചു.\nറോക്കറ്റിന്റെ മൂന്നാമത്തേതും അവസാനഘട്ടവുമായ ക്രയോസ്റ്റേജ് 10 സെക്കന്റുകള് കൂടുതലായി പ്രവര്‍ത്തിക്കുക വഴി നിശ്ചയിക്കപ്പെട്ടിരുന്ന 39120 കി.മീ എന്നതിലുപരി 6000-ല് അധികം കി.മീ താണ്ടിയുള്ള 45475 കീ.മി അകലത്തിലുള്ള ഭ്രമണപഥമാണ് കൈവരിച്ചത്.\nപേടകത്തിന്റെ ഭ്രമണപഥം കൂടുതല് ദൂരങ്ങളിലേക്കുയര്‍ത്തുന്നതിനുള്ള വരും ദിവസങ്ങളിലെ സംരംഭങ്ങള്‍ക്കും ഇന്ധന ലാഭത്തിനുമാണ് ഈ ഉയര്‍ന്ന ഭ്രമണപഥം മുതല്‍ക്കൂട്ടാകുന്നത്. അതുകൊണ്ട് നമുക്കഭിമാനിക്കാം, ജിഎസ്എല്‍വി എംകെ3 എം-1 വിക്ഷേപണം എന്തുകൊണ്ടും സ്തുത്യര്‍ഹം ആയിരിക്കുന്നു.\nവിജ്ഞാനശേഖരത്തിന്റെ വാതായനങ്ങളെ, അതീവ ഗുഹ്യവും അജ്ഞാതവുമായ ചന്ദ്രമണ്ഡലത്തിന്റെ ദക്ഷിണ ധ്രുവ ഭാഗത്തേക്ക് ഇദംപ്രഥമമായി തുറന്നുവെയ്ക്കാന് തയ്യാറെടുക്കുന്ന ചന്ദ്രയാന്-2ന്റെ സവിശേഷതകള് എന്തെല്ലാമാണെന്നു പരിശോധിക്കാം.\nചന്ദ്രന്റെ ദക്ഷിണ ധ്രുവ പ്രദേശത്തു കടന്നുചെല്ലാനുള്ള മനുഷ്യന്റെ ആദ്യശ്രമമാണ് ചന്ദ്രയാന്-2. തിഥികളുടെ ഗണിതം നമ്മെ പഠിപ്പിക്കുന്നത് ഭൂമിയില് നിന്നും ദൃശ്യമാകുന്നതെപ്പോഴും ചന്ദ്രന്റെ ഒരേ ഭാഗമാണെന്നുതന്നെ. പതിനാലു തിഥികള്‍ക്കിടയില് പൗര്‍ണ്ണമിയും അമാവാസിയും മാറിവരുന്നു.\nചന്ദ്രന് സ്വയം 360 ഡിഗ്രി തിരിയുന്നതും ഭൂമിയെ പ്രദക്ഷിണം ചെയ്യുന്നതും ഒരേകാലയളവിലാണ്. ചന്ദ്രനിലെ സൂര്യാസ്തമനങ്ങളുടെ തുടക്കവും ഒടുക്കവും അതുകൊണ്ടുതന്നെ പതിന്നാലു ഭൗമദിനങ്ങളുടെ പരിധികളിലാണ്. അതായത് ഒരു ചാന്ദ്രദിനം 14 ഭൗമ ദിനങ്ങളാണ്.\nചന്ദ്രന്റെ ദക്ഷിണ ധ്രുവത്തിന്റെ ഏറിയ‘ഭാഗവും സദാ നിഴല്‍മൂലമുള്ള ഇരുളിലും ഭൂമിക്കദൃശ്യമായിരിക്കുന്ന പകുതിയിലും ഉള്‍പ്പെടുന്നു. അതായത്, സമസ്തലോകത്തിനും ചന്ദ്രന്റെ അദൃശ്യഭാഗത്തെ പരിചയപ്പെടുത്തുന്നതാണ് ചന്ദ്രയാന്-2. വിജ്ഞാനാന്വേഷിയായ മനുഷ്യ സമൂഹത്തിനൊന്നടങ്കം, ഏവര്‍ക്കും പ്രതീക്ഷയും പ്രചോദനവുമേകുകയാണ് നമ്മുടെ ഈ സാഹസിക സംരംഭം.\nമനുഷ്യന് ചന്ദ്രനില് ഇറങ്ങിയതിന്റെ അര്‍ദ്ധദശാബ്ദത്തിലാണ് അഗോചരമായ പ്രദേശത്ത് അതിഥിയായി ചന്ദ്രയാന്-2ന്റെ സന്ദര്‍ശനം. അമേരിക്ക, റഷ്യ, ചൈന എന്നീ മൂന്നു രാജ്യങ്ങള്‍ക്കിടയില്, നാലാമതായി ഭാരതത്തിനേയും പ്രതിഷ്ഠിക്കുന്നതിനുള്ള ഈ സന്ദര്‍ശനം അതുകൊണ്ടുതന്നെ സമാനതകളില്ലാതെ, രോഹിണി നക്ഷത്ര പൗര്‍ണ്ണമിയെപ്പോലെ മനോഹരവും പ്രൗഢഗംഭീരവും അഭിമാനപൂരകവുമാണ്.\nചന്ദ്രയാന്-1-ന്റെ വിലപ്പെട്ട സംഭാവനയായിരുന്നു ചന്ദ്രനിലെ ജലസാന്നിധ്യത്തെക്കുറിച്ചുള്ള വിവരശേഖരം. ഇതിന്റെ തുടര്‍ച്ചയായി, ജലസാന്നിധ്യത്തെ സംബന്ധിച്ചുള്ള കൂടുതല് വ്യാപകമായ പഠനം ചന്ദ്രോപരിതലത്തിലും, ഉള്‍ത്തടങ്ങളിലും, അന്തരീക്ഷത്തിലും നടത്തുക എന്ന സുപ്രധാനമായ ലക്ഷ്യവും ചന്ദ്രയാന്-2 ലക്ഷ്യമിടുന്നു.\nഉത്തരധ്രുവ ഭാഗത്തെ അപേക്ഷിച്ച് സ്ഥിരമായി ഇരുളടഞ്ഞുള്ള പ്രദേശം ദക്ഷിണധ്രുവ പ്രദേശത്ത് വളരെ വ്യാപൃതമായിരിക്കുന്നു. അതുകൊണ്ടുതന്നെ അഗാധങ്ങളായ ഗര്‍ത്തങ്ങളാല് നിഗൂഢമായ ഈ പ്രദേശത്ത് ജലസാന്നിധ്യം പ്രതീക്ഷിക്കപ്പെടുന്നു.\nമൂന്നു ഘടകങ്ങളാണ് 3850 കിലോ ഭാരം വരുന്ന ചന്ദ്രയാന്-2-നുള്ളത്. ഓര്‍ബിറ്റര്, വിക്രം എന്ന ലാന്‍ഡര് അഥവാ ചന്ദ്ര പ്രതലത്തില് ഇറങ്ങുന്നതിനുള്ള സജ്ജീകരണി, സംസ്‌കൃതത്തില് “പ്രഗ്യാന്‍അഥവാ പ്രവര്‍ത്തിച്ചാര്‍ജ്ജിക്കുന്ന ജ്ഞാനം എന്നര്‍ത്ഥം വരുന്ന പേരോടുകൂടിയ റോവര് അഥവാ ചന്ദോപരിതലത്തിലൂടെ ആറുചക്രങ്ങളുടെ സഹായത്തോടെ സഞ്ചരിക്കുന്ന വാഹനം, ഇവയാണ് ഘടകങ്ങള്.\nഓര്‍ബിറ്ററിന് 2375 കിലോ ഭാരമാണുള്ളത്. ഇതിലുള്ള സോളാര് പാനല് പ്രതിദിനം 1000 വാട്ട്‌സ് വൈദ്യുതി ഉല്‍പ്പാദിപ്പിക്കും. വിക്ഷേപണാനന്തരം ഓര്‍ബിറ്റര് ബാംഗ്ലൂരിനടുത്ത് ബൈലാലുവിലുള്ള ദീര്‍ഘദൂര ബഹിരാകാശ വിവരവിനിമയ ശൃംഖലയുമായും വിക്രംലാന്‍ഡറുമായും ബന്ധപ്പെട്ടുകൊണ്ടിരിക്കും. ഒരുവര്‍ഷമാണ് പ്രവര്‍ത്തന കാലപരിധി. ചന്ദ്രോപരിതലത്തിനു മുകളില് 100 ഃ 100 കിലോമീറ്റര് ഭ്രമണപഥമാണ് ഓര്‍ബിറ്ററിന് നിശ്ചയിക്കപ്പെട്ടിരിക്കുന്നത്. ഇന്‍ഡ്യന് ബഹിരാകാശ സംരംഭങ്ങളുടെ പിതാവായ ഡോ.വിക്രംസാരാഭായിയോടുള്ള ആദരണാര്‍ത്ഥം വിക്രം എന്നു നാമകരണം ചെയ്തിട്ടുള്ള ലാന്‍ഡറിന്റെ ഭാരം 1471 കിലോയും ഇതിലെ സോളാര് പാനലിന്റെ ശേഷി പ്രതിദിനം 650 വാട്ട്‌സ് വൈദ്യുതിയുമാണ്.\nഒരു ചാന്ദ്രദിനം അഥവാ മുന്‍പ് പ്രസ്താവിച്ചതുപോലെ 14 ഭൗമദിനങ്ങളാണ് ലാന്‍ഡറിന്റെ പ്രവര്‍ത്തന കാലയളവ്. സൂര്യപ്രകാശ ലഭ്യത ഇല്ലാതെ വരുക എന്നതു തന്നെയാണ് ഇതിനു നിദാനം. ഈ കാലഘട്ടങ്ങളില് വിക്രത്തിന് ബൈലാലു ബഹിരാകാശനിലയം, ഓര്‍ബിറ്റര്, റോവര് എന്നിവയുമായി വിവരവിനിമയം നടത്തുന്നതിനുള്ള ക്ഷമതയുണ്ട്.\nചന്ദ്രയാന്-1-ന്റെ ഇടിച്ചിറങ്ങുന്ന പ്രക്രിയ്ക്കുപകരം ചാന്ദ്രപ്രതലത്തില് ആഘാതങ്ങള് ലഘൂകരിച്ചുകൊണ്ട് ഇറുങ്ങുന്നതിനുള്ള ക്രമീകരണങ്ങളാണ് വിക്രത്തില് സജ്ജീകരിച്ചിട്ടുള്ളത്. സെപ്തംബര് 7, 2019നാണ് ചന്ദ്രന്റെ ദക്ഷിണ ധ്രുവത്തിനടുത്തായി വിക്രം ഇപ്രകാരം ഇറങ്ങുക.\nനമ്മുടെ പൂര്‍വ്വികര് 27 നക്ഷത്രങ്ങളിലൂടെയുള്ള ദിക്കുകള് അവലംബിച്ചാണ് ബഹിരാകാശത്തെ ഘടനാപരമായ പഠനം നടത്തിയിട്ടുള്ളത്. ഓരോ ദിവസവും ഓരോരോ നക്ഷത്രദിശയില് ദൃശ്യമാകുന്ന ചന്ദ്രന്റെ പ്രതലത്തില് സഞ്ചരിക്കുന്ന പ്രഗ്യാന് റോവറിന്റെ ഭാരം 27 കിലോ ആകുന്നു. പ്രഗ്യാന്റെ പ്രവര്‍ത്തനങ്ങളും ഒരുചാന്ദ്രദിന കാലയളവ് നീളുന്നതാണ്.\nപ്രഗ്യാന് പ്രതിദിനം 50 വാട്ട്‌സ് വൈദ്യുതി സോളാര് പാനലിലൂടെ ഉല്‍പ്പാദിപ്പിക്കും. ഷഡ്ചക്രങ്ങളിലൂന്നിയാണ് പ്രഗ്യാന്റെ ചലനം. പ്രഗ്യാന് പരമാവധി വിക്രത്തില് നിന്നും 500 മീറ്റര് ദൂരം അകലത്തില് സഞ്ചരിക്കുന്നു. വിക്രവുമായി മാത്രം വിവരങ്ങള് കൈമാറാനുള്ള ശേഷിയാണ് പ്രഗ്യാനില് സംഘടിപ്പിച്ചിട്ടുള്ളത്.\nചന്ദ്രന്റെ തെക്കുഭാഗത്ത് അക്ഷാംശം 70 ഡിഗ്രിയിലുള്ള രണ്ടു ഗര്‍ത്തങ്ങളാണ് മാന്‍സിനസ്-സി, സിംപിലിയസ്-എന് എന്നിവ. ഇവയ്ക്കിടയിലുള്ള 3.8 ബില്യണ് ഭൗമ വര്‍ഷങ്ങള് പഴക്കം ഗണിച്ചിട്ടുള്ള വിശാലവും ഉന്നതവുമായ സമതല പ്രദേശത്താണ് ലാന്‍ഡര് വിക്രമും റോവര് പ്രഗ്യാനും ആഘാതരഹിതമായി ലഘുത്വതയോടെ ഇറങ്ങുന്നതിന് ലക്ഷ്യമിടുന്നത്.\n1) ദക്ഷിണ ധ്രുവ പ്രദേശത്ത് ലാഘവാത്മകമായിറങ്ങുന്ന, ലോകത്തിലെ തന്നെ ആദ്യ ബഹിരാകാശ പേടകമാണ് ചന്ദ്രയാന്-2.\n2) റഷ്യന് നിര്‍മ്മിത ലാന്‍ഡര്, ഇന്ത്യയില് ഓര്‍ബിറ്റര്, റോവര് എന്നിവ വികസിപ്പിക്കുക എന്ന പ്രാരംഭ തീരുമാനം തടസ്സപ്പെട്ടതോടെ മൂന്നും നമ്മള് തദ്ദേശീയമായി സാക്ഷാത്കരിച്ചു.\n3) ചന്ദ്രനില് ലഘു ആഘാതത്വത്തോടെ ഇറങ്ങുന്ന നാലാമത്തെ പേടകം.\nഒടുവില് വിഭാവനം ചെയ്തിട്ടുള്ള, റോവര് ആഘാതലഘുത്വത്തോടെ ചന്ദ്രനില് ഇറങ്ങുക എന്ന അത്യന്തം സങ്കീര്‍ണ്ണമായ സാങ്കേതിക പ്രവര്‍ത്തനം, ഇതിനു മുന്‍പ്, വിവിധ രാജ്യങ്ങള്, 38-ഓളം സംരംഭങ്ങള് വഴി പരീക്ഷിച്ചിട്ടുണ്ട്. ഇതില് 52% റോവറുകള് വിജയകരമായി ലക്ഷ്യം കൈവരിച്ചു.\nഅമേരിക്കയുടെ സര്‍വ്വേയര് ലാന്‍ഡറുകള് (1966-1968), സോവിയറ്റ് ലൂണാര് ലാന്‍ഡറുകള് (1966-1976), ചൈനയുടെ ചെയ്ഞ്ച് ലാന്‍ഡറുകള് (2013 തുടങ്ങി) ഇവയാണ് വിജയിച്ചവ. എന്നാല് അടുത്തകാലത്ത് 2019 ഫെബ്രുവരി 22ന് ഇസ്രയേല് നടത്തിയ ശ്രമം പരാജയപ്പെട്ടു.\nഓര്‍ബിറ്ററില് നിന്നും വേര്‍പെടുന്ന വിക്രം ചാന്ദ്രനഭസ്സില് 100 ത 30 കി.മീ. പ്രതലത്തിനെ അപേക്ഷിച്ച് ഉയരത്തിലുള്ള ഭ്രമണപഥത്തിലേക്കാണ് എത്തുക. ഇതിനെത്തുടര്‍ന്ന് ക്രമമായും ഘട്ടങ്ങളായും ഉള്ള സങ്കീര്‍ണ്ണങ്ങളായ കുറെ വേഗതാ നിയന്ത്രണപ്രവര്‍ത്തനങ്ങള് വിക്രം നടത്തും. അവസാനത്തെ ഘട്ടമായി ചന്ദ്രപ്രതലത്തില്, സപ്തംബര്-7-ന് ആഘാതലഘുത്വം ആര്‍ജ്ജിച്ചുകൊണ്ട് ദക്ഷിണ ധ്രുവ പ്രദേശത്തായിറങ്ങും.\nഓര്‍ബിറ്റര് വിദൂരവിവരശേഖരണ ഉപകരണങ്ങളിലൂടെ ചാന്ദ്ര പരിതസ്ഥിതികളെ നിരീക്ഷിക്കുമ്പോള്, വിക്രമും പ്രഗ്യാനും അവയുടെ സമീപ പ്രദേശങ്ങളിലെ വിവരങ്ങള് നേരിട്ടുള്ള സമ്പര്‍ക്കത്തിലൂടെ ശേഖരിക്കുന്നു.\nവിവിധങ്ങളായ ശാസ്‌ത്രോപകരണങ്ങള് വിവരശേഖരണത്തിനായ് ഈ മൂന്നു ഘടകങ്ങളിലും സജ്ജീകരിച്ചിട്ടുണ്ട്.\nരണ്ടു ടെറയിന് മാപ്പിങ്ങ് ക്യാമറകള്, വളരെ വ്യാപകമായി, വിസ്തീര്‍ണ്ണ പ്രദേശത്തേക്കുള്ള എക്‌സ്‌റേ സ്‌പെക്‌ട്രോമീറ്റര്, സോളാര് എക്‌സ്‌റേ മോണിറ്റര്, ഉയര്‍ന്ന ആവൃത്തിയിലുള്ള ക്യാമറ, ഛായാചിത്രീകരണത്തിനുള്ള ഇന്‍ഫ്രാറെഡ് സ്പക്‌ട്രോമീറ്റര്, റഡാര് സംവിധാനം, അന്തരീക്ഷ ഘടന വിശകലനം ചെയ്യുന്ന സജ്ജീകരണം, ദ്വയ ആവര്‍ത്തി റേഡിയോ ശാസ്ത്ര പരീക്ഷണി എന്നിങ്ങനെ എട്ടുപകരണങ്ങളാണ് ഓര്‍ബിറ്ററിലുള്ളത്.\nലാന്‍ഡര് വിക്രമില് മൂന്ന് ഉപകരണങ്ങളുണ്ട്. ചന്ദ്ര അന്തരീക്ഷത്തിലും പ്രതികരണശേഷി വളരെ കൂടുതലുള്ള അയണോസ്ഫിയറിലും പതിക്കുന്ന റേഡിയോ തരംഗങ്ങളുടെ സൂഷ്മ വിശകലിനി, ചന്ദ്ര പ്രതലത്തിന്റെ താപ-ഭൗതിക പഠനോപകരണി, ചന്ദ്രോപരിതലത്തിലെ പ്രകമ്പനങ്ങളെ സംഗ്രഹിക്കുന്നതിനുള്ള ഉപകരണി എന്നിവയാണവ.\nപകല് വേളകളില് 130 ഡിഗ്രി സി ഉയര്‍ന്നും രാത്രിവേളകളില് -180 ഡിഗ്രി സി താഴ്ന്നും വര്‍ത്തിക്കുന്ന കാലാവസ്ഥയിലാണ് പ്രഗ്യാനും വിക്രമും പ്രവര്‍ത്തിക്കേണ്ടത്. പ്രഗ്യാനിലെ ഉപകരണങ്ങള് ആല്‍ഫാ കണങ്ങളുടെ പഠനത്തിനായുള്ള എക്‌സ്‌റേ സ്പക്‌ട്രോമീറ്റര്, ലേസര് പ്രസരണത്തിലൂടെയുള്ള വിഘടനങ്ങള് തയ്യാറാക്കുന്ന സ്പക്‌ട്രോസ്‌കോപ് ഇവയാണ്.\nജൂലായ് 26, 2019ന് രാത്രി 1 മണി 8മിനിറ്റില്, 883 സെക്കന്റുകള് പേടകത്തില് ശേഖരിച്ചിട്ടുള്ള ദ്രവ ഇന്ധനം ജ്വലിപ്പിക്കുക വഴി ഭൂമികേന്ദ്രീകൃതമായ ഭ്രമണപഥ പരിധി 251 ഃ 54829 എന്ന തലത്തിലേക്ക് ഉയര്‍ത്തുകയുണ്ടായി. മുന്‍കൂട്ടി നിശ്ചയിക്കപ്പെട്ട ഈ പ്രവര്‍ത്തനം വിജയകരമായി നിര്‍വ്വഹിക്കപ്പെട്ടു. തുടര്‍ന്ന് 2019 ജൂലായ് 29ന് മറ്റൊരു ഭ്രമണപഥം ഉയര്‍ത്തുന്ന പ്രക്രിയ നടന്നു.\nഇപ്രകാരം, വരും ദിവസങ്ങളില് മുന് നിശ്ചയിച്ചിട്ടുള്ള പലേ ഘട്ടങ്ങളില് ചന്ദ്രയാന്-2ന്റെ ഭൂമി കേന്ദ്രീകൃതമായ ഭ്രമണപഥങ്ങളുടെ പരിധി ക്രമാനുസൃതമായി ഉയര്‍ത്തി, ചന്ദ്രന് കേന്ദ്രീകൃതമായ ഭ്രമണപഥത്തിലെത്തിക്കേണ്ടതുണ്ട്.\nബൈലാലുവിലെ ഗഹന ബഹിരാകാശ വിവരവിനിമയ ശൃംഖലയും ബഹിരാകാശ ശാസ്ത്ര കേന്ദ്രവും ചാന്ദ്രയാന്-2-മായി വിവരങ്ങള് കൈമാറുന്നതില് പ്രധാന പങ്കുവഹിക്കുന്നു. പേടകത്തിന്റെ ആരോഗ്യപരമായ അവസ്ഥ സംബന്ധിച്ച വിവരങ്ങള് ഇവിടെ സദാ നിരീക്ഷിക്കുന്നു.\nചന്ദ്രയാന്-2നു വേണ്ട അവശ്യങ്ങളായ റേഡിയോ തരംഗ രൂപേണയുള്ള നിര്‍ദ്ദേശങ്ങളും ഈ കേന്ദ്രങ്ങളില് നിന്നുതന്നെയാണ് നല്‍കുന്നത്. ഇവിടങ്ങളില് തന്നെയാണ് ഓര്‍ബിറ്റര്, വിക്രം, പ്രഗ്യാന് എന്നിവയില് നിന്നുള്ള എല്ലാ ശാസ്ത്രീയ വിവരങ്ങളും ശേഖരിക്കുന്നത്. ഭൗമതലത്തിലുള്ള ചന്ദ്രയാന്-2ന്റെ ഈ ഘടകങ്ങളും അതീവ പ്രാധാന്യം ഉള്ളവയാണ്.\nചന്ദ്രയാന്-2ന്റെ പൂര്‍ണ്ണ സംവിധാനങ്ങളും നിര്‍ദ്ദേശക്രമങ്ങളും ഐഎസ്ആര്‍ഒ തദ്ദേശീയമായി രൂപകല്‍പ്പനചെയ്ത് സാക്ഷാത്കരിച്ചിട്ടുള്ളതാണ്. ഭൂമിയും പേടകവും തമ്മില് മൂന്നു സെക്കന്റ് സമയമെടുത്താണ് വിവര വിനിമയം നടക്കുക. അതുകൊണ്ട് ഓര്‍ബിറ്ററില് നിന്നും വിഘടിച്ച വിക്രം അതില്‍തന്നെ തയ്യാറാക്കിയിട്ടുള്ള നിര്‍ദ്ദേശക്രമങ്ങള് സമ്പൂര്‍ണ്ണമായും സ്വതന്ത്രമായും പരിപാലിച്ചായിരിക്കും ലാന്‍ഡറിന്റെ ചന്ദ്രപ്രതലത്തിലെത്തുന്നതുവരെയുള്ള പ്രവര്‍ത്തനം.\nഈ സമയം സെന്‍സറുകള് ലാന്‍ഡറിന്റെ പ്രതലത്തില് നിന്നുള്ള അകലം, വേഗത, ആവേഗം, സ്ഥാനീയത ഇവ അതിലെ കമ്പ്യൂട്ടറിന് കൈമാറിക്കൊണ്ടിരിക്കും. തദനുസരിച്ചുള്ള സഞ്ചാരപഥം കമ്പ്യൂട്ടര് നിശ്ചയിച്ച് നല്‍കുന്നു.\nസഞ്ചാരപഥത്തിനനുസൃതമായി എന്‍ജിന് പ്രവര്‍ത്തനങ്ങള് നിയന്ത്രണ വിധേയമാക്കുന്നു. ഈ പ്രവര്‍ത്തനങ്ങള് സമാനമായി പരീക്ഷണാടിസ്ഥാനത്തില് ഭൂമിയില്‍ത്തന്നെ വിജയകരമായി പ്രവര്‍ത്തിപ്പിച്ചിട്ടാണ് വിക്രം ഉപയോഗയോഗ്യത നേടിയിട്ടുള്ളത്.\nഇപ്രകാരം നിര്‍ദ്ദിഷ്ട സുരക്ഷിത ലക്ഷ്യസ്ഥാനത്തിനു മുകളില് വിക്രം എത്തുന്ന സമയം അതിന്റ എന്‍ജിന് പ്രവര്‍ത്തനങ്ങള് നിര്‍ത്തിവെയ്ക്കുന്നു. പിന്നീട് പൂര്‍ണ്ണമായും ഭൂമിയെ അപേക്ഷിച്ച് ആറിലൊന്നുള്ള ചന്ദ്രാകര്‍ഷണ ബലത്തിനു വിധേയമായാണ് വാഹിനി ചന്ദ്രോപരിതലത്തില് നിപതിക്കുക.\nവിക്രത്തില് സംഘടിപ്പിച്ചിട്ടുള്ള കാലുകള് പതനം മൂലമുണ്ടാകുന്ന ആഘാതമധികവും ഏറ്റുവാങ്ങുന്നു. കൂടാതെ അതിന്റെ ബാഹ്യച്ചട്ടക്കൂട് ഈ ആഘാതങ്ങളെ അതിജീവിക്കാനുതകുന്ന തരത്തില് വിഭാവനം ചെയ്തിട്ടുള്ളതും പരീക്ഷണങ്ങളിലൂടെ ഉറപ്പുവരുത്തിയിട്ടുള്ളതുമാണ്.\nഎന്‍ജിന് പ്രവര്‍ത്തനം നിര്‍ത്തിവെയ്ക്കുന്നതിനുള്ള പ്രഥമ കാരണം പക്ഷെ, ചാന്ദ്രപ്രതലത്തിലെ പൊടിപടലങ്ങള് മൂലം സോളാര് പാനലുകളും സെന്‍സറുകളും മറ്റുപകരണങ്ങളും കേടാകാതിരിക്കുക എന്നതുകൊണ്ടാണ്.\nഒരിക്കല് ചന്ദ്രപ്രതലത്തിലിറങ്ങിയാല്, സോളാര് പാനല് വഴി വൈദ്യുതി ലഭിക്കുകയും ബൈലാലുവുമായി ഉയര്‍ന്ന ബാന്‍ഡ് വിഡ്ത്തിലുള്ള അതിന്റെ വിവരവിനിമയ സംവിധാനം ഉപയോഗിച്ച് വിക്രം നേരിട്ടു ബന്ധപ്പെടുകയുംചെയ്യുന്നു. ഇതുവഴിതന്നെ, ഓര്‍ബിറ്റര് ആശയവിനിമയ പരിധിയിലെത്തുമ്പോഴെല്ലാം വിക്രം വിവരങ്ങള് കൈമാറുന്നു.\nബൈലാലുവില് വിക്രമിന്റെ ക്ഷമത തൃപ്തികരമെന്ന് ബോദ്ധ്യപ്പെടുന്നതിനനുസരിച്ചായിരിക്കും ഭൂമിയില് നിന്നുള്ള നിര്‍ദ്ദേശം ലഭിക്കുന്നതോടെ അതിന്റെ നിരീക്ഷണ പ്രവര്‍ത്തനങ്ങള് ആരംഭിക്കുക.\nവിക്രമിലുള്ള ചെരിഞ്ഞ, നിരപ്പുള്ള ഗോവണിയിലൂടെ പ്രഗ്യാന് ചന്ദ്ര്രപതലത്തിലിറങ്ങും. പ്രഗ്യാന് വിക്രമവുമായി മാത്രമാണ് വിവരങ്ങള് കൈമാറുന്നത്. ഈ വിവരവിനിമയ സംവിധാനത്തിന്റെ പരിധി 500 മീറ്ററാണ്. ഈ ദൂരത്തിലധികം പ്രഗ്യാന് സഞ്ചരിക്കാനിടവന്നാല് അതിനു വിക്രമവുമായുള്ള ബന്ധം നഷ്ടപ്പെടും. അതുകൊണ്ടാണ് പ്രഗ്യാന്റെ സഞ്ചാര പരിധി 500 മീറ്റര് ആയി നിശ്ചയിച്ചിരിക്കുന്നത്.\nപ്രഗ്യാന് വിക്രമില് നിന്നും\nസെപ്തംബര് 7, 2019 നാണ് വിക്രം ഇപ്രകാരം ചന്ദ്രപ്രതലത്തിലിറങ്ങുക. വിക്ഷേപണ ദിവസം, ജൂലായ് 15 ല് നിന്നും ജൂലായ് 22 ലേക്ക് മാറ്റുകയുണ്ടായി. ക്രയോസ്റ്റേജിലെ ഹീലിയം ടാങ്കില് ശ്രദ്ധിക്കപ്പെട്ട ഇന്ധനചോര്‍ച്ച പരിഹരിക്കുന്നതിനായിരുന്നു ഈ വിക്ഷേപണ പുനര്‍നിര്‍ണ്ണയം. തന്മൂലം ഭൂമിയുടേയും ചന്ദ്രന്റേയും ആപേക്ഷിക സ്ഥാനീയതയില് വിത്യാസം വന്നിട്ടുണ്ട്.\nഇതിനുള്ള തിരുത്തല് പ്രക്രിയയുടെ ഭാഗമായി, ചന്ദ്രയാന്-2, പൂര്‍വ്വതീരുമാനത്തെ അപേക്ഷിച്ച് 15 ദിവസങ്ങളോളം കുറച്ചുമാത്രമേ ചന്ദ്രനഭസ്സില് ഭ്രമണം ചെയ്യുകയുള്ളു. ഒരിക്കല് ഒരു വിക്ഷേപണ ദിവസം ഒഴിവാകുന്നു എങ്കില്, പിന്നീട് നിര്‍ദ്ദിഷ്ട ലക്ഷ്യ പ്രദേശത്ത് സൂര്യോദയം സംഭവിക്കുക 28 ദിവസങ്ങള്‍ക്കുശേഷമായിരിക്കും.\nനമ്മെ സംബന്ധിച്ചിടത്തോളം ദീര്‍ഘ വീക്ഷണത്തോടെ 21-ഓളം ദിവസങ്ങള് ചന്ദ്രനഭസ്സില് ഭ്രമണം ചെയ്യുക എന്ന മുന്‍തീരുമാനം വലിയ അനുഗ്രഹമായി ഇത്തരുണത്തില്.\nകാലതാമസം വിനാ, നിശ്ചയിക്കപ്പെട്ട ദിവസം ചന്ദ്രനിലറിങ്ങുക എന്നതു സാധ്യമാക്കാന് ഭ്രമണനാളുകളില് കുറവു വരുത്തുക എന്ന സൗകര്യം പ്രയോജനപ്പെടുത്തി, ഈ ദുര്‍ഘട ഘട്ടത്തെ, എത്രയും അനുകൂലവും അനുഗ്രഹവുമായി മാറ്റിയെടുക്കുവാന് നമ്മുടെ ശാസ്ത്രജ്ഞന്മാര്‍ക്ക് കഴിഞ്ഞു. വളരെ അഭിനന്ദനീയമാണ് സങ്കീര്‍ണ്ണമായ ഈ പ്രശ്‌നം കാലവിളംബം കൂടാതെ പരിഹരിക്കാന് സാധിച്ചത്.\nചന്ദ്രയാന് -2 ഭ്രമണപഥ സംക്രമങ്ങള്\nപ്രത്യേകം എടുത്തു പറയേണ്ടിയിരിക്കുന്ന ഒരു വസ്തുതയുണ്ട്. റഷ്യയില്‍നിന്നും അവരുടെ സഹായത്തോടെ ലാന്‍ഡര് നിര്‍മ്മിച്ച് ഉപയോഗിക്കുക വഴി കാലതാമസവും സങ്കീര്‍ണ്ണമായ പരിശ്രമങ്ങളും ഒഴിവാക്കുക എന്ന ധാരണയില് നിന്ന്, റഷ്യ തന്നെ സ്വയം പിന്തിരിഞ്ഞു. പിന്നീടാണ്, 2015-ല് നമ്മുടെ ശാസ്ത്ര സാങ്കേതിക വിദഗ്ധര് ഈ വെല്ലുവിളി ഏറ്റെടുത്ത് വിക്രം എന്ന നമ്മുടെ സ്വന്തം ലാന്‍ഡര് രൂപകല്‍പ്പന ചെയ്ത് വിജയകരമായി ആവിഷ്‌ക്കരിക്കുകയുണ്ടായത്.\nവരും ദിനങ്ങളിലും വിജയപഥങ്ങള് പിന്നിട്ട്, എല്ലാ ഉദ്ദിഷ്ട കാര്യപരിപാടികളും സാക്ഷാത്കരിക്കുന്നതിന് പ്രാര്‍ത്ഥനയോടെ നമുക്ക് കാത്തിരിക്കാം.


ആര് പറഞ്ഞു നിങ്ങളോട് കാര്‍ഷിക നിയമങ്ങള് കൊണ്ടുവരാന്? കേന്ദ്രത്തോട് ചോദ്യങ്ങളുമായി കര്‍ഷകര് | DoolNews\nSunday, 29th November 2020, 7:54 pm\nന്യൂദല്‍ഹി: ഉപാധികളോടെ കര്‍ഷകപ്രക്ഷോഭം അവസാനിപ്പിക്കാന് ശ്രമിക്കുന്ന കേന്ദ്രസര്‍ക്കാരിനോട് ചോദ്യങ്ങളുമായി കര്‍ഷകര്. ആര് പറഞ്ഞിട്ടാണ് ഈ കാര്‍ഷിക നിയമങ്ങള് നിങ്ങള് പാസാക്കിയതെന്നായിരുന്നു കര്‍ഷകരുടെ ചോദ്യം. രാജ്യത്തെ കോര്‍പ്പറേറ്റുകളുടെ ക്ഷേമത്തിനായാണ് ഇത്തരം കരിനിയമങ്ങള് സര്‍ക്കാര് കൊണ്ടുവന്നതെന്ന് പ്രക്ഷോഭത്തില് പങ്കെടുക്കുന്ന കര്‍ഷകര് പറഞ്ഞു.\n‘ഇപ്പോള് കൊണ്ടുവന്ന നിയമത്തിന്റെ ഫലപ്രാപ്തിയെപ്പറ്റി സര്‍ക്കാര് വാനോളം പുകഴ്ത്തുകയാണ്. എന്നാല് ആര് പറഞ്ഞു ഈ നിയമങ്ങള് കൊണ്ടുവരാന്? ഏത് സംഘടനയാണ് ഇത്തരമൊരു നിയമത്തിനായി നിങ്ങളെ സമീപിച്ചത്? സംഘടനയുടെ പേര് പറയാമോ?’ മാര്‍ച്ചിനിടെ മാധ്യമങ്ങളോട് കര്‍ഷകപ്രതിനിധികള് പറഞ്ഞു.\n‘കൊല്ലും എന്ന വാക്ക്, കാക്കും എന്ന പ്രതിജ്ഞ’; പൃഥ്വിരാജ് ചിത്രം ‘കുരുതി’യുടെ ടൈറ്റില് പോസ്റ്റര് പുറത്തുവിട്ടു\nജംഷേദ്പൂരിനെ സമനിലയില് തളച്ച് ഒഡിഷ\n‘രാജ്യത്തെ എല്ലാ കര്‍ഷകരും പ്രക്ഷോഭത്തിലാണ്. എന്നിട്ടും ഈ മാര്‍ച്ചിനെ പഞ്ചാബിലെ കര്‍ഷകരുടെ മാത്രം പ്രതിഷേധമായി മുദ്രകുത്താനാണ് കേന്ദ്രസര്‍ക്കാര് ശ്രമിക്കുന്നത്. ഇതൊരു അഖിലേന്ത്യ തലത്തിലെ പ്രക്ഷോഭമായി അവര് അംഗീകരിക്കുന്നില്ല. അതുകൊണ്ടാണ് അവരുടെ എല്ലാ കത്തുകളും ഞങ്ങളെ മാത്രം അഭിസംബോധന ചെയ്ത് അയക്കുന്നത്. ഇത് ശരിയല്ല. രാജ്യത്ത് പ്രതിഷേധം നടത്തുന്ന എല്ലാ കര്‍ഷകരെയും ക്ഷണിക്കണം. അവരുടെ നിര്‍ദ്ദേശങ്ങളും അംഗീകരിക്കണം’, കര്‍ഷകര് പ്രതികരിച്ചു.\nനേരത്തെ കര്‍ഷക സമരം അവസാനിപ്പിക്കുന്നതിനായി കേന്ദ്ര ആഭ്യന്തരമന്ത്രി അമിത് ഷാ ചില ഉപാധികളുമായി മുന്നോട്ട് വന്നിരുന്നു. എന്നാല് ഉപാധികളോടെ തങ്ങളെ ചര്‍ച്ചയ്ക്ക് വിളിക്കേണ്ടെന്ന നിലപാടാണ് കര്‍ഷകര് സ്വീകരിച്ചത്.\nഉപാധികളോടെ സര്‍ക്കാരുമായി ചര്‍ച്ചയില്ലെന്നും ഉപാധികള് പിന്‍വലിച്ചാല് സര്‍ക്കാരുമായി ചര്‍ച്ചയ്ക്ക് തയ്യാറാകാം എന്നുമാണ് കര്‍ഷകര് നിലപാടെടുത്തിരിക്കുന്നത്.\nശനിയാഴ്ച കേന്ദ്ര ആഭ്യന്തര മന്ത്രി അമിത് ഷാ പറഞ്ഞത് കര്‍ഷകര് ഇപ്പോള് നടത്തുന്ന സമരം സിംഗുവില് നിന്നുംബുറാഡിയിലേക്ക് മാറ്റണമെന്നായിരുന്നു. അങ്ങനെയെങ്കില് എത് സമയത്തും ചര്‍ച്ചയ്ക്ക് തയ്യാറാവാമെന്നും അമിത് ഷാ പറഞ്ഞിരുന്നു. ഈ നിര്‍ദേശമാണ് കര്‍ഷകര് ഇപ്പോള് തള്ളിയിരിക്കുന്നത്.\nഇപ്പോള് സമരം നടക്കുന്ന ദല്‍ഹി ഹരിയാന അതിര്‍ത്തിയിലെ സിംഗുവില് തന്നെ സമരം തുടരുമെന്ന് കര്‍ഷകര് പറഞ്ഞു. കര്‍ഷകരുടെ സമരം നാല് ദിവസം പിന്നിടുമ്പോള് പഞ്ചാബിലെയും ഹരിയാനയിലെയും കര്‍ഷകര്‍ക്ക് പിന്നാലെ മറ്റ് സംസ്ഥാനങ്ങളിലെ കര്‍ഷകരും പ്രതിഷേധത്തിന് ഐക്യദാര്‍ഢ്യം പ്രഖ്യാപിച്ച് അണിനിരന്നിട്ടുണ്ട്. ദിനംപ്രതി സമരവേദിയിലെ ആളുകളുടെ എണ്ണം കൂടിവരികയാണ്.\nപാക് ക്യാപ്റ്റന് ബാബര് അസമിനെതിരെ ലൈംഗികാരോപണവുമായി യുവതി\nസമരത്തില് നിന്നും ഒരിഞ്ച് പിന്നാട്ട് പോകേണ്ടതില്ലെന്ന നിലപാടിലാണ് സമരം ചെയ്യുന്ന കര്‍ഷകര്. രാജ്യവ്യാപകമായി കര്‍ഷക പ്രതിഷേധം തുടരവെ ആദ്യ പ്രതികരണവുമായി പ്രധാനമന്ത്രി നരേന്ദ്ര മോദി രംഗത്തെത്തിയിരുന്നു. കേന്ദ്ര സര്‍ക്കാര് അവതരിപ്പിച്ച പുതിയ കാര്‍ഷിക ബില്ല് കര്‍ഷകര്‍ക്ക് പുതിയ അവസരങ്ങളുടെ വാതില് തുറന്നു നല്‍കുന്നതാണെന്നായിരുന്നു പ്രധാനമന്ത്രി നരേന്ദ്ര മോദി മന് കീ ബാത്തിലൂടെ പറഞ്ഞത്.\nമോദിയുടെ പ്രതികരണത്തിന് പിന്നാലെ കര്‍ഷകര് കൂടുതല് ആവേശത്തോടെ കാര്‍ഷിക നിയമത്തിനെതിരായ മുദ്രാവാക്യം വിളിച്ച് സമരപരിപാടികള് ശക്തമാക്കുകയായിരുന്നു.\nവലിയ മൈതാനത്തിലേക്ക് കര്‍ഷകരെ മാറ്റാന് ദല്‍ഹി പൊലീസ് തയ്യാറാണെന്നും അവിടേക്ക് മാറാന് എല്ലാവരും തയ്യാറാകണമെന്നുമാണ് കര്‍ഷകരോട് അമിത് ഷാ ആവശ്യപ്പെട്ടത്. ‘ഡിസംബര് മൂന്നിന് മുന്‍പ് ചര്‍ച്ച നടത്തണമെങ്കില് കര്‍ഷകര് തങ്ങള് പറയുന്ന സ്ഥലത്തേക്ക് മാറണം. തൊട്ടടുത്ത ദിവസം സര്‍ക്കാര് നിങ്ങളുടെ ആശങ്കകള് പരിഗണിക്കുമെന്നായിരുന്നു അമിത് ഷായുടെ വാക്കുകള്\nഅതേസമയം കര്‍ഷക പ്രക്ഷോഭം എപ്പോള് അവസാനിപ്പിക്കണമെന്ന് തീരുമാനിക്കേണ്ടത് കേന്ദ്രസര്‍ക്കാരാണെന്ന് ആക്ടിവിസ്റ്റും സ്വരാജ് ഇന്ത്യാ കണ്‍വീനറുമായ യോഗേന്ദ്ര യാദവ് പറഞ്ഞു.\nContent Highlights: Farmers Questions Fam Laws Of Union Government In Delhi March


റാം റഹീമിന് ഇരുപത് വര്‍ഷം തടവ്; പൊട്ടിക്കരഞ്ഞ് ദയ യാചിച്ച് ആള് ദൈവം; ഉത്തരേന്ത്യ മുള്‍മുനയില്\nBy സമകാലിക മലയാളം ഡെസ്‌ക്ക് | Published: 28th August 2017 03:31 PM |\nLast Updated: 28th August 2017 08:09 PM | A+A A- |\nന്യൂഡല്‍ഹി: സിഖ് വിഭാഗമായ ദേരാ സച്ചാ സൗധയുടെ നേതാവ് ഗുര്‍മീത് റാം റഹിം സിങ് ബലാത്സംഗ കേസില് ഇരുപത് വര്‍ഷം തടവ്. രണ്ടു മാനഭംഗ കേസുകളിലായി ഇരുപത് വര്‍ഷം തടവും 15 ലക്ഷം വീതം പിഴയും നല്‍കണം.\nപ്രത്യേക സിബിഐ കോടതി ജഡ്ജി ജഗദീപ് സിങ് റാംറഹീമിനെ പാര്‍പ്പിച്ചിരിക്കുന്ന റോഥക് ജയിലില് എത്തിയാണ് ശിക്ഷാവിധി പ്രഖ്യാപിച്ചത്. അക്രമ സംഭവങ്ങള് ഉണ്ടാവാനുള്ള സാധ്യത കണക്കിലെടുത്ത് ഹരിയാനയില് കണ്ടാലുടന് വെടിവയ്ക്കാന് ഉത്തരവു പുറപ്പെടുവിച്ചിട്ടുണ്ട്. വിധി വരും മുമ്പ് ദേരാ സച്ചാ വിശ്വാസികള് സിസ്രയില് രണ്ടു കാറുകള്‍ക്കു തീ വച്ചു.\nഹരിയാനയിലെ സിസ്രയിലുള്ള ആശ്രമത്തില് വച്ച് വനിതാ അനുയായിയെ മാനഭംഗപ്പെടുത്തിയെന്ന കേസില് റാം റഹീം കുറ്റക്കാരനാണെന്ന് വെള്ളിയാഴ്ച കോടതി കണ്ടെത്തിയിരുന്നു. ഇതിനു പിന്നാലെയുണ്ടായ അക്രമങ്ങളില് ഹരിയാനയില് 38 പേരാണ് മരിച്ചത്. ഹരിയാനയ്ക്കു പുറമേ പഞ്ചാബ്, ഡല്‍ഹി എന്നിവിടങ്ങളിലും വ്യാപകമായി അക്രമ സംഭവങ്ങള് അരങ്ങേറി. ഉത്തരേന്ത്യയിലെമ്പാടും കലാപ സമാനമായ സാഹചര്യം നിലനിന്ന പശ്ചാത്തലത്തിലാണ് ജഡ്ജി ജയിലില് എത്തി ശിക്ഷാ വിധി പ്രഖ്യാപിച്ചത്.\nപഞ്ച്കുലയില്‍നിന്ന് ഹെലികോപ്റ്ററില് റോഥക്കില് എത്തിയാണ് പ്രത്യേക കോടതി ജഡ്ജി ജഗദീപ് സിങ് കേസില് വിധിപ്രസ്താവം നടത്തിയത്. ഇതിനായി സുനാരിയ ജയിലില് പ്രത്യേക കോടതി മുറി സജ്ജമാക്കിയിരുന്നു. ശിക്ഷാവിധിക്കു മുമ്പായി ഇരുപക്ഷത്തിനും വാദഗതികള് അവതരിപ്പിക്കാന് കോടതി പത്തു മിനിറ്റ് വീതം നല്‍കി. റാംറഹീമിന് പരമാവധി ശിക്ഷ നല്‍കണമെന്ന് പ്രോസിക്യൂഷന് ആവശ്യപ്പെട്ടു. ഇത്തരത്തില് റാം റഹീം ഉപദ്രവിച്ച നാല്‍പ്പതിലേറെ സ്ത്രീകള് വേറെയുമുണ്ട്. അവര് പരാതി നല്‍കാന് തയാറാകാത്തതാണ്. ഈ കേസിലെ പരാതിക്കാരിയെ ഗുര്‍മീത് മൂന്നു വര്‍ഷം ലൈംഗികമായി ഉപദ്രവിച്ചെന്നും സിബിഐ അഭിഭാഷകന് പറഞ്ഞു.\nറാം റഹീം സാമൂഹ്യ പ്രവര്‍ത്തകനാണെന്നും ജനക്ഷേമ പ്രവര്‍ത്തനങ്ങള് കണക്കിലെടുത്ത് കുറഞ്ഞ ശിക്ഷ നല്‍കണമെന്നുമായിരുന്നു പ്രതിഭാഗം അഭിഭാഷകര് വാദിച്ചത്. സ്വഛഭാരത് ഉള്‍പ്പെടെ ഗുര്‍മീത് ചെയ്ത പ്രവര്‍ത്തനങ്ങള് പ്രതിഭാഗം അഭിഭാഷകര് എടുത്തു പറഞ്ഞു.\nതെറ്റിനു മാപ്പു ചോദിക്കുന്നതായി അറിയിച്ച ഗുര്‍മീത് ദയ കാണിക്കണമെന്ന് പൊട്ടിക്കരഞ്ഞുകൊണ്ട് ജഡ്ജിയോട് യാചിച്ചു. മാപ്പര്‍ഹിക്കാത്ത തെറ്റാണ് ഗുര്‍മീതിന്റേത് എന്നായിരുന്നു സിബിഐയുടെ പ്രതികരണം.\nപതിനഞ്ചു വര്‍ഷത്തിനു ശേഷമാണ് അനുയായിയെ ബാലാത്സംഗം ചെയ്ത കേസില് റാം റഹീം ശിക്ഷിക്കപ്പെടുന്നത്. അക്രമ സംഭവങ്ങള് ഉണ്ടാവാനുള്ള സാധ്യത കണക്കിലെടുത്ത് ഹരിയാനയില് കണ്ടാലുടന് വെടിവയ്ക്കാന് ഉത്തരവു പുറപ്പെടുവിച്ചിട്ടുണ്ട്. വിധി വരും മുമ്പ് ദേരാ സച്ചാ വിശ്വാസികള് സിസ്രയില് രണ്ടു കാറുകള്‍ക്കു തീ വച്ചു. വിശ്വാസികള് സംയമനം പാലിക്കാന് ദേരാ ചെയര്‍പേഴ്‌സണ് വിപാസന ഇന്‍സാന് ആഹ്വാനം ചെയ്തിട്ടുണ്ട്.\nശിക്ഷാ വിധി പ്രഖ്യാപനം കണക്കിലെടുത്ത് ഹരിയാനയിലും പഞ്ചാബിലും ഡല്‍ഹിയിലും ദേരാ സച്ചാ സൗധാ വിഭാഗത്തിനു സ്വാധീനമുള്ള മറ്റു പ്രദേശങ്ങളിലും സുരക്ഷാ സേന അതീവ ജാഗ്രത പാലിക്കുന്നുണ്ട്. കഴിഞ്ഞ ദിവസമുണ്ടായ അക്രമങ്ങളില് സംസ്ഥാന, കേന്ദ്ര സര്‍ക്കാരുകള് ഏറെ വിമര്‍ശനം ഏറ്റുവാങ്ങിയിരുന്നു. ഈ പശ്ചാത്തലത്തില് അക്രമം ആവര്‍ത്തിക്കാതിരിക്കാന് കടുത്ത ജാഗ്രതയാണ് സേന പുലര്‍ത്തുന്നത്.\nHaryana ഗുര്‍മീത് റാം റഹിം സിങ് പഞ്ച്കുല ദേരാ സച്ചാ സൗധ Ram Rahim Rape Case gurmeet ram rahim singh Dera Sacha Sauda


കേരള സയൻസ് കോൺഗ്രസ് ! | offbeat | Manorama News\nകേരള സയൻസ് കോൺഗ്രസ് !\nഓഫ് ബീറ്റ് November 09, 2019 12:34 AM IST\nനിർമിതബുദ്ധി ഏതു തരത്തിലാണു സമൂഹത്തിൽ മാറ്റം വരുത്തുക? നാനോ ടെക്നോളജി ഇങ്ങനെ ഉപയോഗപ്പെടുത്തിയാൽ മതിയോ? – ചോദ്യങ്ങൾ കേരള കോൺഗ്രസ് (എം) നേതൃ‌സമ്മേളനത്തിലാണ്. പാർട്ടി വർക്കിങ് ചെയർമാൻ പി.ജെ.ജോസഫാണ് ഉദ്ഘാടനപ്രസംഗത്തെ നാനോ ടെക്നോളജിയിലേക്കും നിർമിതബുദ്ധിയിലേക്കും വഴിതിരിച്ചുവിട്ടത്. ജോസഫിന് അനുകൂലമായി കോടതി വിധി വന്നതിനു പിന്നാലെ നടന്ന സമ്മേളനത്തിൽ ‘ആഞ്ഞടിക്കൽ’ പ്രതീക്ഷിച്ചെത്തിയ നേതാക്കൾ ബുദ്ധി മരവിച്ചിരുന്നു.\nകേരള കോൺഗ്രസുകാർ രാഷ്ട്രീയം മാത്രം കേട്ടാൽ മതിയോ? പുതു സാങ്കേതികവിദ്യയെക്കുറിച്ചും അറിയണ്ടേ എന്ന് വർക്കിങ് ചെയർമാൻ ചോദിച്ചപ്പോൾ, യെസ് ഓർ നോ പറയാനാകാതെ നേതാക്കളൊന്നു പരുങ്ങി. വേണമെന്ന അർഥത്തിൽ ചിലരൊക്കെ തല കുലുക്കിയതോടെ ജോസഫ് സാർ ആവേശത്തോടെ ക്ലാസ് തുടർന്നു. സാർ സയൻസിലേക്ക് ഊളിയിട്ടതോടെ, പിന്നിലിരുന്ന ചില ‘വിദ്യാർഥികൾ’ ക്ലാസിനു പുറത്തേക്കും ഊളിയിട്ടു. ജോസഫ് സാറുണ്ടോ തളരുന്നു. എന്നാൽ, നമുക്കൊരു പാട്ടാവാം എന്നു പറഞ്ഞ് അടവൊന്നു മാറ്റി.\n‘‘മാമ്പഴക്കൂട്ടത്തിൽ മൽഗോവയാണു നീ,\nമാസങ്ങളിൽ നല്ല കന്നിമാസം ...’’\nസയൻസും പാട്ടും കഴിഞ്ഞു രാഷ്ട്രീയ വിഷയങ്ങളിലേക്കു കടക്കുമ്പോഴേക്കും കസേരകൾ പലതും കാലി!\nഇടതുചേരാതെ എന്തു ചരിത്രം?\nസെക്രട്ടേറിയറ്റ് മന്ദിരത്തിന്റെ ഉദ്ഘാടനം 1869 ജൂലൈ 8ന് ആയില്യം തിരുനാൾ മഹാരാജാവാണു നിർവഹിച്ചത്. പക്ഷേ, പിണറായി സർക്കാർ ഭരണസിരാകേന്ദ്രത്തിന്റെ 150–ാം വാർഷികം ആഘോഷപൂർവം കൊണ്ടാടിയതു കഴിഞ്ഞ ആഴ്ചയിലും. പരിപാടികളിൽ പ്രധാനപ്പെട്ടത് സെക്രട്ടേറിയറ്റിന്റെ ചരിത്രം പറയുന്ന കോഫി ടേബിൾ ബുക്കിന്റെയും കൈപ്പുസ്തകത്തിന്റെയും പ്രകാശനമായിരുന്നു. ആഘോഷ പരിപാടികൾ ഉദ്ഘാടനം ചെയ്യുന്ന മുഖ്യമന്ത്രി തന്നെ കോഫി ടേബിൾ ബുക്കും കൈപ്പുസ്തകവും പ്രകാശനം ചെയ്യുമെന്നായിരുന്നു സൂചന. എന്നാൽ, കാര്യപരിപാടിയിൽനിന്നു പുസ്തകപ്രകാശനം അപ്രത്യക്ഷമായി.\nപുസ്തകത്തിന് എന്തു പറ്റിയെന്ന് അന്വേഷിച്ച ചില ചരിത്രകുതുകികൾ എത്തിപ്പെട്ടത് മുഖ്യമന്ത്രിയുടെ ഓഫിസിൽത്തന്നെ! അന്തിമാനുമതിക്കായി പുസ്തകം മുഖ്യമന്ത്രിയുടെ ഓഫിസിലെത്തിയപ്പോഴായിരുന്നു ട്വിസ്റ്റ്. ഓഫിസിലെ ഒരു ഉന്നതന് പുസ്തകം അശേഷം പിടിച്ചില്ല. ഇടതു ചരിത്രകാരന്മാരൊന്നും എഴുതിയിട്ടില്ല എന്നതാണ് പ്രധാന ആക്ഷേപം. ഇടതുസർക്കാർ ഭരിക്കുമ്പോൾ ഇടതു ചരിത്രകാരന്മാരില്ലാതെ ഒരു ചരിത്രഗ്രന്ഥം പുറത്തിറങ്ങുകയോ? മൂന്നോ നാലോ ഇടതു ചരിത്രകാരന്മാരെക്കൂടി ഉൾപ്പെടുത്തി പുസ്തകം ഇറക്കാനാണത്രേ നീക്കം. ആരെഴുതിയാലും സെക്രട്ടേറിയറ്റിന് ഒരു ചരിത്രമല്ലേ ഉള്ളൂവെന്ന് ചിലർ അടക്കംപറയുന്നുണ്ട്.\nബോഗിയെപ്പറ്റിയാണ് ബോഡി വേണ്ട!\nആലപ്പുഴ – എറണാകുളം മെമു ട്രെയിനിലെ പതിവു യാത്രക്കാർ ബോഗികളുടെ കുറവു കാരണം കഷ്ടപ്പെട്ടു തുടങ്ങിയിട്ടു കുറച്ചായി. സഹായിക്കാൻ ആരുമില്ലായിരുന്നു. സഹായമെത്തിയപ്പോഴോ, പല വഴിയിൽനിന്നെത്തി. എ.എം. ആരിഫ് എംപി ട്രെയിനിൽ യാത്ര ചെയ്തു പ്രശ്നങ്ങൾ പഠിക്കാനിറങ്ങി. കൊടിക്കുന്നിൽ സുരേഷ് എംപി റെയിൽവേ ചെയർമാനെ കണ്ടു പറഞ്ഞു.\nആരിഫ് പഠനയാത്രയ്ക്കായി ട്രെയിനിൽ കയറുന്നതിനു മുൻപേ കൊടിക്കുന്നിലിന്റെ പ്രസ്താവന വന്നു: രണ്ടു ദിവസത്തിനകം4ബോഗികൾ കൂട്ടിച്ചേർക്കുമെന്നു റെയിൽവേ ബോർഡ് ചെയർമാൻ ഉറപ്പു നൽകി. എന്നാലും ഇന്നലെ ആരിഫ് യാത്രയും കൊച്ചിയിൽ അധികൃതരുമായി ചർച്ചയും നടത്തി. അദ്ദേഹത്തിനും കിട്ടി ഇതേ ഉറപ്പ്.\nയാത്രക്കാർ എംപിമാരുടെയും ഇടപെടലിന്റെ ‘പുഷ് പുൾ’ കണ്ടു നിൽക്കുമ്പോൾ അതാ രണ്ടു പേരെയും തള്ളി റെയിൽവേയുടെ തീരുമാനം വരുന്നു – മെമു മൊത്തത്തിൽ പിൻവലിച്ച് പഴയ പാസഞ്ചർ ട്രെയിൻ വീണ്ടും ഇറക്കുന്നു.\nതീരുമാനം എന്തായാലും തന്റെ മണ്ഡലത്തിലെ വിഷയത്തിൽ അയലത്തെ എംപി അതിരു മാന്തിയതു ശരിയല്ലെന്ന പരിഭവം ആരിഫിനുണ്ട്. അത് എംപി പരസ്യമാക്കുകയും ചെയ്തു. കൊടിക്കുന്നിലിനു ശരീരവലുപ്പത്തിനൊത്ത ബുദ്ധിയില്ലെന്നാണ് ആരിഫിന്റെ നിരീക്ഷണം. ബോഗി വിഷയത്തിൽ കൊടിക്കുന്നിലിന്റെ ബോഡിയെപ്പറ്റി ആരിഫ് പറഞ്ഞത് ഇത്തിരി മോശമായിപ്പോയില്ലേ എന്ന് കേട്ടവർക്കു സംശയം.\nജലപീരങ്കി ഒന്നെങ്കിലും വേണം, ഓരോ ഗ്രൂപ്പിനും\nകോൺഗ്രസുകാർ പരസ്പരം തോൽപിക്കാതിരുന്നാൽ അടുത്ത നിയമസഭാ തിരഞ്ഞെടുപ്പിൽ വിജയിക്കാമെന്നാണ് എഐസിസി ജനറൽ സെക്രട്ടറി കെ.സി.വേണുഗോപാൽ കൊല്ലത്തെത്തി പറഞ്ഞത്. പ്രസംഗത്തിനു കയ്യടിച്ച നേതാക്കളും പ്രവർത്തകരും നേരത്തോടു നേരമാകും മുൻപേ പഴയ പടിയായി. യൂത്ത് കോൺഗ്രസ് സംഘടനാ തിരഞ്ഞെടുപ്പു വരുന്നുവെന്നു കേട്ടപ്പോൾ തുടങ്ങിയതാണു കൊല്ലത്തെ പുതിയ പരിപാടികൾ. യൂത്തിലെ ഓരോ ഗ്രൂപ്പും രാവിലെ 10 പേരെയും കൂട്ടി മാർച്ച് നടത്തും. ഒരു ജലപീരങ്കിയുണ്ടയെങ്കിലും ഏറ്റുവാങ്ങി തൃപ്തിയടയണം, അത്രേയുള്ളൂ! യൂത്ത് മാത്രമല്ല, കെഎസ്‌യുവും തുടങ്ങിയിട്ടുണ്ട് ഈ പണി.\nഗ്രൂപ്പുതിരിഞ്ഞുള്ള കലാപരിപാടികൾക്കെതിരെ ബോധവൽക്കരണം നടത്തി വേണുഗോപാൽ പോയതിന്റെ പിറ്റേ ദിവസം. മുൻ മുഖ്യമന്ത്രി ആർ.ശങ്കറിന്റെ ചരമവാർഷികദിനത്തിൽ കോൺഗ്രസുകാർ വീണ്ടും ‘പാരമ്പര്യം’ കാത്തു. സ്മൃതികുടീരത്തിലേക്കു ചേരിതിരിഞ്ഞു പുഷ്പചക്രവുമായി അവർ അടിവച്ചു. ജില്ലാ കമ്മിറ്റിയുടെ പരിപാടിയോടു സഹകരിക്കാതെ കീഴ്കമ്മിറ്റികളും പുഷ്പചക്രം വീശി മാതൃകയായി!\nമുള്ളുകൊണ്ട് എടുക്കാമായിരുന്നത് മണ്ണുമാന്തികൊണ്ട് എടുക്കേണ്ട അവസ്ഥയിലെത്തിയിട്ടുണ്ട് കോഴിക്കോട്ടെ സിപിഎം നേതൃത്വം. സിപിഎം ആശയത്തിൽ വിശ്വസിക്കുകയും സജീവപ്രവർത്തകരായിരിക്കുകയും ചെയ്യുന്ന യുവാക്കൾക്ക് മറ്റൊരു ആശയത്തിനായി പ്രവർത്തിക്കാൻ കഴിയില്ലെന്ന യുക്തിയാണ് നേതാക്കൾ തുടക്കം മുതലേ ഉന്നയിക്കുന്നത്. അതങ്ങനെയാണല്ലോ– അംഗങ്ങളുടെ ചിന്തയും വിചാരവുമൊക്കെ പാർട്ടിയുടെ തോട്ടി കൊണ്ടുള്ള നിയന്ത്രണത്തിലായിരിക്കും എപ്പോഴും. അല്ലാതെ അന്തർധാരകൾ ഉണ്ടാകില്ല!\nഎന്നിട്ടും യുഎപിഎ ചുമത്തി അറസ്റ്റിലായ2പാർട്ടി പ്രവർത്തകർക്ക് മാവോയിസ്റ്റ് ബന്ധമുണ്ടായിരുന്നുവെന്ന് സംസ്ഥാന െസക്രട്ടേറിയറ്റിൽ നൽകിയ റിപ്പോർട്ടിന്റെ വൈരുധ്യാത്മകത ഇപ്പോഴും തീർത്തും വിശദീകരിക്കാനായിട്ടില്ല. താത്വികാവലോകനത്തിനു കാത്തിരിക്കുകയാണ് അണികൾ. അതിനാൽ ജില്ലാ നേതൃത്വത്തിനു നേരെയുള്ള ചോദ്യങ്ങൾ ശബ്ദരൂപത്തിലായിട്ടില്ല. അറസ്റ്റിലായ രണ്ടുപേർക്കും നൽകിയ സസ്പെൻഷൻ എല്ലാ ശബ്ദരൂപങ്ങളെയും അടക്കാൻ മതിയാകുമോ എന്നതു കാത്തിരുന്നു കാണുകയേ നിവ‍ൃത്തിയുള്ളൂ!\nഅതേസമയം, ജില്ലയിൽ ഒട്ടേറെ യുവാക്കൾ മാവോയിസ്റ്റ് ആശയങ്ങളിൽ ആകൃഷ്ടരാകുന്നുവെന്ന കണ്ടെത്തൽ തുപ്പാനും ഇറക്കാനും വയ്യാതെ പാർട്ടിനേതൃത്വത്തിന്റെ ഒറ്റയും ഇരട്ടയുമായ ചങ്കുകളിലിരുന്നു വിങ്ങുകയും ചെയ്യുന്നു!\nഅട്ടപ്പാടിയിൽ മാവേ‍ായിസ്റ്റുകളെ കസ്റ്റഡിയിലെടുത്തു വെടിവച്ചു കെ‍ാന്നതാണെന്ന ആരോപണം സിപിഐ ഉൾപ്പെടെ ആവർത്തിക്കുമ്പോൾ ആകെ കൺഫ്യൂഷനിലാണു പാലക്കാട്ടെ ഉദ്യോഗസ്ഥർ. ഉത്തരവുകൾ ഒന്നൊന്നായി തിരുത്തുന്ന കാഴ്ചയാണു കഴിഞ്ഞ ദിവസങ്ങളിൽ കണ്ടത്.\nഅന്വേഷണ ഉദ്യേ‍ാഗസ്ഥനായ ഡിവൈഎസ്പിയെ മാറ്റിയതാണ് ആദ്യ തിരുത്ത്. ഡിവൈഎസ്പി രണ്ടാമത്തെ വെടിവയ്പു നടന്ന സമയത്തു സ്ഥലത്തുണ്ടായിരുന്നു. അദ്ദേഹം തന്നെ അന്വേഷണ ഉദ്യേ‍ാഗസ്ഥനാവുന്നത്, ഏറ്റുമുട്ടൽ മരണം സംബന്ധിച്ച സുപ്രീം കോടതി നിർദേശങ്ങളുടെ ലംഘനമാണെന്നു സംശയം തോന്നിയതാണു തിരുത്തിനു കാരണം.\nപൊലീസ് അന്വേഷണത്തിനു സമാന്തരമായുള്ള മജിസ്റ്റീരിയൽ അന്വേഷണം ആരു നടത്തണമെന്നതായി രണ്ടാമത്തെ സംശയം. സബ് കലക്ടർ അന്വേഷിക്കുമെന്ന് അറിയിപ്പു വന്നെങ്കിലും അദ്ദേഹം മാവേ‍ായിസ്റ്റുകളുടെ മൃതദേഹം ഇൻക്വസ്റ്റ് നടത്തിയതിനാൽ അതും കേ‍ാടതി നിർദേശത്തിനു വിരുദ്ധമാകുമേ‍ാ എന്നായി ആശങ്ക. ജില്ലാ മജിസ്ട്രേട്ടായ കലക്ടർ അന്വേഷണം നടത്തുമെന്ന് ആഭ്യന്തര വകുപ്പ് ഉത്തരവിറക്കി. അന്വേഷണം മുന്നോട്ടു പോകുമ്പോൾ ഇനിയെന്തൊക്കെ സംശയങ്ങളുണ്ടാകുമെന്നു കണ്ടറിയാം.\nതുഞ്ചന്റെ പൈങ്കിളി ഇംഗ്ലിഷിൽ പാടട്ടെ\nമലയാളം മാറ്റി ഇംഗ്ലിഷ് വ്യാപിപ്പിക്കേണ്ടതിന്റെ ആവശ്യകത പറഞ്ഞ് ബോധവൽക്കരണം ആരംഭിച്ചിരിക്കുന്നു അഖിലകേരള എഴുത്തച്ഛൻ സമാജം! സംഘടനയുടെ ഭാഷാസ്നേഹം കണ്ട് സാക്ഷാൽ മുഖ്യമന്ത്രിതന്നെ അന്തംവിട്ടുപോയി. സമാജത്തിനു കീഴിൽ പാലക്കാട് എലവഞ്ചേരിയിൽ വി.ആർ.ക‍ൃഷ്ണനെഴുത്തച്ഛൻ ലോ കോളജിന്റെ ഉദ്ഘാടനത്തിന് എത്തിയതായിരുന്നു മുഖ്യമന്ത്രി. മലയാളം മാറ്റി ഇംഗ്ലിഷ് പഠനമാധ്യമമാക്കുന്നതോടെ ഉച്ചനീചത്വം കുറയുമെന്നും സമത്വസുന്ദര സമൂഹം കൈവരുമെന്നുമൊക്കെ സ്വാഗത പ്രസംഗകൻ വച്ചുകാച്ചി.\nഉദ്ഘാടനത്തിന് എഴുന്നേറ്റ മുഖ്യമന്ത്രി, സംഘടനയുടെ മലയാളത്തെക്കുറിച്ചുള്ള കാഴ്ചപ്പാടിൽ ഞെട്ടൽ രേഖപ്പെടുത്തി. പ്രസംഗം കടന്ന കയ്യായിപ്പോയി എന്ന് തനി നാട്ടുമലയാളത്തിൽ മൊഴിഞ്ഞു. ഒരു ഭാഷയോടും വിരോധമില്ലെന്നും പക്ഷേ, മലയാളം മാറ്റിനിർത്തി ഇംഗ്ലിഷ് പഠിക്കണമെന്ന അഭിപ്രായത്തോടു യോജിക്കാനാവില്ലെന്നും മുഖ്യമന്ത്രി പറഞ്ഞു. ഇക്കളിത്തട്ടിലിരിക്കാൻ ഇത്തിരി നേരം വരൂ എന്നു പറഞ്ഞു വിളിച്ചുവരുത്തിയ മുഖ്യമന്ത്രി അജ്ജാതി മറുപടി പറയുമെന്ന് ആരും കരുതിയേയില്ല. മുഖ്യമന്ത്രി വിയോജിച്ചതോടെ, ‘ഇംഗ്ലിഷ് ബോധവൽക്കരണ’ത്തോടുള്ള എതിർപ്പ് സംഘടനയിലുള്ളവരും പറഞ്ഞുതുടങ്ങി.\nമൂക്കിലൂടെ ശ്വാസം വലിക്കാമോ സർ?\n‘മൂക്കിൽ വലിച്ചു കേറ്റുമോ?’ എന്ന ചോദ്യം കേട്ടാൽ കൊച്ചി സിറ്റിയിലെ പൊലീസുകാർ ഇപ്പോൾ മൂക്കുംകുത്തി വീഴും. നിലം നികത്തലുകാരോട്, ‘മൂക്കിൽ വലിച്ചു കേറ്റുമോ?’ എന്നു ചോദിച്ചതിന് ഒരു എസ്ഐ അടക്കം4പൊലീസുകാർ മലബാറിലേക്കു നാടുകടത്തപ്പെട്ടിരിക്കുകയാണ്.\nപനങ്ങാട് പൊലീസ് സ്റ്റേഷൻ പരിധിയിലെ കുമ്പളത്ത് നിലംനികത്തലുകാരുടെ ടിപ്പറും മണ്ണുമാന്തിയുമൊക്കെ പൊലീസ് പിടിച്ചെടുത്തതാണു തുടക്കം. നികത്തലുകാർ സ്റ്റേഷനിലെത്തി, വാഹനങ്ങൾ വിട്ടുനൽകണമെന്നാവശ്യപ്പെട്ടു. രേഖകൾ ഹാജരാക്കാൻ പറഞ്ഞപ്പോൾ, ‘പൊലീസിലെ ഒരു വല്യേമാനു പാർട്ണർഷിപ്പുള്ള സ്ഥലമാണ്’ എന്നായിരുന്നു മറുപടി. ഇതിന് ഒരു പൊലീസുകാരൻ നൽകിയ മറുപടിയാണ് ‘മൂക്കിൽ വലിച്ചു കേറ്റുമോ’യെന്ന്. നികത്തലുകാർ ഉന്നത ഉദ്യോഗസ്ഥർക്കു പരാതി നൽകി. സ്പെഷൽ ബ്രാഞ്ചിന്റെ അന്വേഷണ റിപ്പോർട്ട് പൊലീസുകാർക്ക് അനുകൂലമായിരുന്നു. പക്ഷേ, ഏമാൻ ഇടപെട്ടു റിപ്പോർട്ട് മാറ്റിയെഴുതിച്ചു. മോശം പെരുമാറ്റമെന്നു പറഞ്ഞ്4പൊലീസുകാരെ സ്ഥലം മാറ്റുകയും ചെയ്തു.\nതയാറാക്കിയത്: അരുൺ എഴുത്തച്ഛൻ, ടി.ബി. ലാൽ, സാക്കിർ ഹുസൈൻ, ജയചന്ദ്രൻ ഇലങ്കത്ത്, കെ.ജയപ്രകാശ് ബാബു, ഷെറിൻ മുഹമ്മദ്, എം.പി.സുകുമാരൻ\nEnglish Summary: Kerala science congress


ടി.പി. അന്ത അന്തരിച്ചു – Utharadesam\nടി.പി. അന്ത അന്തരിച്ചു\nകാസര്‍കോട്: പഴയകാല പ്രമുഖ നാടക നടനും കാസര്‍കോട് നഗരസഭാ മുന് വൈസ് ചെയര്‍മാനുമായ ടി.പി. അന്ത(94)അന്തരിച്ചു. വാര്‍ധക്യ സഹജമായ അസുഖം മൂലം ഇന്നലെ രാത്രിയായിരുന്നു അന്ത്യം. കാസര്‍കോട് റെയില്‍വെ സ്റ്റേഷനിലെ പ്രശസ്തമായ അന്താസ് ബുക്ക് സ്റ്റാള് സ്ഥാപകനാണ്. ദീര്‍ഘ കാലം തെരുവത്ത് ഹൈദ്രോസ് ജുമാമസ്ജിദ് പ്രസിഡണ്ടായിരുന്നു. മാലിക് ദീനാര് വലിയ ജുമുഅത്ത് പള്ളി കൗണ്‍സിലറായും പ്രവര്‍ത്തിച്ചിട്ടുണ്ട്. പഴയകാല ഫുട്‌ബോള്, ബാഡ്മിന്റണ് താരം കൂടിയാണ്.\n1970കളിലും ’80 കളിലും കാസര്‍കോട്ടെയും ദക്ഷിണ കന്നഡയിലേയും നാടക വേദികളില് നിറഞ്ഞുനിന്ന നടനായിരുന്നു ടി.പി. അന്ത. 200 ലധികം നാടകങ്ങളില് അഭിനയിച്ചിട്ടുണ്ട്. ഏറെയും കന്നഡ നാടകങ്ങളാണ്. കാസര്‍കോട്ടെ ലളിതകലാസദനം ഓഡിറ്റോറിയം സജീവമാക്കിയവരുടെ മുന് നിരയില് ടി.പി. അന്തയും ഉണ്ടായിരുന്നു.\n1968ലെ ആദ്യത്തെ നഗരസഭാ കൗണ്‍സിലിലേക്ക് തെരുവത്ത് വാര്‍ഡില് നിന്ന് തിരഞ്ഞെടുക്കപ്പെട്ട ഇദ്ദേഹം, നഗരസഭാ ചെയര്‍മാനായിരുന്ന എം. രാമണ്ണ റൈയോടൊപ്പം ഏതാനും വര്‍ഷം സ്റ്റാന്റിംഗ് കമ്മിറ്റി ചെയര്‍മാനും വൈസ് ചെയര്‍മാനുമായി പ്രവര്‍ത്തിച്ചിട്ടുണ്ട്.\n1979ലെ തിരഞ്ഞെടുപ്പില് പരാജയപ്പെട്ടുവെങ്കിലും 1988ല് നഗരസഭാംഗമായി വീണ്ടും തിരഞ്ഞെടുക്കപ്പെട്ടു. തെരുവത്ത് പഴയ റെയില്‍വെ സ്റ്റേഷന് റോഡിലെ വീട്ടില് വിശ്രമ ജീവിതം നയിച്ചു വരികയായിരുന്നു. സഹോദരി പുത്രന് സിക്കന്തറിന്റെ വീട്ടില് പൊതു ദര്‍ശനത്തിന് വെച്ച മൃതദേഹം ഒരു നോക്ക് കാണാന് ജീവിതത്തിന്റെ വിവിധ തുറകളില്‍പ്പെട്ട നിരവധി പേരെത്തിയിരുന്നു.\nഭാര്യ: ആച്ചിബി. മക്കള്: സുരയ്യ, അക്ബര് (ഖത്തര്), അസ്‌ലം, അക്രം (ഇരുവരും ദുബായ്), റുക്‌സാന, ഷബാന. മരുമക്കള്: നജീബ് തളങ്കര പടിഞ്ഞാര്, ഷെരീഫ് നെല്ലിക്കുന്ന്(ദുബായ്), റസാഖ് ഉപ്പള (മസ്‌ക്കറ്റ്), ഷബാന, സൈനബ. സഹോദരങ്ങള്: പരേതനായ അഡ്വ. ടി.പി. ഹുസൈന്, പരേതയായ റുഖിയ, സൗദ.\nബി.എ. മഹ്മൂദിന് യു.എ.ഇ. ഗോള്‍ഡന് കാര്‍ഡ്\nവീട് കയറി അക്രമം; കൊലക്കേസ് പ്രതിയടക്കം നാലുപേര്‍ക്കെതിരെ കേസ്\nകോടതിയിലെ ജീവനാംശ തുകയില് തിരിമറി നടത്തിയതായി പരാതി; ക്ലര്‍ക്കിനെതിരെ കേസ്


വേനല്‍ക്കാല ക്ലാസുകള്‍ക്ക് നിയന്ത്രണം; മതബോധന ക്ലാസുകള്‍ക്കും ബാലാവകാശ കമ്മീഷന്റെ വിലക്ക് - Muhimmath\nതിരുവനന്തപുരം: കടുത്ത ചൂടില് മതബോധന ക്ലാസുകള്‍ക്കും ബാലാവകാശ കമ്മീഷന് വിലക്ക് ഏര്‍പ്പെടുത്തി. സംസ്ഥാനത്ത് കൊടും ചൂടില് മുതിര്‍ന്നവര്‍ക്ക് പോലും തൊഴില് നിയന്ത്രണം ഏര്‍പ്പെടുത്തിയ സാഹചര്യത്തില് കുട്ടികള്‍ക്ക് ക്ലാസ് പാടില്ലെന്ന് കമ്മീഷന് വ്യക്തമാക്കി.\nഈ ഉത്തരവ് എല്ലാ മത വിഭാഗങ്ങള്‍ക്കും ബാധകമാണെന്ന് ബാലാവകാശ കമ്മീഷന് ചെയര്‍മാന് പി സുരേഷ് തിരുവനന്തപുരത്ത് പറഞ്ഞു. കടുത്ത ചൂടിനെ തുടര്‍ന്ന് നേരത്തെ വിദ്യാലയങ്ങളില് അവധിക്കാല ക്ലാസ് നിരോധിച്ച ബാലാവകാശ കമ്മിഷന് ഉത്തരവിറക്കിയിരുന്നു. ഈ ഉത്തരവ് സിബിഎസ്ഇ ഐസിഎസ്ഇ സ്‌കൂളുകള്‍ക്കും വിലക്ക് ബാധകമാക്കിയിരുന്നു.\nറോമന് കത്തോലിക്കാ സഭ പാലാ രൂപതയില് ചൂടുകാലത്ത് കുട്ടികള്‍ക്കായി വിശ്വാസോത്സവം നടത്തുന്നതായും മലങ്കര ഓര്‍ത്തഡോക്‌സ് സഭ ഉച്ചവരെ ബൈബിള് ക്ലാസുകള് നടത്തുന്നതായും പരാതി ലഭിച്ചതിനെ തുടര്‍ന്നാണ് നടപടി എന്ന് ബാലാവകാശ കമ്മിഷന് ചെയര്‍മാന് പി സുരേഷ് പറഞ്ഞു.


അക്രമരാഷ്ട്രീയത്തിന് അറുതിവേണം | Editorial | Malayalam News | Manorama Online\nമുഖപ്രസംഗം September 09, 2020 11:35 PM IST\nഅക്രമരാഷ്ട്രീയം ശാന്തിയുടെ ഇടവേളയ്ക്കുശേഷം സംസ്ഥാനത്തു ചിലയിടത്തെങ്കിലും ചോരയൊഴുക്കുന്നത് അങ്ങേയറ്റം ആശങ്കയോടെയേ കാണാനാവൂ. നമ്മുടെ നാട് രാഷ്ട്രീയ വൈരത്തിന്റെയും പകപോക്കലിന്റെയും ആപത്കരമായ വെടിമരുന്നിന്റെ മുകളിലാണെന്ന വസ്തുത ഭീതിദമാണ്.\nഈ കോവിഡ്കാലത്ത്, ലോകം മുഴുവൻ ആയുസ്സിനുവേണ്ടി പൊരുതുമ്പോൾ, കൊലക്കത്തികൊണ്ടു ജീവനെടുത്ത വാർത്തകൾ കേൾക്കേണ്ടിവരുന്നതു കേരളത്തിന്റെ ദുർവിധിയാവാം. ഏറ്റവും ഒടുവിലായി, തിരുവനന്തപുരം വെഞ്ഞാറമൂട്ടിൽ രണ്ടു ഡിവൈഎഫ്ഐ യൂണിറ്റ് ഭാരവാഹികളെ വെട്ടിക്കൊലപ്പെടുത്തിയതിനുശേഷമുണ്ടായത് കണ്ണൂർ കണ്ണവത്ത് എസ്ഡിപിഐ പ്രവർത്തകനെ വെട്ടിക്കൊലപ്പെടുത്തിയ സംഭവമാണ്.\nകഴിഞ്ഞ നാലു വർഷത്തിനിടെ കണ്ണൂർ ജില്ലയിലും മാഹിയിലുമായുണ്ടാകുന്ന പതിമൂന്നാമത്തെ രാഷ്ട്രീയ കൊലപാതകമാണു കണ്ണവത്തുണ്ടായത്. 2018 മേയ് ഏഴിനു മാഹിയിലും തുടർച്ചയായി അന്നുതന്നെ കണ്ണൂരിലും കൊലപാതകം നടന്നശേഷമുള്ള നീണ്ട ഇടവേളയാണു ചോര ചീറ്റി മുറിഞ്ഞത്. കണ്ണൂർ രാഷ്ട്രീയം സമാധാനത്തിലേക്കു തിരിച്ചെത്തുന്നുവെന്ന തോന്നലുണ്ടായ ഘട്ടത്തിലാണ് അപ്രതീക്ഷിതമായുണ്ടായ കണ്ണവം കൊലപാതകം.\nഒരാഴ്ച മുൻപാണു കണ്ണൂർ ജില്ലയിലെ തലശ്ശേരി പൊന്ന്യത്തു ബോംബ് നിർമാണത്തിനിടെ സ്ഫോടനമുണ്ടായത്. ബോംബ് നിർമാണം നടത്തിയവരിൽ മൂന്നു സിപിഎം പ്രവർത്തകർക്കു ഗുരുതരമായി പരുക്കേൽക്കുകയും ചെയ്തിരുന്നു. ഇവരിലൊരാൾ, ടി.പി.ചന്ദ്രശേഖരൻ വധക്കേസിൽ പ്രതിചേർക്കപ്പെടുകയും പിന്നീടു തെളിവില്ലെന്നു കണ്ട് കോടതി വിട്ടയയ്ക്കുകയും ചെയ്ത വ്യക്തിയാണ്. ബോംബ് സ്ഫോടനത്തിനു തൊട്ടുപിന്നാലെ കൊലപാതകം കൂടിയുണ്ടായതോടെ അശാന്തിയുടെ അലയൊലിയാണു കണ്ണൂർ ജില്ലയിൽ ഉയരുന്നത്.\nകൊലപാതക രാഷ്ട്രീയത്തിനു താക്കീതായി പെരിയയിലെ ഇരട്ടക്കൊലപാതകക്കേസിൽ ഹൈക്കോടതി സിബിഐ അന്വേഷണം ശരിവച്ചിട്ട് ഏറെനാളായിട്ടില്ല. എന്നാൽ, ഒരന്വേഷണത്തെയും രാഷ്ട്രീയ കൊലപാതകികൾ ഭയപ്പെടുന്നില്ല എന്ന ആപൽക്കരമായ സൂചനയാണു ദിവസങ്ങൾക്കകമുണ്ടായ കണ്ണവം കൊലപാതകം നൽകുന്നത്. വെഞ്ഞാറമൂട് ഇരട്ടക്കൊലപാതകത്തിന്റെ പശ്ചാത്തലത്തിൽ, ‘ഇത്തരം കൊലക്കേസുകൾ അന്വേഷിക്കുന്നതിനും ശിക്ഷ ഉറപ്പാക്കുന്നതിനും സിബിെഎയെക്കാൾ മികവ് കേരള പൊലീസിനുണ്ട്’ എന്നു സിപിഎം സംസ്ഥാന സെക്രട്ടറി പറഞ്ഞതുതന്നെ സംശയമുണർത്തുന്നു.\nരാഷ്‌ട്രീയകേരളം പശ്‌ചാത്താപത്തോടെ കേൾക്കേണ്ട എത്രയോ കുരുതികൾ ഇവിടെ അങ്ങോളമിങ്ങോളം ഉണ്ടായിട്ടും അതിന് എക്കാലത്തേക്കുമായി തടയിടാൻ ദൃഢശ്രമങ്ങൾ ഉണ്ടാവാത്തത് എന്തുകൊണ്ടാണ്? ഓരോ കൊലപാതകത്തിനുശേഷവും തോരാതെ പെയ്യുന്ന കണ്ണീരിന്റെ കണക്ക് ഒരു രാഷ്ട്രീയകക്ഷിയുടെ സ്കോർ ബോർഡിലുമുണ്ടാവില്ല. മക്കളെ നഷ്ടപ്പെട്ട അമ്മമാരുടെയും അകാലവൈധവ്യം പേറേണ്ടിവരുന്ന യുവതികളുടെയും അനാഥരാക്കപ്പെടുന്ന കുരുന്നുകളുടെയും നഷ്ടങ്ങൾക്കു പകരംവയ്ക്കാൻ ക്രൂരരാഷ്ട്രീയത്തിന്റെ കയ്യിൽ എന്താണുള്ളത്? അക്രമതാൽപര്യം അണികളിൽനിന്നുണ്ടാവുമ്പോൾ പക്വതയുള്ള സമീപനം രാഷ്ട്രീയ പാർട്ടികളിൽനിന്നും നേതാക്കളിൽനിന്നും ജനം ആവശ്യപ്പെടുന്നു. അതിനുപകരം, പകരത്തിനു പകരമെന്ന രീതിയിലേക്കു സംഘർഷം പടരുന്നതു പ്രാകൃതമാണ്. അതാകട്ടെ, ജനാധിപത്യ സമൂഹത്തിൽ വച്ചുപൊറുപ്പിക്കാൻ പാടില്ലാത്തതും.\nപൊതുസമൂഹത്തിൽ ആശങ്കയും അസ്വസ്‌ഥതയുമുണ്ടാക്കി രക്‌തരാഷ്‌ട്രീയം ഇടയ്‌ക്കിടെ ശാന്തി കളയുന്നതിന് അവസാനമുണ്ടാകാൻ ഉള്ളുരുകി കാത്തിരിക്കുകയാണു സംസ്ഥാനം. ഈ ചോരക്കളിയിൽ മുങ്ങിത്തീരാനുള്ളതാണോ നമ്മുടെ വികസന സ്വപ്നങ്ങളെന്നു ജനം ചോദിക്കുമ്പോൾ അതിനു പ്രതീക്ഷ തെളിയുന്ന മറുപടി ഉത്തരവാദപ്പെട്ട രാഷ്ട്രീയകക്ഷികളിൽനിന്ന് ഉണ്ടാകേണ്ടതുണ്ട്. ഓരോ അക്രമസംഭവവും കേരളത്തെ ഏതോ പ്രാകൃതകാലത്തിലേക്കു മടക്കിക്കൊണ്ടുപോകുകയാണെന്ന ബോധ്യം എല്ലാവർക്കും ഉണ്ടായേതീരൂ. വ്യവസായ സൗഹൃദ സംസ്ഥാനങ്ങളുടെ റാങ്കിങ്ങിൽ കേരളം 28–ാം സ്ഥാനത്തേക്കു പിന്നോട്ടടിച്ചതിനു പിന്നിൽ നമ്മുടെ നാടിന്റെ അരക്ഷിത സാഹചര്യംകൂടി കണ്ടെടുക്കാം.\nഅക്രമ രാഷ്ട്രീയത്തിന്റെ ഉറഞ്ഞാടൽകൊണ്ട് ഇടയ്ക്കിടെ ചോര ചീറ്റുന്ന ഒരു കേരളമല്ല നമുക്കുവേണ്ടത്; എല്ലാവരും ഏതുകാലത്തും സ്നേഹത്തോടെയും സമാധാനത്തോടെയും കഴിയുന്നൊരു കേരളമാണ്. സമാധാനകാംക്ഷയും ആത്മാർഥതയുമാണ് അക്രമരാഷ്ട്രീയത്തിനെതിരായ ആയുധങ്ങൾ. അതു തിരിച്ചറിഞ്ഞു രാഷ്ട്രീയ കക്ഷികൾ നടത്തുന്ന സമർപ്പിത ശ്രമങ്ങളിൽമാത്രമാണു കേരളത്തിന്റെ പ്രതീക്ഷ.